
£lo iolulo anch 9 io dar prhicipio a quesla secon- 
da edizione del/e varie poesie di Camillo Nalin dalla 
pubblicazione dei Pronostici, che al rinovellarsi dell' an- 
no, e per dodici anni consecutivi, vennero accolti con 
ispeciale favore per quel vivacissimo brio, e per quella 
spontaneita, che formano le particolari caratteristiche del- 
V egregio Autore 

Presentando questi Pronostici, ricchi di mende e 
di copiose aggiunte, azzarderei quasi di dire, che furono 
nuovamente coniati; taluni almeno rifusi in maniera da 
essere cost giudicati, OK>e se ne volesse sludiare il pa- 
ziente >onfronto. 

Riservando alcune parole a mo luogo sugli altri 
componimenti del Nalin non posso qui ommettere la piu 
interessante, la preghiera, cioe 9 ch J io rivolgo agli ama- 
tori del dialetto veneziano, ed a quanti lo prcgiano, di 
concedermi la efficace low cooperazione per soslenere la 
mia tipografica impresa. 

C B. Andrcoln. 

I)a I' alto de la specola 
Su F ano in general 
Secondo i fati calcoli 
Pronostico assae mal; 

L'inverno severissimo, 
Gran neve a la montagna, 
Scravazzi dirotissimi, 
Calighi ma che bagna; 

El fredo insoportabile, 
El giazzo alto sie pi, 
La bora che ne sventola 
Tuta la note e 1 di. 

La primavera umida, 
E rigida e incostante 
Fara patir i albori, 
Fara morir le piante; 

L'ista sara assae prodigo 
De pulesi e mossati, 
El caldo sara massimo, 
Da far deventar mati, 

Sara i racolti poveri 
De ua, de gran, de tuto, 
No ghe sara che polvere, 
No regnara che'l suto; 

Toni, tempeste, fulmini, 
Sioni, levantere 
Da far che i muri tremola, 
Da far s volar le piere. 

L'autuno malinconico 

Sempre co piova e vento 
Sara per Tuman genere 
Tre mesi de tormento : 

Tute alterar le regole 
Se vedara natura, 
Sucedara disordini 
Che ne fara paura; 

Case ehe se scombussola, 
Strade che se sprofonda, 
Cita che se scompagina, 
Campagne che se inonda, 

Boschi ridoti in cenere, 
Roture de'torenti, 
Negozi a tuta perdita, 
E trufe e falimenti. 

Nave ehe in mar pericola, 
Monti che casca roti, 
Vulcani che ve ispirita, 
Inceudi e teramoti, 

Veture che precipita, 
Vapori che se brusa, 
Antiani che va in fregole, 
Pignate che se sbusa, 

Anianti che se rosega, 
Carampie in sentimento, 
Novizzi ehe se morsega, 
Neroni in svanimento, 

Onesti che ve smafara, 
Ladri che ve socore, 
Tosi che no pol moverse, 
Decrepiti che core, 

Arditi che se spasema, 
Austeri che ve tenta, 
Pietosi che perseguita, 
Spaurosi che cimenta, 

Avari che dilapida, 
Sinceri che ve ingana, 
Amici che ve trucida, 
Parenti che ve scana, 

Marii che ga le cotole, 
Muger co le braghesse, 
Massere che ga el camito, 
Parone comprqflftesie, 

Spizieri che ve tossega, 
Sonambuli che zira, 
Orchi, foleti, diavoti 
Goi corni che ve impira; 

Oseli che se rampega, 
Quadrupedi che svola, 
Mureli de luganega 
Piu duri de la tola; 

Sorzi, scarpioni, vipere 
E ragni col boton 
Da ^enerapve el tetano 
Se tole su un becon. 

Gome granseole i cimesi, 
Peochi tantofati, 
E cavalete e rusole 
Piu longhe dei bisati. 

Se vedara nel'adese 
A corer le balene, 
Per cause atmosferiche 
Se aumentara le nene ; 

Aparira meteore, 
Gomparira coraete, 
Se gavara fenomeni 
Insin $oto le piete, 

Ma quel che rompe 1' organo 
Sto ano ghe sara 
Dal so prineipio al termine 
Dei maU in qwautita : 

Ponte de peto, reumi, 
Variole, indigestion. 
Maligni, tifi, putridi, 
E gastrici e flussion. 

Ingorghi, timpanitidi, 
Riscaldi, polmonie, 
Carie, postiemt\ esostosi, 
Artritidi, otalmie^ 

Freve, emicranie, coliehe, 
Tubcrcoli, dolori, 
Roture, fonghi, cancan, 
Idropisie, tuniori, 

Urti nervosi, palpiti. 
Stranguria convulsion. 
Bile, restagni, erpeti, 
Patemi, consunzion, 

E parti scabrosissimi, 
E ferse e scarlatine, 
Asmi, catari, volvuli, 
E morti repentine, 

E sincope e paralisi, 
E panarizzi e gnochi, 
Frescusene de Venere 
Da eonsolar coi iiochi, 

Neorisme, colpi, fistole, 
E siatiche, e renele. 
E cronici inguaribili 
Per tute le scarsele. 

Per far un pronostico 
Che serva a la zente 
De norma infalibile 
NeF ano presente, 

E possa dirigerla 
Sul ben e sul mal 5 
Goi prismi neutoniei, 
Col mio canochial 

Varda go atentissimo 
Le machie solari 
Le varie meteore 
Le fasi lunari ; 

L'uinor de le nuvole, 
I strani so efeti, 
El moto periodico 
De tuti i pianeti, 

\J opaco riverbero 
Dei astri minori, 
I estremi d' ogn' angolo, 
\J union dei colori ; 

Studia go co scrupola 
De drento e de fora 
El circolo magico 
Che segna X aurora, 

El corso retrogrado 
Che fa le comete, 
T omeni pampani, 
Le done saete, 

La base infalibile 
Che regola i zorni, 
La causa legitima 
Che'l beco ga i corni, 

El punto centripeto 
De tuto el ereato, 
Le gambe invisibili 
Del pesce bisato, 

De r ago magnetico 
L'indizio sicuro, 
El metodo facile 
Per far del sussiiro, 

La forza cilindrica 
Che regna su tuto, 
El senso simpatieo 
Del belo e del bruto, 

Dei lampi, dei fulmint 
L'origine oscura, 
I tanti fenomeni 
Che ga la natura, 

La lava e la cenere 
De tuti i vulcani, 
El longo cataloga 
Dei gusti otomani, 

De F erbe botaniche 
I astrusi misteri, 
La causa del fragile 
Che gh' entra nei veri, 

\J ingano de 1' otica, 
L' influsso dei odori, 
De T aria T idrogeno, 
El gas, i vapori, 

Le cause recondite 
Ghe suscita el vento, 
El cuor de chi prodiga 
Al trenta per cento, 

El fluido scorevoie 
Dei monti e dei piani, 
La stirpe dei retili, 
L'astuzia dei eaiii, 

I vari giudizi 
Sul flusso e riflusso, 
El fermo caratere 
Che mostra ogni musso, 

L" azion nele gramole 

Che ga el parassito 

EI cibo mancandoghc. 

E avendo apetito, 
El senso tiranico 

Che fa un grumo d' oro 

Al povaro diavolo 

Che no ghe n h un boro, 
L' impulso geografico 

Che ga el teramoto, 

Le doge reumatiche 

Quarie col saroto, 
El passo del gambaro, 

Le foge ehe easca, 

I bagni de Abano, 

El mar in borasca, 
El pregio dei tonici. 

El canto dei grili, 

La vita girovaga 

Che a fato Mastrili, 
Le ore Ionghissime 

De chi ga la noia, 

El salto de Leucade, 

L' incendio de Troia, 
La parte mefitica 

De ogni sostanza, 

El moto de stomego, 

La falsa gravianza, 

Le ale de notola, 
La tela de ragno, 
El naso del dindio, 
De Achile el calcagno, 

I spini de 1'ostrega, 
I amori del galo 5 
El cul de la scimia 
Co tanto de calo, 

La lengua de vipera, 
Le onge del drago, 
La barba del musico, 
La verga del mago, 

De 1' ave Y industria 
L'inzegno dei gati. 
El manzo che rumega, 
L'afar dei bigati, 

Le ereste dei bipedi. 
La coa del paon, 
El fin de Fesercito 
Del re Faraon. 

La storia patetica 
De Elena greca, 
El primo dei omeni 
Che a vmk la manteca, 

I esseri miseri 

Per quanto che i fessa ? 
El mal tanto eognito 
Del brusa e po passu. 

El strepito armonico 
Che fa la eampana, 
L' onor che sacrifica 
Lugrezia romana, 

\J imprese de Ercole, 
La bela Giudita, 
I gradi de spirito 
Che ga F aquavita, 

El gran Piero d'Abano, 
La capra amaltea, 
I bruschi salvadeghi 
Soferti da Enea, 

L ? odor de la canfora, 
El caso de Giona, 
El vento che domina 
i\el porto d'Ancona, 

La razza prolifica 
Dei mostri marini, 
L' istinto umanissimo 
Che spiega i dolfini, 

La dose narcotica 
Che gh' e nel tabaco, 
La forza dei talari, 
Le scarpe col taco, 

La tombola classica 
Che a fato Fetonte, 
La barca de larese 
Che voga Caronte, 

Le quatro cariatidi 
Che tien suso i poll, 
La pasta che i dopara 
Per far i pandolu 

El moto che '1 pendolo 
Ghe da a 1' orologio, 
La massa calorica 
De r aqua de bogio. 

L' istinto de ¥ aquila 
E quel de ¥ aloco^ 
La strage de omeni 
Che sa da marzoco. 

El chiaro del fosforo, 
La casta Susana, 
I strati de ¥ iride, 
La sposa persiana, 

Le grue che per aria 
Trasporta Bertoldo, 
Le smanie grandissime 
De chi no ga un soldo, 

El globo areostatico 
Da Esopo mola, 
La morte d 5 Iturbido, 
La toiuba d'Arqua, 

I guanti de Paride, 
Le scarpe de Sara, 
La barba de Nestore, 
El pimpirimpara. 



Digiti 



zed by G00gle 



47 



Le fiube d' Ipocrate, 
I pani de spagna, 
I siti reeonditi 
Che ga la magagna, 

L' ombrela de Atila, 
Le braghe de Anehise, 
E 1'elmo a mocheghela 
Che usava Cambfee, 

El busto de Androiraaica, 
I ochiai de Rebeea, 
El vero sinonimo 
Del salameleca, 

El tempio de Osiride, 
El- nodo gordian, 
El zogo de momola, 
El toco fiirlan, 

La conca de Venere, 
El brio de le muse, 
La causa che circola 
Le svanziche sbuse; 

Infati per meterme 
Con qualche costruta 
Studia go istancabile 
Un poco de tuto, 

E po ritirandome 
Nel mio camerin 
Coi libri astronomic^ 
Con quei del destin. 

Con square, triangoli, 
E circoli a sguazzo, 
Sciolgendo co Y algebra 
I tochi de giazzo, 

Cercando la regola 
Del colpo de man, 
Contando le fregole 
De un forno de pan, 

Facendo Fanalisi 
D' ogni elemento, 
Spiegando i miracoli 
D'un saco d'arzento, 

Zirando la bussola, 
Studiando la si era. 
E i spazi longhissimi 
Fra el cielo e la tera, 

Vardando el barometro 
Che go taca a un chiodo, 
In vesta da oamara 
A stomego vodo, 

A fiiria de calcoli 
Me so assicura 
Che I'ano bonissimo 
Pertuto sara : 

L'inverno curtissimo, 
El fredo discreto, 
Sara el cielo placido 
Piu del consueto, 

Sara note lucide, 
Sara i zorni chiari, 
Sara squasi inutili 
Gabairi e tabari; 

Riposo perpetuo 
A tute le ombrele, 
Vacaiiza economica 
A mage e fanele, 

Stara lontanissimi 
In tanta malora 
Calighi da perderse, 
La neve e la bora, 

E tuti quei diamberni 
Che pol su la tera 
Mandar eo ghe comoda 
Natura severa. 

Graziosa, belissima 
Sara primavera, 
El di sempre tepida, 
Frescheta la sera, 

Vestia dei so bocoli, 
De gigli, de rose, 
De viole e naroncoli, 
De erbete odorose, 

Sui campi mostrandone 
In crescer i grani, 
E tuto che vegeta 
Sui coli e sui piani, 

Segnando oltre'l sblito 

Grossissime e bele 

Le ue su le pergole 

E su le tirele, 
E cargo ogni albero 

De foge, de fiori 

De tute le spezie, 

De tuti i colori; 
Gran bisi, gran sparesi, 

Salate, articiochi, 

Un'aria balsamica 

E senza sirochi, 
Che mete un elastico 

Da far che magne 

De un gusto iiicredibile 

Insin che ghe n'e. 
Fecondo de zefiri 

Prevedo sara, 

E assae poco incomodo, 

Sto ano l'ista; 
No caldi insofribili 

Da far che sue 

Se anca despogi 

Un pie no moVe, 
No venti, no'turbini, 

Ne un gran de tempesta 

Che i campi; che i albori, 

Consola da'festa, 

No ghe sara pulesi 

Ne gnanca mossati, 

Che'l sangue ve supega 

Crudeli, spietati, 
Che sora dei omeni 

Disposti a la quiete 

I cala zo a nuvole 

I gua le lanzete, 
E apena fa vederse 

In cielo le stele 

A furia de musica 

Ve sbusa la pele, 
Inseti vilissimi 

Che'l zorno sta quieti, 

Ma che fra le tenebre 

I ze maledeti, 
Oseli carnivori 

Mandai su sta tera 

Da casa del diavolo 

Per fame la guera, 
E in ore piu incomode 

Co fiera insistenza 

Sfidar istancabili 

L' umana pazienza; 
No ghe sara rusole 

A far tavaroni, 

No mosche, formjgole, 

No ragni e scarpioni. 

Ma carghi, carghissimi 
Pertuto i fruteri 
De fighi, de perseghi, 
De pomi, de peri, 

Gran framboe, gran fragole, 
Sariese a milioni, 
Assae baracocoli, 
Angurie e meloni, 

Suchete, nasperseghi, 
Verdazzi, armelini, 
Diluvio de amoli, 
A burchi i susini, 

Emporio de zizole, 
E a sguazzo pertuto, 
Gustoso, sanissimo 
Qualunque sia fruto. 

L' autuno po capita 
Col viso ridente 
A torne el fastidio 
D'un caldo insolente, 

Vestio dei so pampani, 
Alegro, bacante, 
De grani richissimo 
De tuto abondante; 

Ze piene le caneve 
De vini i piu boni, 
E zoso precipita 
Castagne e maroni, 



Digiti 



zed by G00gle 



23 



I brocoli, i caurli, 
Le rave, le verze, 
Le gambe de seleno 
I broli coverze ; 

La note chiarissima. 
El zorno un zogelo, 
De raro le nuvole 
Ne mascara el cielo. 

E 1'ano po in genere 
Sara dei piu bei, 
Gran peace, salvadego, 
Gran strage de dsei, 

Gran oche, gran anare, 
Dindioti, capoiii, 
Colombi un esercito, 
Polastri a milioni, 

Imensa faragine 
De manzi, e vedei 
De porchi, de piegore, 
De bechi, de agnei, 

E formara epoca 
La vera cucagna 
De tuti quei generi 
Che da la campagna. 

Imprese che prospera, 
Lucrosi contrati, 
Aquisti de stabili 
A prezzi desfati, 

Scoperte utilissime 
De ogni tenor 
Insina sul metodo 
Per far ben I'amor. 

Comercio vivissimo, 
Gran talari in moto, 
Brentana de svanziche, 
Gran vincite al loto; 

No ghe sara poveri 
Che viva fra i stenti, 
Sara tuti comodi 
E tuti content^ 

Sara Y umaii genere 
Esente da mali, 
Ozioso ogni medico 
E vodi i ospeali, 

Clemente benefica 
Sara la natura, 
Ne '1 colera morbus 
Fara piu paura. 

Inoponibile 
Questo qua ze 
El mio pronostico 
Del trentatre. 

Fredi grandissimi 
L'inverno intiero, 
Sin gradi dodese 
Soto del zero, 

Sempre de nuvoie 
Coverto el cielo, 
Scravazzi m musica 
Col ritoraelo, 

Neve che capita 

De quando in quanda 5 
Che i teti deboti 
Va sfracassando, 

Calighi massimi 

Co fa la lima, 

De quei da perderse 

Per la laguna, 
Borasche insolite, 

Sirocaloni, 

Bore diaboliche, 

Fieri aquiloni, 
Che oltragia fabriche, 

E che a dretura 

Despianta i roveri 

D'ogiri misura. 
Sara una tombola 

La primavera, 

E tarda a moverse 

Sara la tera, 
De aprii tardissimo 

Squasi despogia 

Senza che uri alboro 

Gabia. la fogia, 
Senza che vegeta 

Pianta ne fior 5 

Costante e incomoda 

Nel so rigor; 
Tantoch& in magio 

No sara raro 

Sentir el grizzolo 

Soto el tabaro, 

Dati infalibili, 
Segni evidenti, 
Che poverissimi 
Sara i formenti, 

Che su le pergole 
Scarsa la ua 
Restara picola, 
Restara crua, 

Che d' ogni erbagio, 
Che d'ogni fruto 
Ristreto el numero 
Sara pertuto. 

Secondo i calcoli 
Trovo in ista 
Che insoportabile 
Caldo sara, 

E a la caj>icola, 
Lasso che i canta, 
Ma lo pronostico 
Gradi quaranta; 

Tempeste oribili 
Per ogni logo, 
Sionere, fulmini 
Che taca fogo, 

Lampi che ispirita, 
Che cava i ochi, 
Toni che giacomo 
Fara i zenpchi, 

E sempre sofego, 
Sempre brusera, 
Continua polvere 
Matina e sera. 

L'autuno povero 
Sara de tuto, 
E malinconico 
Piovoso e bruto, 

I zorni pessimi 
Scuro la note, 
Borin che pizzega, 
Piove dirote, 

Po, Brenta e Adese 
Fara la rota, 
Sara da l'limido 
L* aria corota, 

E del barometro 
L' arzentoviro 
Segnara stabile 
Tempo cativo. 

L' ano po in genere 
Presentara 
De quei fenomeni 
Che mai &' a da; 

Sara el sol palida, 
Negra la luna, 
Color de l'ebano 
L'aqua in laguna, 

Lassara vederse 
Nel firmamento 
Dei foghi fatui 
Da far spavento, 

Strane meteore 
Comparing 
Aurore lucide 
De qua e de la, 

Cascara in numero 
Per tuti i siti 
Fati a triangolo 
Grossi aereoliti, 

Eclissi insolite, 
Che durara 
Tre di de seguito 
L' oscurita, 

Vegnara prossima 
Una cometa 
Carga d' eletrico 
Fata a trombeta 

Co una probosside 
Verso ponente 
Longa oto perteghe 
Cussi insolente, 

Che'l polo antartico 
Metara in moto 
Con scosse oribili 
De teramoto,, 

E conturbandose 
L' atmosfera 
Dei zorni a vesparo 
Parara sera; 

Restara imobile 
La calamita, 
Vivara i polipi 
NeF aquavita, 

Cantara l'anare 
Come i quagioti, 
In ton de alamire 
Dindie e dindioti, 

Zirara notole 
De chiaro di, 
Parlara Y aseno 
Megio de mi, 

Ghe ' sara a nuvole 
I calabroni, 
A miera, a eserciti 
Ragni e scarpioni, 

Cressara i pulesi 
Quanto un oselo, 
Gavara i cimesi 
Tanto de pelo, 

Sara le rusole 
Come bisati, 
Come corogoli 
Grossi i mossati, 

Schiavi, formigple 

E topinere, 

Sorzi che rosega 

Quanto le fiere, 
Vermi longhissimi 

Come buele, 

Tarme che in fregole 

Fa le scarsele, 
Conii che morsega, 

Agnei che sbrana, 

Bechi che incomoda 

La spezie umana, 
Cani che sgnaola, 

Gati rabiosi, 

Strage de retili 

Bruti e schifosi. 
Le piante e i albori 

Produra ortighe, 

Incanti e fufigne 

Fara le strighe, 
Duri durissimi 

Su le crosere 

Ghe sara i spiriti 

Tute le sere, 
Atorno i arzeri 

Verso T aurora 

Urli che spasema 

Saltara fora. 

Sora le fabriche „ 
De note scura 
Zirara scheletri 
Da far paura, 

De tante zovene 
Soto del leto 
Insolentissimo 
Sara el foleto, 

Miera de omeni 
Per gelosia 
Morira martiri 
Da epizoosia. 

Diverse femene 
Causa le voge 
Restara vitime 
Soto le doge, 

Sara ineurabili 
Le malatie, 
Movara el goiirito 
Le librarie, 

Nassara i roscani 
Soto la cenere, 
Piovara tossego 
Squasi ogni venere* 

Tremara i cogoli 
Nei cimiteri, 
Ardara i mocoli 
Senza paveri, 

Sara prolifiche 
L' ave de fieL 
Serpenti e vipere 
Produra el niiel, 

In tel parsemolo 
Nassara i ossi, 
Supiara i mantesi 
Senza esser mossi; 

Camoia el $o ordine 
Tute le cose, 
Se cata 1' ostreghe 
Drento le nose. 

Se trova zizole 
Drento i limoni, 
Gambe de sejeno 
Drento i maroni, 

Nasce tartufole 
Sora i palazzi, 
Canta le racole 
Drento i pagiazzh 

Zira sonambuli 
Tuta la note, 
I gufi strepita 
Nele so grote, 

Casca volatili 
Morti da fame, 
Sofre i quadrupedi, 
Crepa el polame, 

A mierci capita 
In canalazzo 
Volpine e sievoii 
Duri dal giazzo. 

Se stenta a Tederghe 
De mezzodi, 
Se incastra f ongie 
Drento dei pi ? 

Vien fora zolfare 
Da le cisterne, 
Itoge l'arsinico 
Nele caverne, 

Casca el calisene 

„ Nele pigmate, 
Vien la marantega 
Zoso in zavate. 

Sparisce i talari 
Da le scarsele. 
Sona el so ultimo 
Le campanele, 

Bala le mescole 
Nele cusine 
Col folo in gringola 
Valz e manfrine, 

Va i piij bei mobili 
Tuti in sfacdo, 
Se tarnia i abiti 
Come un crido, 

Sehiopa magioliche, 
Se rompe spechi, 
Le eatorigole 
Ghe vien ai vechi, 

Rusa ie masene. 
Ciga i molini, 
Se fa invisibili 
Dopie e zechini, 

Piu assae de Y argana 
Tira el saroto, 
Va el marmo a fregole 
Come '1 biscoto, 

La forfe mastega, 
Sbrega el cortelo, 
L'ago no penetra, 
Ponze'l scarpelo, 

Subie e verigole 
Piu no trapana, 
Nei campi fertili 
Nasce la caiia, 

Tanto la pegola, 
Che la tapaca, 
La cola, el mastese, 
Piu no se taca, 

Deventa rusene 
L' oro e V arzento, 
Se scola i arpesi, 
Se vede el vento, 

No gh' e piu bussola 
Ne direzion, 
Le barche navega 
Senza timon, 

L'ago magnetico 
Piu no laora, 
Salta le menole 
Cote in farsora, 

Trota la piegora, 
Svola el conio, 
No va piu i gambari 
Col culo indrio, 

Pianze da tortora 
El martorelo, 
Cede T ancusene 
Soto el martelo, 

Ventoli e ventole 
No fa che caldo, 
Tute le rendite 
Magna el gastaldo, 

Se sbara mascoli 
Senza sussuro, 
No ghe ze gomena 
Che tegna duro, 

Ze dolce'l pevare, 
Ze ruspio l'ogio, 
Fa vermi el zucaro 
Caldi de bogkh 

Fa el fogo i grizzoli, 
El giazzo scota, 
Piase moltissimo 
La roba rota, 

Core retrogradi 
Fiumi e torenti, 
Se incanta machine, 
Se inchiava i denti, 

Casca zo stabili, 
Va abasso ponti, 
Se spaca roveri, 
Se averze monti, 

Boschi se incendia, 
Laghi se suga, 
Trute belissime 
Metendo in fuga; 

El mar in colera 
Su le barene 
Trasporta i»scheletri 
De le balene, 

Se intrfga i omeni 
Nele scarpie, 
Gh' e barafusoie 
Per le ostarie, 

I cataradeghi 
Zira la note, 
Perde la canola 
Tute le bote, 

Le statue sbotega 
Sui monument!, 
Fa el vovo in caneva 
Draghi e serpenti, 

Verso i crepuscoli 
Vestio in vclada 
Se vede Attila 

. Tirar de spada, 

Se vede in cotolo* 
Siora Pandora, 
Che co Proserpina 
Zoga a la mora, 

Baco fra i pampani 
Che da galioto 
A la dea Veiiere 
Ghe fa sto moto, 

Se sente Cerbero 
Ghe ga el samoro, 
Se vede Ercole # 
Che tira el toro, 

Se vede Elena 
Che fa un impalo, 
Amor che a Paride 
Ghe tagia un calo, 

Fortuna in mascara 
Che zira el molo, 
E che dei omeni 
Zoga al pandoloy 



Digiti 



zed by G00gle 



39 



Didon che in estasi 
Magna el sguazzeto, 
Enea che in gondola 
Passa tregheto, 

Neuton in specola 

Co Zoroastro 5 
. Marte che intrepido 
Scana un polastro, 

La bela Andromeda 
Che sui sabioni 
Al caval Fegaso 
Frega i latoni, 

E Piero d'Abano 
Nel so tabaro 
Co cento diavoli 
Che ghe fa chiaro. 

Questo, in fa li bile, 
Questo qua ze 
El mio pronostico 
Del trentatre, 

Ma se nol comoda 
A qualche mato, 
Senza far chiacole 
Ghe lo barato. 

JLiafar dei pronostici 
Ancuo da la zente 
Pertuto el se reputa 
Un studio da gnente, 

La par eossa facile 
De note ben seura 
Entrar nele fufigne 
De madre natura, 

Studiarghe i fenomem, 
Scovrirghe i secreti, 
Intender le cause, 
Sorprender i efeti. 

E a forza de bussola. 
A furia de Ienti, 
Per mezzo de calcoli 
Spiegar i portenti, 

Per po palesargheli 
A tanti zuconi, 
Che ze un gran miracolo 
Se i varda i cartoni; 

Ma che senza scrupolo, 
Censori spietati, 
Assae ben tratandove 
Ve trata da mati; 

Se crede un zogatolo 
El far da profeti 
Montai su la specola 
Vardando i pianeti, 

E sora le machine, 
E sul cavaleto, 
Dormir qualche pisolo 
Invece che in leto, 

Ma mi lo considero 
Ai zorni che semo 
V afar piu dificile 
De quanti tratemo, 

Se fra tanti ostacoli 
Che'l studio presenta, 
Che ze inumerabili, 
Che proprio spaventa, 

Gavemo un esercito 
Molesto de enti, 
Che senza saverghene 
No i ze mai content! ; 

Che per farse merito, 
Le cosse piu serie 
I mete in ridicolo, 
Le chiama miserie ; 

Se vol da sti tangari, 
Sti cani da toro, 
Che adesso l'astronomo 
El sia un Bocadoro, 

E anzi un oracolo, 
Un mago, un strigon, 
Che fando el presagio 
De quatro stagion, 

L'anunzia infalibile 
E Pora el mumento 
Che piove, che nevega, 
Che domina el vento, 

Co F aria ze tepida, 
Co el caldo ne mazza, 
Co capita el grizzolo, 
Co l'aqua se giazza, 

Co i zorni ze lucidi, 
Co ze note quiete, 
Co vien le meteore, 
Co vien le comete, 
Co icorpi mefitici 
Esala i vapori, 
Co in cielo vien l'iride 
Co el mar va in furori, 

Co incomoda Y umido, 
Co casca la brosa, 
Co sponta el garofolo, 
Co sbroca la rosa, 

Co fato ze'l pampano, 
Co el biso scomenza, 
Co a tiro ze'l spareso 
E co el va in semenza ; 

Se vol che'l determina 
Co el tempo ze in moto, 
Co da suso el refolo, 
Co fa el teramoto, 

Co zira Y eletrico, 
Co fa la borasca, 
Co vien zo la grandine, 
E dove la casca, 

Co in mezzo le nuvole 
El sol fa baosete, 
Co Giove se scarica 
De lampi e saete, 

E tanti a l'astronomo 
Ritien che ghe speta 
El sito prefiger 
Indove le peta; 

Se vol che'l pronostico 
Ghe diga a puntin 
Se scarso, se fertile 
Ze l'ano de vin, 

De fien, de panochie, 
De erbagi, de grani, 
De gnochi, de zizole, 
De boni cristiani, 

De oche, de anare, 
De dindi, de agnei, 
De cavre, de piegore, 
De manzi e porcei, 

E tanti da stolidi 
In testa i se cazza 
Che fissa Y astronomo 
El di che i li mazza; 

Che'l diga se prodigo 
El mar ze de anguele, 
De scombri, de sievoli, 
De orae, de sardele, 

De rombi, de astesi, 
De trie, de sturion, 
De sfogi, de ostreghe, 
De scampi, de ton, 

E gh' e sina un numero 
De quei che pretende 
Saver per so regola 
A quanto i lo vende. 

Se vol che '1 pronostico 
Ogn ano de pa*o, 
Mediante un ehiarissima 
Catalogo esatoj 

I mali determina 
Che ga da vegnir, 
E insegna el specifico 
Per farli guarir; 

Inquieta desidera 
Saver ogni tosa 
Se a caso ghe capita 
Qualcun che la sposa, 

E vari deposit^ 

Che no trova un can, 
Voria che l'astronomo 
Ghe fasse'l mezzan; 

Pretende per metodo 
De aver le signore 
La Iista esatissima 
Dei gusti che core, 

La forma dei bavari, 
La mis dei cavei, 
El tagio dei abiti, 
El ton dei capei, 

E qualche bon stomego 
Voria che'l trovasse 
Quel pezzo de aseno 
Che ghe li pagasse; 

Vorave un gran numero 
De sti galaiitoni, 
Provisti de debiti 
In tuti i cantoni, 

Che 'I povaro astronomo 
Catasse sul fato 
Un modo economico 
Da aver el saldato ; 

Se vol povar'anima 
Che'l sia un Ciceron, 
Che'l trova e partecipa 
La vera rason, 

Percossa che autitesi 
Fa belo co bruto, 
Grazioso co tangaro, 
Fa mogio co suto. 

Fa elogio co biasimo, 
Fa odio co amor, 
Silenzio co strepito, 
Go onesto sartor, 

Fa rico co povaro, 
Fa storto co dreto, 
Pietoso co barbaro, 
Fa cavo co meto, 

Fa vechio co zovene, 
Fa drento co fora, 
Fa doto co stolido, 
Madona co niora, 

Fa pase co colera, 
Fa note co di, 
Salute co medico, 
Sapiente co mi, 

Se vol che I' astronomo 
Sia un area de scienza, 
Che sora ogni articolo 
El spua una sentenza, 

Che senza dir buzzare 
El fassa palese 
Percossa che dodese 
Ze do piu de diese, 

Percossa principio 
Ga Fano in genaro, 
Percossa chel fosforo 
De note fa chiaro, 

Percossa le ceole 
Ze un mezzo sicuro 
Da mover le lagreme 
Al cuor el piu duro, 

Percossa spessissimo 
Co nel matrimonio 
Ze bela la femena 
Ze Tomo un demonio, 

Perche in tanti secoli 
No s' a visto mai 
Fra miera de esseri 
Che nassa castrai, 

Percossa che Padoa 
Vien dopo de Stra, 
Percossa le simie 
Ga el culo pela, 

Perche Foche e Fanare 
De Faqua sta a gala, 
Percossa che'I bovolo 
La casa ga in spala, 

Percossa che'I gambaro 
Camina indrio schena, 
Percossa che Seneca 
S'a averto la vena, 

E se del sproposito 
Quel . . . erne pentio, 
L'e la che'I se brustola 
Adesso el dadrio, - 

Percossa che Faseno 
Fra tanti animali 
Pronuncia benissimo 
Un per de vocali, 

E se suscetibile 
Saria el so inteleto 
De quanto un astronomo 
Dir su Falfabeto, 

Percossa incontrandose 
I cani per strada 
Nel sito de metodo 
Se da la nasada, 

E se sta so pratica 
La ze ben intesa 
No avendo la scatola 
Da tor una presa; 

Se vol che Y astronoifio 
El spiega pulito 
Percossa sinonimo 
De logo ze sito, 

De ladro ze smafaro, 
De sbassa ze cala 5 
Un fia ze de fregola, 
De piomba ze bala 5 

De avaro ze africa, 
De orzo ze porcole, 
E gambe de femena 
Ze spesso de forcolc, 

De insulso ze pampano, 
De pica ze taca, 
De largo ze comodo, 
De gamba ze slaca, 

De stereo ze mercore, 
Maroca de spia, 
De slepa garofolo, 
De furbo galia, 

Barbuzzo de sbezzola, 
De bruta saeta, 
Lasagne de cabale 
Spianta de poeta, 

E in casa del misero 
Bombon de paneto, 
Spelonca de camara, 
E cuzzo de leto : 

De lento ze piatola. 
De magro ze steco, 
Ruson ze de todaro, 
Mario ze de checo, 

Secada de pitima, 
Regazze de lose, 
De cuche ze debiti. 
Muger ze de crose, 

Pecente de lazzaro, 
Faceto de tomo, 
E spesso spessissimo 
De bestia ze omo, 

Austero de rigido, 
Fortuna de sorte, 
De sporco filosofo, 
De schizza ze morte, 

Biasteme de mocoli, 
De stagno ze economo, 
E povaro diavolo 
Ze sempre de astronomo; 

Ne mai rifletendoghe 
Che r e un osso duro 
Col sforzo de Y otica 
Scovrir el futuro, 

Se vol che '1 pronostiea 
Se regna la fame, 
Se cala le svanziche, 
Se cresce'l polame, 

Se inonti precipitin 
Se gh' e falimenti, 
Se nave pericola, 
Se rompe torenti ? 

Se crola le fabriche, 
Se buta i vulcani, 
Se va propagandose 
Le razze de cani, 

Se canta la racola, 
Se salta la rana, 
Se tien duro i arzeri 
Co vien la brentana, 

Se gh' e piu del solito 
Passagio de grue, 
Se'l piu bravo quagio 
Da sete batue, 

Se r ave prolifica, 
Se fila i bigati, 
Se verso la bragola 
Se chiapa bisati, 

Se boni peochi 
Ne da V arsenal, 
Se furia de mascare 
Ghe se in carneval, 

Se carnage otiche 
Se vede ai casoti, 
Se vien la mandragola, 
I automi, i simioti, 

I zoghi acrobatici, 
I salti mortali, 
Le prove de fisica. 
I alcidi, i cavali, 

Se vien l'omo scheletro, 
Se capita el nano, 
E qualche spetacolo 
Che gabia del strano; 

Se fiasco fa Y opera, 
Se'l balo va a tera, 
Se'l mestro de musica 
El fa una cagnera, 

Se a mezza quaresema 
I brusa la vechia, 
Se quei che ga debiti 
Ze duri de rechia, 

Se seguita a vederse 
In ora brusada 
Le done cubatoli 
Zirar per la strada, 

Se i parti ze facili, 
Se mal fa lp voge, 
E se cresqe \ talari 
Metendoli a n^qge, 

Se zira sonambuli, 
Se ghe'l cqpelpn, 
Se a piu d' una zQvene 
Ghe vien le ostruzion^ 



Digiti 



zed by G00gle 



53 



Se gh' e quei che gratis 
Fara la fatura, 
Se gh' e benemeriti 
Che da bezzi a usura, 

Se anca nei antipodi 
Se zoga al pandolo, 
Se ga de l'insipido 
La carne de colo, 

E se rischia un putrido, 
Se fa el sangue guasto 
Chi magna per metodo 
La carne de tasto, 

Se a casa del diavolo 
Se sta a la refusa, 
E se carbon fossile 
legne se brusa, 

Se i fava le tombole 
Al tempo de Adamo, 
Se ze la parussola 
Osel de rechiamo, 

Se ancora Diogene 
Ze in cerca de Y omo> 
Se i pesca tartufole 
Nel lago de Como, 

Se pol esser lecito, 
se ze da bari, 
Bastoni risponderghe 
A chi vol danari. 

Se chi tol su un memini 
Riceve un afronto, 
Se '1 brodo ze un liquido 
Se'l grasso ze un onto, 

Se'l marmo ze un solido, 
Se l'omo ze un bruto, 
Se'l nervo ze elastico, 
Se r ogio ze un fruto, 

Se 1'aria ze un balsemo, 
Se'l fumo ze un ente, 
Se l'aqua ze un fluido, 
Se l'ombra ze gnente, 

Se'l vero ze un fragile, 
Se'l vin ze un licor, 
Se i bezzi ze un tonico, 
Se'l flato ga odor; 

Se '1 fio de sior Prospero 
Fa bona riuscita, 
Se'l sposo de Barbara 
Ghe tien bona vita, 

Se Piero, se Paulo, 
Se Polo e Martin 
Ga ancora la tatara, 
Ga el vizio del vin, 

Se Cate, se Menega 
Conserva el secreto, 
Se Nane co Bortola 
Alfin tira dreto, 

Se siora Filicita 

La vive de intrada, 

Se Beta dei talari 

La ze inamorada, 
E tanti tantissimi 

Vorave deboto 

Saver sina i numeri 

Da meter al loto, 
Per po inesorabili 

Se a caso fale 

Chiamarve piu stolido 

De quel che pese, 
E senza metafora, 

Sia in casa che in strada, 

Pusarve de Y aseno 

A roda la vada. 
Ogn'ano el pussibile 

De far no se manca, 

Se varda, se specula, 

Se strussia. se ranca, 
Se studia, s' esainina 

Da tute le bande, 

Se induse, se calcola, 

Se spende, se spande, 
La mente se logora, 

La testa va atorno, 

Ne toca spessissimo 

De note far zorno, 

Ma tuto ze inutile 
Per quanto se fassa, 
Perche'l magior numero 
Adesso vol massa, 

E se qualche metodo 
Da novo trovemo, 
Ghe ze chi prontissinio 
Ne voga sul remo. 

Ossia destirandola 
In bon venezian 
A chi per metafore 
No ga certa man 5 

Se trova el bon stomego, 
Se trova el simioto 
Che aquista copiandone 
La fama de doto, 

No fandose scrupolo 
De averla usurpada 
Senz' ombra de merito 
Co roba robada. 

Oh! vita diabolica, 
Mistier maledeto ? 
Che ga tanti ostacoli, 
Che frua Y inteleto ; 

No voi piu saverghene ? 
Voi meterme in quiete, 
E go in tel preterito 
E stele e comete, 

Sfracasso la bussola, 

Sfraselo la sfera, 

Destaco el barometro, 

Lo slanzo per tera, 
E punfete panfete, 

E dai lira para, 

In ato de colera, 

La cossa ze chiara, 
I prisnii destermino, 

Frantumo le lenti. 

Scavezzo i triangoli 

Co tuti i strumenti, 
I libri astronomici 

Li fasso a boconi, 

Le carte le doparo, 

Ghe bruso i cartoni, 
E a tanto de letere 

Averto Andreola, 

Che piu per pronostici 

No scrivo parola. 

Oicome, me penitet, 
Ancuo so ridoto 
A far le mie indagini 
Co un culo de goto, 

Perchfe zo dei bazzari 
Anda Fano scorso, 
Da vero energumeno, 
Da tigre, da orsq, 

La sfera 5 la bussola, 
I gran canochiai, 
I prismi, i barometri 
Li go frantumai, 

IE co un irassibile 
De mi poco degno 
Ridoto go a fregole 
Qualunque sia ordegno, 

Cussi piu del solito 

Insatanassa 

Per far un pronostico 

Che sia verita, 
Mancante de svanziche 

Per tor Y ocorente, 

Incomodo cronico 

Del tempo presente, 
Al passo teribile 

M'o visto costreto 

De meter al torcolo 

Quel fia d ? inteleto, 
I efeti e le cause 

Cefcando de cosse, 

Che son per scometerghe 

Nissuno conosse, 
Ma che ze utilissime 

Se ben se rifleta 

Per far che l'astronomo 

Sia un vero profeta. 
Basa su ste massime 

Che ze sacrosante 

Studia go 1' origine 

De tute le piante, 
L' influsso de l'umido 

Che casca la note, 

La voga grandissima 

Che ga le carote, 

L' odor malinconico 
Che manda el castra, 
La spuzza simpatica 
Che ga el bacala, 

La strage de mescole 
Che ne le destira, 
Che pesa le picole 
Almanco una lira, 

L'imensa retorica 
De mezzo milion, 
El scopo colpevole 
Che ga el pizzegon, 

El pregio dei mocoli 
Co no gh' e candele, 
La feme insaziabile 
De tante scarsele, 

El gusto grandissimo 
Co l'agio vien suso, 
La barbara replica 
Del pugno in tel muso, 

Le ochiae metafisiche 
Che da certe pute, 
La mostra omogenea 
Dei cambiavalute, 

I eroi pusilanimi 
Che porta la spada, 
La stufa che genera 
El pan de casada, 

EI slanzo poetico 
Che ga le scalzae, 
El gusto antipatico 
Che ga le legnae, 

Le strussie del trapano 
Col stenta a sbusar, 
El miasma epidemico 
Che ga el sbadagiar, 

La rabia dei aseni 
Coi di de laoro, 
Le teste moltissime 
Ch' esercita el foro, 

L' altezza del crostolo 
Che fa la panada. 
Quel certo laconico 
Che ga la peada. 

El don che tantissimi 
Possede qua in tera, 
Che ze de no dirghene 
Mai una de vera, 

El peto de Venere 
Col gera da late, 
La ciera patetica 
Che fa le patate, 

El baso de Zefiro 
Al cul de un tinazzo, 
La forza che i omeni 
Conserva nel brazzo, 

La freve periodica 
Che abate el lion, 
Del Bifi le scatole, 
De Anchise'l baston, 
El calo de l'ostrega 
Nei mesi da Y ere, 
El tufo da scovolo 
Che ga le massere, 
Le forfe diaboliche 
Dei nostri sartori, 
Le idee miserabili 
De tanti signori, 

I ultimi premiti 
Che a avudo Tiberio, 
La forza indomabile 
Che ga el desiderio, 

Del povaro So crate 
La trista muger, 
I conti coi diesis 
Che manda el spizier, 

I pezzi de nombolo 
Magnai da Luculo, 
La sorte propizia 
Che ga qualche mulo, 

La piaga notissima 
De Piero Pinson, 
La carta che dopara 
Kuli nei Giapon, 

La furia dei musici 
Co passa l'april, 
La fuga dei gambari 
Nel'aque del sil, 

L'afar de Lugrezia 
Co quel scelerato, 
Del ruto l'idrogeno, 
U impero del flato, 

La sala anatomica 

Che ga el dio d'amor, 
I denti acutissimi 
De qualche fator, 

Quel poco de glutine 
Che gh' entra nel spuo, 
L'impulso solecito 
Che move'l stranuo, 

Le $pose legitime 
Del re del Mogol, 
Le torte belissime 
De ista cote al sol, 

El peso specifico 

Che ga un bon sberloto, 
La parte de solido 
Che gh' e nel sangioto, 

L' azion de Proserpina 
Chiapada a le strete, 
El sangue che supega 
Siemile sanguete, 

Le smanie ridicole 
De F omo geloso, 
Le rechie istancabili 
De chi ze curioso, 

I sforzi del stitico 
Nel far quel servizio, 
La spuzza da scheletro 
Nel di del giudizio, 

La presa de Brondolo 
Ai tempi de Caco, 
E quela gratissima 
De chi tol tabaco, 

Le note de musica 
Che studia i cantanti, 
E quele piu armoniche 
Che passa do amanti 

Dei cuori platonici 
La prima campagna. 
El salto che ai stropoli 
Fa far la sciampagna, 

La resa de Tripoli 
Blocada per mar, 
E quela che opera 
El massa magnar, 

Le lanze e le sciabole 
Dei Parti e dei Medi, 
Le braghe de mogano 
Che usava Tancredi, 

De Ulisse'l trabacolo, 
De Poro el scale, 
De Diana la cogoma 
Da far el cafe, 

Le prime pantofole 
Portae da Torquato, 
La vesta da caniara 
De Ponzio Pilato, 

Le pene de Tantalo 
A tola senta, 
Le orine de Patroclo 
Co el gera aniala, 

La pipa de Antenore, 
De Aron la bareta, 
De Ariana la ventola, 
D' Enea la bocheta, 

De Leda le fufigne 
Scaldada da Giove, 
Le ombrele che circola 
I zorni che piove, 

El pianto de Pilade 
Sul corpo d' Oreste, 
El povaro Lazzaro 
Consa per le feste, 

D'Egeria le bucole, 
De Sara el galan, 
De Aininta la britola, 
De Malco la man, 

La bile de Andromaca, 
L' amor de Cambise, 
Del gran Muzio Sevola 
El pontacamise. 

L' estrato purissimo 
Del salabacai^ 
De Claudio decemviro 
El cavastivai, 

L'astuzia de l'istrice, 
L'istinto del lovo, 
El canto de Pindaro 
Co el gera da vovo. 

La mente chiapissima 
Che s'a iuiagiiia 
L' acento de inetergbe 
Per scriver figa, 

Del schiafo la logica 
Co T e da ben fisso, 
El fin del peochio 
Sul petene fisso, 

La morte del pulese 
Da l'ongia struca, 
L' essenza d#l cimese 
Fra i dei mastruzza, 

I efeti mirabili 
Del baso in* scondon 9 
Quel' aria rowiaatka; 
Che ga el siwritou, 

I omeni comodi 

Che vive in Turchia, 
I studi su F otica 
De chi fa la spia, 

L' incastro de Y ongia 
Nel deo menuelo, 
I rizzi salvadeghi 
Che sconde'l capelo, 

La steca da letere 
De Giulio assassin, 
El frinchete frinchete 
Che fa el mandolin, 

El tichete tochete 

Che spesso fa el cuor, 
El punfete punfete 
Che fa el bataor, 

El tinfete tanfete 
Che fa i marangoni, 
El schichete schiochete 
Che fa i postiglioni, 

El plifete plafete 
Che fe le zavate. 
El trichete trachfete 
Che fa le culate, 

La chiopa da sedese 
Che apena disna 
Vitelio in t'un'atiitao 
El s' a divora, 



Digiti 



zed by G00gle 



68 

I miera de paroli, 
E gnente che rido, 
Zogando co Venere 
Che a fato Cupido, 

IVarciso che a vederse 
Cambia ze in t'un fior, 
El fusa de Ercole 
Co el fava l'amor, 

El terno belissimo 
Che alcuni sapienti 
Cava ga dal pisolo 
Dei sete dormienti, 

La strage che Ipolito 
De crudo genaro, 
Ga fato su Y anare 
Dessuso in ponaro, 

La streta de spasemo 
Soferta da Europa 
Co Giove energumeno 
Se Fa tolta in gropa, 

L'incontro gratissimo 
De roba salada 
Che ga avudo Sofocle 
Dabasso in intrada, 

I do baracocoli 
Da Sardanapalo 
A Numa Pompilio 
Mandai de regalo, 

El prinio gastronomo 
Che a fato polpete, 
L'assieme antieletrieo 
De tante saete, 

La mossa del femore 
Tirando de spada, 
I gas patologici 
De roba magnada, 

L'imensa probosside 
Del mostro turchin 
Chiapa co la fossina 
A Ponte Molin, 

El gran sotoportego 
Indove de note 
Medoro co Angelica 
Cantava vilote, 

L'impalo col ichese 
Che a son de campana 
Ga fato Pitagora 
In campo a la tana, 

La morte stranissima 
Soferta da vari 
Sui monti de Ceneda 
Magnai dai caviari. 

El caso grandissimo 
Che a fato Pompeo 
Co Y$l sentio el quagio 
Cantarghe marmeo, 

Le scene che Rodope 
In ore brusae 
Ga avudo col Satiro 
A porte sarae^ 

El pianto d' Eraclfto, 
Tradoto dal greco, 
Sentindo le piadene 
Che canta da leco/ 

EI luto stretissimo 
Del povaro Elpin 
Perche drenlo in camara 
Gh' e morto el lumin. 

La sporta equilatera 
Indove che Piro 
Viagiando in incognito 
Tegniva el botiro, 

La slepa che Ipocrate 
Vegnii da le Fiandre 
Studiando la fisica 
Ga da a le palandre, 

E quel sapon classico 
Che a fato che Apele 
De zorno chiarissimo 
El veda le stele; 

L'intagio de porfido 
Che mostra Ezzelin 
Giustarse la canola 
Al tempo del via, 

El grupo de Ortensia 
Famosa matrona, 
Che la coram populo 
La mostra Latona, 

La statua de Danae 
Che'l busto se mala 
Intanto che Tiliro 
Ghe sona la viola ; 

El quadro mirabtle 
Indove Tizian 
Dipinto a beni&siuio 
Do vovi in antian, 

Medusa che AutHoeo 
Invida al ridoto, 
E lu che ghe replica 
— Mi vegno deboto — 

Orlando l'intrepido 
Che mete in spavento 
L' aurora e i crepuscoli 
Coi torzi da vento, 

Esopo che medita 
Per far Y ex abrupto, 
Galeno ch' esamina 
La lengua (Pua muto, 

Gofredo 1' armigero 
In' spada e in sacheto 
Nel'ato teribile 
Che'l passa tregheto, 

Eugenia che a Nestore 
Ghe da la panada, 
E lu co la sbessola 
Ghe dise secada, 

I a freschi de Paolo 
Che ve rapresenta 
Sanson co la sessola 
Che svoda la Brenta, 

El diavolo in mascara 
Che va a casa soa, 
E cento lustrissimi 
Ghe tien su la coa, 

Polibio sul Tevere 
Che ze imatonio 
Vedendo le menole 
A far un caorio. 

El sposo de Tetide 
Seuta in ritirata, 
Ch' estende una suplica 
In carta holata : 

Le tele de Xeusi 
Che val dei milioni, 
Che mostra Copernico 
Che castra i maroni, 

Filipo el Macedone 
De note avanzada 
Che co le Termopili 
El fa la trotada, 



Digiti 



zed by G00gle 



73 



Tersicore al cembalo, 
E Clio co una sbrega 
Che bate la musica 
Dadrio la carega, 

A brazzo de Elena 
El rico Epukm 
Che col paragrandinf 
Spassizza el liston, 

Enea che a le Grazie 
Ghe pela le rave, 
E Crispo Salustio 
Che sponza la Piave, 

Prometeo sul Caucaso 
Che fa testamento, 
E Giuda che a vederlo 
Ze anda in gvanimento, 

Moncalvo notissimo 
Che cava per gnente 
I denti e le gramole 
A miera de zente, 

Alcide che in colera 
El pesta la mazza, 
E del polo antartico 
El fa una fugazza, 

Petrarca che a Laura 
In campo a san Luca 
Co do endecassilabi 
Ghe scalda la zuca, 

Lutero e Dionisio 
Che in bona salute 
I va a ca del diavolo 
Col paracadute, 

Giunon che de Cesare 
Contempla F armada, 
E lu per compiaserla 
Ghe fa la parada, 

Tarquinio che in catedra 
Converte Isabela, 
E intanto Demostene 
Ghe tien la mastela, 

La casta Penelope 
Confusa nel'ato 
Che i so primogeniti 
Presenta al senato, 

Orfeo che da Cataro 
Pugindo sta sconto 
Tre zorni de seguito 
Dadrio FElesponto, 

El fio de Anassagora 
Che se la fa adosso 
Vedendo le Amazzoni 
Che sfodra el palosso, 

Senta drento in sandolo 
Un doto toscan, 
Che pesca sinonimi 
Nel fiume Giordan, 

Gonipo che scriver 
Dovendoghe a Sparta 
El sta sfregolandose 
Un sfogio de carta, 

Cleopatra che in camara 
Ghe da del marzoco 
A Tito Pomponio 
Chiapa dal siroco, 

Cornelio che abevera 
Nel'ore beate 
L' imensa famegia 
De quel da la late, 

Medea che a Esctilapio 
Ghe da la triaca, 
E lu co la spatola 
El vaso ghe spaca, 

Netuno in pantofole 
Che unito ai Tritoni 
Sin soto le natole 
L' insegue i sturioni, 

I do vechi pitime 
Che tenta Susana, 
E ela buriandoh 
Se tira lontana, 

Pluton che da Cerere 
Per prova cTafefo 
Un per de panochie 
Riceve in secrete, 

Cassandra che in estasi 
Ghe scrive al Sultan, 
E Cassio atentissimo 
Ghe mena la man, 

El bosco de carpani 
Indove che'l Dante 
Beatrice se cocola 
A grego-levante, 

La sposa de Lepido 
Che incontra l'amigo, 
La nena de Atila 
Che fila caligo, 

La mare de Seneca 
Che ingropa panele, 
Enea fra le tenebre 
Che vende candele, 

El scurzo de Ercole 
Che sbrana el lion, 
Anchise col medico 
Che zoga al balon, 

Sanson che da Dalila 
El resta tradio, 
Ariana che i bucoli 
Ghe fa a so mario, 

Giusepe castissimo 
Che lassa el tabaro, 
Mercurio che naufraga 
In cale del caro. 

El bel capo d' opera 
Che ve rapresenta 
Fortuna in gran auge. 
Che core la Brenta, 

Dai poveri astronomi 
Co strussia tirada 
Da secoli e secoli 
A marchia sforzada, 

E Aldo Manuzio 
Che arma de pistola 
El ga per el stomego 
Sior Checo Andreola, 

Perche coi so torcoli, 
Da vero assassin 
El stampa le buzzare 
Che scrive Nalin : 

E da sta faragine, 
Da sto zibaldon, 
Da tuta sta sgnesola 
Struca el megio e'l bon, 

M' 6 messo con scrupolo 
Strussiando la mente 
A far un analisi 
La piu diligente, 

Se'l marmo vien tenaro 
Pestandolo assae, 
Se gh'e qualche regola 
Per far le sassae, 

Se ze le molecule 

Un piato da cogo, 

Se i gusti piu classici 

Pecai ze da fogo, 
Se un goto de malega 

Ze megio del te, 

Se piase la fritola 

Piu assae del bigne, 
Se vien prima el spasemo 

E po la paura, 

Se un poco de mamara 

L' e un don de natura, 
Se quei che la mastega 

Ze zente pulita, 

Se gh'e in tanti circoli 

I cani da vita, 
Se chi vien per scoder 

El ze una secada, 

Se molti no dopara 

Mai roba pagada, 
Se quando che un zovene 

Ga el sangue in fermento 

La pol ogni femena 

Tirarlo a cimento, 
Se ga qualche credito 

I nasi a caroba, 

Se a forza de mangano 

Se drezza la goba. 

Se pol nascer dubio, 
Opur se ze certo 
Che l'u da l'origiae 
Ze sta sempre averto, 

Se l'oro vien rusene 
In man dei poeti, 
Se ze megio un pisolo 
De taiiti soneti, 

Se ai tempi de Romolo, 
Se a qiieli de Remo, 
Zirava le mescole 
Che adesso gavemo, 

Se a far catorigole 
Se ofende l'onor, 
Se e quando le porcole 
Ze pFOva de amor, 

Se ben rifletendogbe 
De piu se la gode 
Chi paga i so debiti 
quelo che scode, 

Se ze in magior numero 
Le trombe o i tromhoni, 
Se quei dal bel manego 
Ze i megio meloni, 

Se al tempo dei barbari, 
Che'l staga Ionian, 
Piu Goti che Vandali 
Ghe gera a Muran, 

Se ocore saverghene 
Per esser dotori, 
Se tanti ze comodi 
Senz' esser signori, 

Se avanti che'l scriver 
Secasse i tondini 
Se usava le virgole, 
Coreva i pontini, 

Se mama in vernacolo 
Chiamando la mare 
Se pol senza ofenderlo 
Chiamar mama el pare: 

E po su sarandome 
Nel mio gabineto 
Un monte de classici 
Atento go leto; 

Go leto l'agricola 
De Piero Pandolo, 
El corso botanico 
De r osto del Dolo, 

I studi de chimica 
Per far bon el brodo, 
La guida infalibile 
Per far a so modo, 

Le prove co 1' algebra 
Che F omo ze zero, 
El metodo facile 
Per far el payeroj 

Le opere postunie 
De Mario Stalfini 
Su l'uso e l'origine 
De tuti i bruschini, 

I cento rimproveri 
Che cava la pele, 
I libri proibiti 
Sul far pignatele, 

L' esteso catalogo 

Stampa in Linguadoca 
Sui termini tecnici 
Per far la maroca ; 

Le idee del filantropo 
Sul dar bezzi a usura, 
L' elogio dei stropoli 
De ogni misura, 

I dodese opuscoli 
Sul strucalimoni, 
El modo infalibile 
Per far i caponi, 

I squarzi de logica 
Sul pero mauro, 
Le mile e piu regole 
Per far muso duro, 

I piani de Prospero, 
Murer patenta, 
Che'l logo del licite 
El s'a imaging 

La storia ch' epiloga 
El viagio d'Enoc, 
El libro col titolo 
Berlich berloc, 

I rami d' ostetrica, 
La fisica pratiea, 
Co tuti i preteriti 
Che ga la gramatica; 

E dopo de un studio 
Cussi complicate, 
Cercando conoscer 
Con calcolo esato 

L' odor de le foleghe 
E de le sarsegne, 
El fumo che genera 
Un caro de legne, 

Lassando el detaglio 
Che adota assae spesso 
Le schiape de astronomi 
Del tempo de adesso, 

Che strussia da aseni, 
Ma che, son sicuro, 
No cava el so metodo 
Un ragno dal muro, 

Trova go piu utile 
Per ogni riflesso 
De far el pronostico 
Su l'ano in complesso, 

Ed eco in epilogo, 
Ma chiaro e gustoso, 
Che senza preamboli 
Ve lo buto zoso. 

Sara el fredo massimo 
A tuto febraro, 
E a magio tardi&simo 
Diversi in tabaro; 

Sara i zorni nuvolo, 
Mai bela la note, 
La neve spessissima, 
Le piove dirote; 

Borini che pizzega, 
Sirochi che mazza, 
Calighi da perderse 
In mezzo la piazza, 

Tempesta che stermina 
I piu facoltosi, 
Saete che ispirita 
I piu coragioai, 

Incomodi refoli 
Continui de vento, 
Racolti assae poveri 
De ua, de formento, 
In polvere, in ceaere, 
Brusae dai gran soli 
La lente, la cesara, 
I risi, i fasioli, 

Col vermo in te lamina 
I boni cristiani, 
I gnochi in gran numero, 
Ma roba da cani, 

I sparesi picoli 

Per causa del suto, 
De bisi e de fragole 
Penuria pertuto, 

Ma orzo che capita 
Da tute le bande, 
Panochie che fulmina 
De piccole e grande, 

Ma strage de zizole, 
Emporio de zuche, 
Le sante piu insipide 
De quele baruche, 

Gran verze e cogumari, 
Tanfati i meloni. 
Gran gambe de seleno 
Per tuti i cantoni, 

Pochissimi bocoli, 
Pochissime rose, 
No viole e naroncoli, 
No piante odorose, 

Ma tanti garofoli 
De quei senza odor, 
Che ga cinque foge 
De un solo color; 

El pesce scarsissimo, 
E a prezzo ecedente, 
Ma sepe grandissiine 
Per poco per gnente, 

Mancanza sensibile 
De ogni carname, 
Ma molto salvadego, 
Ma grosso el polame, 

Cucagna de dindio, 
Dureto ma bon, 
Porcei senza numero 
In ogni stagion, 

Cavali scancanici 
Che sta suso apena, 
Ma pezzi de aseno 
Co tanto de schena; 

I pulesi, i cimesi 
Sara malegnasi, 
Mossati pochissimi. 
Ma gran papatasi, 

No tarme, no rusole, 
Ma molti mosconi 
Che rasa, che incomoda 
Atorno i balconi; 

Gran zente che specula 
In tuti i raporti; 
Caterve de zoveni 
Che fa i cascamorti; 

Figure ridicule 

Che sempre va in ziro, 
Che spuzza da mamara 
Da tor el respiro, 

Anedoti insipidly 
Bomo co la barba, 
Gran sughi de pampani, 
Gran goti de garba ; 

Abuso de fritole, 
De brodi tirai, 
Gran vini de scopolo 
Per forza donai, 

Patemi de animo, 
Intachi amorosi, 
Gran femene intropiche, 
Gran urti nervosi, 

Tripudio de tonici, 
Consumo de raana, 
Unzion de mercurio. 
E gran cassia in eanaj 

Le mode dei omeni 
Sara stravaganti, 
Le calze a mosaico, 
De bulgaro i guanti, 

Stivai co la racola, 
Botoni de vero, 
Barete col manego, 
Mustachi a pavero, 

Gabani in epilogo, 

Braghesse a campana, 

Coleti a probosside^ 

Bochete de lana 5 
Velae fate a ipsilon 

Tagiae co sparagno, 

Gile co le virgole, 

Cravate a sedagno; 
Sara de le femene 

Curioso el vestiario, 

Gran maneghe a brombola, 

Corpeti a lunario, 
Gran guanti col memini, 

Scapini de intagio, 

Centure co l'ichese 

Bechini a sonagio, 
Gran scufie a baracola 

A moto farsora, 

Fodrae de frescusene 

De drento e de fora, 
Galani a catastrofe, 

Penachi a vesuvio, 

E sciali col pendolo 

Color del diluvio, 
Capeli a trabacolo, 

Colari a vapor, 

Bustine longhissime 

Col so bataor, 

Camise a cubatolo, 
De sea le madande 
Col so praticabile 
Da tute le bande, 

Traverse a crepuscolo 
Fornie de scarpia, 
E veste da camara 
A bagnomaria; 

Gran voga de mascare, 
Frequenza ai casing 
Gran ochi a telegrafo, 
Gran fioi setemini ; 

Boteghe pienissime, 
Teatri galanti, 
Discreta la musica, 
Basoti i cantanti ; 

Gran trombe, gran organ i 
Per ogni contrada, 
Gran cori che strepita 
La sera per strada, 

Tamburi che incomoda, 
Chitare scordae, 
A soli de flauto 
A gambe levae, 

E gran poesie safiche 
De poche parole 
Sonae co la musica 
De le castagnole; 

Foresti che capita 

Per mar e per tera, 

Comercio vivissimo 

In ogni maniera, 
Gran zoghi de tombola 

Che straca le rene, 

Gran tose onestissime 

Che va a far le nene, 
Amor a le svanziche, 

Afeto ai fiorini, 

Passion per i talari, 

Trasporto ai zechini; 
La guera infalibile 

Del Turco unio col • . . . 

Ma qua sento a meterme 

Fraca el musariol. 

liela specula niia dessu in sofita, 
Cbe w vox vero tugurio, una sorzera, 
Solo soleta come un eremita 
Me vago 3 retirar squasi ogni sera, 
E siift che dabasso 
Mia mare, niia sorela, mia fradelo, 
Che dorjne pip 4'un tasso, 
E mia muger |r }eto 
Concerta col putelo 
Un barbaro duetq 
Le ore co le ore ronchizzando, 
Col canochial mi vago lavorando, 
E vogioso de far, 
Come sempre 6 mira, bona figura 
Cerco de penetrar 
Nela natura 

Spe9so vegnindo el zorzo sul piu belo > 
A robarme le stele che ze in cielo. 

Sta vita laboriosa, sto festin, 
Che la salute m' a pregiudica, 
L' d esercitada dal principio al fin 
Tuto l'ano passa 

Vardando co atenzion e luna e stele 
E tuti i astri, 
Fra venti, fra procele 
JE fra disastri 
Per esser ben sicuro 
Dd poderve predir 
Quelo che nel venture* 
A da vegnir; 
Per no perder la fama, 
Che co tanti suori e co pazienz* 
Me so acquista in sta scienza 
E per aver el gusto che i me chiama 
Co tuta la rason 
No co l'insulso nome de J>oeta 5 
No fcol titolo basso de schieson, 
Ma con quelo de astronomo e profeta. 

E sicome save che do ani fa, 

Causa del mio bestial temperameftto, 

roto, o sfracassa 

Qualunque sia strumento, 

foto una fugazza de la sfera, 

Go da vero bastaso a son de bote 

Ridoto una cagnera 

El mio famoso canochial da note, 

Scordandome da ingrato 

Un servizio per ani tanto esato, 

E da bruto deciso, da tiran 

Con giudizio statario 

Dei classici go fato un sancassan, 

Cussi per provederme 1 necessario 

Machine, boni atrezzi, scielti autori, 

Go speso dei tesori; 

E basta dir che un vechio brazzoler 

Tuto quanto dal tempo cariola 

Che Neuton ga compra 

Per so muger, 

Col qual ga dopo tolto la misura 

Del spazio che presenta la natura, 

Per grazia, per favor, 

A conti fati 

Go co tante parole al possessor 

Esborsa vintiquatro colonati: 

Che un picolo modelo de carton 

Fato per dimostrar come a Y Aurora 

Avanti di Titon 

Ghe da la spenta acid la vegna fora, 

El m' a costa, che no le ze panchiane 

Do centenera e passa de sovrane: 

E per aver un certo calendario 

Scrito dal padre Ilario 

Fiorentin, 

Che ga fato a Pechin 
Da missionario 

Go caluma sie mesi de salario. 
Provisto in conclusion de l'ocorente 
Go dedica co impegno 
Tutoquanto el mio inzegno, 
E la mia mente, 
Metendo a la tortura 
Quel squisito inteleto 
Che m' a acorda natura 
Per sortir con onor dal mio progeto; 
Go fato un studio atento 
Su la capacita del firmamento, 
Go esamina le stele una per una, 
Go contempla la luna 5 
E go peta de schena 
Sin che To vista piena; 
Co gran utilita 
Me ne son ocupa 
De le comete tute 
E crinite e barbute; 
Me son ferma sul moto dei pianeti, 
Su Y orbita diverso che i percore, 
Sora i magici efeti 
De le aurore; 
Co tuta l'atenzion 
El sol so anda vardando. 

E per le mie rasort 

Segnatamente quando 

Senza dificolta 

In vergine V e entra, 

£ so sta tanto atento 

A F ato de andar drento, 

Che far ve podaria la descriziori 

De F ora 5 del minuto, 

E de la posizion, 

Perche go visto tuto; 

E quela machia imensa 

Su la qual sento tanti a dotorar 

Disendo siiso quelo che i se pensa, 

L' e unerpete solar 

Comparso alora 

Che 1 ze venudo fora^ 

Go a forza de compasso 

Con un calcolo esato 

Tuta da l'alto al basso 

Misura Festension che ga el creatoj 

Col mezzo de la bussola 

Trova go el punto centrico, 

U estremita del circolo. 

La spiegazion de Y otica 5 

V elastico del mtiscoli, 

La linfa del bisbetico, 

El germe che ga i polipi, 

La mossa del sonambulo, 

La cavita del vortice, 
La procreazion dei retili, 
La causa de Feletrico, 
L'iiiflusso de le tenebre, 
La massa de Y idrogeno, 
Ei corso de le nuvole, 
I strati che ga Tiride^ 
I gradi del calorico, 
El simiton del refolo, 
La proprieta de Y ossido, 
De Faria el combtfstibile, 
De l'ombra le molecule, 
El moto peristaltico, 
El numero dei atomic 
L' inclinaziou del tropico, 
La forma dei crepuscoli, 
I pngoli retangoli, 
Le curve i perpendicoli, 
I piani d' ogni genere, 
Che fa chi vol co Y algebra 
Pagar tuti i so debit}, 
E co infmiti computi, 
Co sotre e co moltipliche, 
Con studi matematici, 
Con aparati e machine. 
Con sforzi de mecanica, 
Co< esperimenti fisici, 
Che megio assae d'un zovene 

Go fato tuto lano, 
Le creda se le vol, se no a so dano, 
Mi go fissa i confini dei torenti, 
Mi 6 scoverto la base dei vulcani, 
Mi go trova l'origine dei venti, 
La gravita specifica dei ani, 
La forza sorprendente del peca, 
L'impulso siiigolar che ga le spente, 
La gran facilita 

Che gh'e de nascer fioi de l'acidente, 
L'istituzion remota del rufian. 
La rason che ghe ze 
Co se scrive in toscan 
De meterghe l'acento su pote, 
E fra le tante cosse d rileva, 
Facendo una fadiga da fachin, 
Che quel porno che Adarao ga magna 
"" El gera morosin. 
Dopo ste complicate osservazion 

Che strussie, tempo e bezzi m'a costa, 
Co tuta la piu assidua aplicazion, 
Senza per cussi dir tirar el fia, 
Uno a la volta 6 leti 
I astronomi proveti, 
E avendo adesso giusto a menadeo 
Copernico, Cartesio, Galileo, 
Persuaso me son che tuti quanti 
Credendose qualcossa i gera gnente, 

I ga pianta sistemi stravaganti, 
1 ga ingana la zente, 
E buzzare i ga dito 
Che no le ghe sta drento de sto sito. 
Tanti altri libri 6 leto, 

Che quantunque stranieri in aparenza 

Al scabroso sogeto 

De sta scienza, 

Un omo ben fornio 

De vogia e de talento, 

Del calibro del mio, 

Trova argomento 

Qualcossa de cavar, 

Ne me lo pol negar 

Che qualche sempio; 

Come ze per esempio 

La storia dei barili, 

Le regole a trionfeti per Y aeuso, 

La patente otomana sui sigili, 

I anetodi sul fiiso, 

Le memorie de un gran naturalista 

Sul bruco che deventa una farfala, 

Sul piaserghe a le done a prima vista, 

Sul modo de butar zo per la scala, 

Su le parole che finisce in ona, 

Su la forma omogenea de la torta, 

Sul quando la morosa se bastona, 

Sul come se va drento de la porta, 

43 

Su Famor mercenario dei gentili, 

Su la diversity che ga ogni muso, 

E sora el privilegio che ga i grili 

Dc star sempre sul buso ; 

El gran tratato in versi marteliani 

De autor insigne su la sponza frita 

Per far crepar i cani, 

Che povareto ga costa la vita, 

Perche per imprudenza 

Vitima l'e resta de un' esperienza ; 

Un certo manoscrito, 

Che m'a parso in latin, del cinqueeento, 

Sora la malatia de 1' apetito 

Indove ghe ze drento 

Un belissimo rame 

Co do poeti sgangolii da fame; 

L' opera in cento e trentasie volunri 

Che trata sul progresso dei costumi, 

Sul mal dei beni e sora el ben dei mali, 

Su 1' istinto del bruto, 

Sui lucidi intervali, 

Sora 1' istituzion del ex abrupto, 

Su la natura varia dei meloni, 

Su riinensa famegia de le sfese, 

Su Fuso complicato dei coconi, 

Sul titolo rimoto de marchese, 

Su Tetiinologia del Caimacan, 

Sul tempo che ghe vol per far de ochio, 



Digiti 



zed by G00gle 



99 

Sul zogo propaga del cresci in man, 

Su la vera misura del batochio 

De 1' antica eampana marangona, 

E sul modo gentil che i ne la sona; 

I quatro scartafazzi 

Che nei casi de urgenza 

Da le avertenze per molarla a brazzi 

Senza portar oltragio a la decenza, 

Coredai da dusento e pin figure 

Benissimo miniae 

In varie positure 

Incantonae, 

Che senza dir parola 

Su la publica strada 

i l'a apena molada 

i ve la mola ; 

Una disertazion, 

Che no so la rason 

La ze proibita, 

Co del bon gusto scrita 

Da un certo Menelao, 

Su l'esteso comercio del cacao, 

Su le braghe de pele che Marfisa 

Portava sempre soto la camisa. 

Sul sugo che vien fora dai susini, 

Sui robi che fa antitesi coi cali 5 

E sule tante spezie de bruschini 

Da scarpe e da stivali; 

E sinamente 6 avudo per Ic man 
Un poema bernesco in venezian. 
Stampa credo a Cremona, 
Sora le maravegie 
Che ga fato una stolida de dona 
Co la s' a visto el pelo su le cege, 
E sul stupor de quela tosa scioca 
Co la s'a visto el buso de la boca. 

Col sussidio de tante erudizion 
Dai mii studi aquistae de trato in trato, 
Co una strage de scielte anotazion 
Che su vari argomenti me son fato, 
E co la scorta posso dir completa 
De ogeti che me costa una moneta, 
M' 6 lambica el cervelo 
A comporme un sistema planetario, 
Lavoro veramente da cartelo, 
Da queli che gavemo afato vario, 
E che un sagio dara ve lo prometo 
De cossa ze capace el mio inteleto : 

Go buta zo un tratato 
Indove me son fato 
La descrizion esata 
Del ciclo, de Y epata, 
De le fasi lunarL 

E del flusso e riflusso che ga i mari : 
Go estesQ un repertorio, 
Che quantunque, le sa, mi sia modesto, 

Nonostante me glorio 
Aver podesto 

Mostrar a colpo d' ochio esatamente 
D'ogni corpo celeste in esistenza 
Fisso, vagante, opaco, risplendente, 
El nome, el sito, el corso, e ¥ influenza: 
Go ridoto a tabela, 
Iuipiegando sie risme e piu de carta. 
La distanza che gh'e fra stela e stela 
Senza falar in tute de una quarta : 
E 6 stabilio con calcolo profondo 
Quanto che ancora a da durar el mondo, 
Certo de no sentir a dirme dopo 
Che la montagna partorio ga el topo. 
Tuti sti gran lavori, 
Ste mie opere tute, 
Che m'a costa suori 
E la salute, 
A le stampe daro 
Quando che gavaro 
Scrito le anotazion 
Per certa zente 

Che senza la piu chiara spiegazion, 
Dura de modegal no intende gnente, 
Perche le saria cosse da legnae. 
Senza farme la corte, 
Che al publico vegnisse defraudae 
Opere de sta sorte 

In un tempo al de la de stravagante 
Nel qual gh' e sin chi stainpa 
Quando el tol el purgante 
E co ghe scampa. 
Co sti bei materiali al mio comando 
So anda fantasticando, 
Me son piu assae de un aseno strussia 
Per far el mio presagio, ecolo qua : 
Ma prima che lese 
Bisogna che sapie, 
Che sicome per mia fatalita 
Nel piu puro latin Faveva scrito, 
E prevedeva za 
Che causa ¥ ignoranza, 
De la qual gh' e abondanza 
In ogni sito 3 

El numero magior no intendaria 
De l'ano trentasie la profezia, 
Anca per la rason 

Che in latin mi go un stil decisamente 
Da tuti i latinisti diferente, 
Cussi 6 pensa de far la traduzion 
Per publicarlo in versi veneziani 
Come I'd publica tuti sti ani : 
Ma essendo per 1' ufizio 
Che me da da magnar molto ocupa 
La musa go prega 
De sto servizio, 

E quela bruta striga, 

Che no ze tropo franca nel latin, 

INe a volesto adatarse a la fadiga 

De vardar qualche volta el calepin, 

La me 1' a no tradoto, ma t radio, 

La ga fato desk). 

La me 1' a rovina ; 

Co 6 scrito chiaro la ga scrito scuro, 

L' e andada avanti co go stralassa, 

Co 6 messo molo la m' a messo duro, 

La a fato punto co go seguita, 

La m' a la zuca convertio in t' un poino, 

La me ga batizza salata el fien, 

La m' a la bestia barata co 1' omo, 

La a dito mal co mi go dito ben, 

Cussiche se previen 

Chi lese el mio presagio de sto ano 

Che F e trato in ingano, 

E che quela trombona 

Quel' infame poltrona 

Poco onesta 

Ga fica de so testa 

Co cativa maniera 

Certe bestialita, certe lasagne 

Che no gh' e su la tera 

Le compagne; 

Dopo de sta avertenza 

Che 6 credesto de darve 

Per scrupolo deciso de conscienza, 
Perche possie nei conti regolarve 
Con un dato sicuro, 
Questo qua ze 1 presagio del venture 
L'inverno lo prevedo 

Longhissimo e assae fredo: 

Da otobre sinamente 

41 mese de febraro 

Se vedara la zente 

A star anca per casa col tabaro ; 

Scomenzara le done a san Marlin 

Col fogo in tel scaldin 

A cossa brustolarse 

Se pol imaginarse; 

In magio ghe sara 

Tanti che gavara 

Le man dure inganfie, 

Le buganze in tei pie, 

E diversi impetrii come un sorbeto 

Che ancora se fara scaldar el leto. 

Col fredo a diese gradi soto el gelo 

La neve zo dal cielo 

A fiochi cascara 

In tanta quantita 

Da sfracassar i teti, 

Da ingossar i canali che ze streti, 

Da blocarne la porta de la strada 

In forma che per basa 

El zorno dopo ehe la ze eascada 

De andar fora de casa 

Rischiar se podara 

Senza paura 

I omeni che ga 

Dodese bone quarte de stalura, 

E i picoli sara necessitai 

A star dove i se trova sequestra. 
Per setimane iutiere 

La bora supiara teribilmente, 

Vegnara ogni qual trato levontere, 

Che ghe fara far tombole a la zente, 

E che alzara le {Here 

Come che mi alzarave un euradente, 

Fando desio dei scuri 

Che pestara sui muri, 

E butara in boconi 

Le lastre dei balconi. 
Dal principio d' inverno al terminar 

No ghe sara zornada 

Che no vegna a secar 

neve o piova opur roba giazzada; 

La note squasi sempr* tenebrosa, 

E se per case ghe sara le stele 

Casoar a zo una brosa 

Da doparar le ombrele. 
La laguna dal giazzo 

Sara come w terazzo 

14 

Indove da per tuto francamente 

Caminara la zente, 

E dove fara viagio 

Anca quei che no ga certo coragio ; 

Senza boleta e senza contrabando 

A Puso de cucagna 

Andara da ogni parte capitando 

La roba che se magna ; 

A tiro a sie cavai sul canal grando 

Se gavara la bruta compiacenza 

De veder a arivar la diligenza ; 

Corara suso e zo sera e matina 

Da Mestre e da Fusina 

Timonele, carozze, caretoni, 

E smontara in piazzeta, 

su la nostra riva dei schiaoni, 

Chi col fagoto chi co la sacheta 

E chi coi so forzieri 

Vestii come i va in Russia i forestieri. 

Quaranta zorni a da durar el giazzo 

N«l nostro canalazzo, 

E per Tinterno 

Squasi tuto Tinverno, 

Grosso tre bone quarte e cussi duro 

Che ghe ne indormo al muro, 

E quel che mai s'a da, cossa assae strana 

Drento de qualche alogio 

Co tuti i quatro lati a tramontana 

Un sorbeto sara I'aqua de bogio. 
Gavaremo severa 

Tuta la primavera, 

E ghe sara el'festin 

De un vento da borin 

Ghe ne rinfrescara 

Sin la scarsela, 

E che ne obligara 

De star co la fanela 

E in codegugno 

Anca el mese de zugno. 

Per mancanza assoluta de calori 

La tera squasi spogia 

Sara de piante e fiori, 

I albori la fogia 

Butara fora a stento, 

Picolo insenetio 

Se mostrara el formento, 

La campagna per tuto sara indrio, 

E malapena in magio spontara 

L'erba su qualche pra. 
L' ista sara pesante, 

Afanoso, insistente e stravagante; 

Dara suso ogni tanto scontraura 5 

Ogni tanto fara la garbinada^ 

E no sara sicura 

La zente a carainar per la so strada 

Dai refoli de vento 



Digiti 



zed by G00gle 



J08 

Che vegnara improvisi ogiii mumento 

Portando da la testa via i capei 

A omeni e a putei, 
*Q alzandoghe a le done, da batochio, 

Le cotole dessora del zenochio. 
Tempeste a piu nan posso, 

Che ogni gran sara grosso 

Quanto almanco ze grossa una burela, 

Su r esempio de quela 

Cascada za do ani 

A consolar i campi padoani. 
Bissabove, sioni 

Teribili e frequently 

Che senza complimenti 

Despiantara i matoni, 

E che fara svolar come un piumin 

Le piere da molin. 
Lampi tremendi da cavarve i ochi, 

Tout da farve giacomo i zenochi, 

Fubmni a prussission da spaventar, 

De queli che ga in cesto i condutori, 

E che andara a petar 

Done i vol lori. 
Sara nwtitia e sera 

E sofago e bmsera 

E soli cussi ardenti 

Che secfcrt i formenti, 

El sorgo el cinquantin; 

La ua poca e incandia 

Ne predira de vin 

Gran carestia, 

E da fien e d' erbagi e d' ogni fruto 

Penuria de per tuto, 

A grado che le zuche 

Sia sante, sia baruche, 

Sto ano fra i signori 

Fara i so gran furori. 
El caldo arivara 

A trenta gradi e che la staga la: 

I omeni piu forti e ben tressai 

Sank mezzi desfati e supegai: 

Le done povarete snombolae 

A forza de suae : 

Da T ardor afanai 

Sara tuti per tuto spalancai, 

E quel che mai s'a da 

Spesso se trovara 

Su la publica strada 

Con oror 

De la zente negada 

In tel suor. 
No ghe sara a memoria de nissuno 

Piu sceleralo autuno; 

Dominara sirochi 

Da far le gambe a tochi 

A tute le ore, 

E sara le signore 

Stufe dei so galanti, 

Che chiapai dal siroco i ze pesanti. 
Gavaremo calighi ma de quei 

Che destira i cavei 

Malapena scotai, 

E che co andare fora 

Ve ridura bagnai 

In manco de mezz' ora ; 

Le barche dei tragheti 

Vogae da barcarioli i piu proveti 

Facendo la parada 

Se perdara per strada, 

Le eigara sia premi, 

Le eigara sia stali, 

Le se urtara coi remi, 

Le petara in tei pali, 

E qualcheduna in tanto curto viagio 

El rischio eorara de far naufragio. 
A una maniera nova 

Vegnara zo la piova, 

E tantissimi di 

No bastara ne ombrela ne stivai 

Che se sara negai 

Dai cavei de la testa sina ai pi; 

L'aqua penetrara 

Dai colmi ai primi piani 

Portando imensi danij 

Le done intonara 
Continui piangistei, 
Che la ghe vien in casa, 
A sechi no, a mastei, 
E i fatori e i marii perche le tasa 
Se trovara costreti 
Senza vardar a spesa 
De governarghe i teti, 
E stroparghe al pussibile ogni sfesa. 
Da la matina a sera 
Nuvolo el ciel sara, 
Ne mai se vedara 
Del sol la spiera ; 

Causa del tropo mogio o tropo suto 
Se mancara de tuto, 
E contro la stagion 
Perversa, scelerata 
Se sentira la zente co rason 
A cigar de continuo la cruciata. 
In general po V ano 

Sara pien de fenomeni e assae strano 

Stando ai calcoli esati 

De uno che a studia Tastronomia 

In quei tempi beati 

Che a fato la trotada Enoc e Elia 

E che da mi ze stai 

Co tuta precision retificai, 

In setembre la terza o quarta note 

Comparira fra ostro e tramontana, 

Dal caro de Boote 

Pochissimo lontana 

A banda dreta, 

Una imensa cometa 

Col nucleo grando come una polenta, 

Co ua longhissimo corno che se stenta 

A vederghe la ponte 

Quantunque el sia assae chiaro 

Essendo afato sconta 

Nel dadrio dei cavai che tira el caro, 

Co una barba assae folta 

Messa in sito piutosto seducente, 

E co una certa coa che se ghe volta 

In forma de serpente 

Longa tremile cinquecento mia 

A conti fati co Y astronomia. 
Se vedara a ponente 

Verso le fondamente 

Una stela da novo 

De la fonna d'un vovo 

E d'un splendor 

Che con somo stupor 

Ne parara 

A gas 1' orbe teraqueo ilumina. 
E a dies' ore, tre quarti e do minuti 

Ogni note de agosto, 

A la vista de tuti 

Aparira discosto 

Dal Can do soli dei 

Fra Espero e i Zemei 

Un corpo opaco assae piu de la Luna 

Che '1 corso alterara de la laguna 
Sti astri straordinari 3 puuisti eti 

Produra su la tera certi efeti 

Bizzari, stravaganti, prodigiosi, 

Sorprendenti cussi 

Che atorzio mandara tuli i studiosi. 

Per altro via de mi, 

Che pien de cognizion 

La mastego benon, 

INissuno ormai me par 

Che me possa negar 

Un squisito inteleto, 

Se go da da capir quanto che peso 

A chi m' a leto, 

E ai pochi che m'a inteso. 
Cinque eclissi solari 

Se gavara nel' ano trentasie, 

Tre de le quali tanto singolari 

De far omeni e done sbalordie, 

Perche le durara 

Vintitre ore e un quarto de secondo, 

Nel qual tempo sara 

Scuro profondo, 

E de bel zorno zirara per strada 

^ Col codega la zente acompagnada, 
Seeondo certi indizi, 

Fruto de le mie atente osservazion, 

Quatro sara i solstizi 

Causa la complieata rotazion, 

E piu de qualche di se vedara 

Specialmente in ista 

El sol da P orizzonte a vegnir fora 

Vari minuti prima de T aurora. 
Per abondanza d' eletricita 

Che tuta infiamara 

L' atmosfera, 

E per i gran vapori de la tera, 

Ogni quarto de luna vegnara 

L' aurora boreal, 

Ma de un genere tal, 

De un tal splendor, 

Da dover far supor 

Che in qualche logo 

Gabia, Dio ne difenda, chiapa fogo : 

Tuti da tuti i lati, 

Chi per curiosita, chi' per paura, 

Corara come mati 

In gran premura : 

Le vechie scaturie, 

Scampae fora de leto 

Co le so scufie e senza gnente in pie 

Dal gran spagheto, 

Le vegnara al balcon 

Coi mocoli impizzai 

Domandando rason 

A chi passa per la del tananai : 

Le done sui campieli 

Co in brazzo i zo puteli, 

Chi co una Scarpa, chi co una zavata, 

Persuase de fogo che se trata, 

Ghe dira a Caio a Tizio : 

Caro elo 

El ne fazza el servizio, 

Indove zelo? 

Ricercara la zente 

Dal strepito confusa 

El sito che se brusa, 

Sina che finahnente 

Per tuta la cita 

U ingano singolar se scovrira. 
Per ecessiva forza de atrazion 

De la cometa che comparira, 

De la qual fato go la descrizion, 

Un' aqua tanto alta vegnara 

Sora comun do brazza, 

Che le barche ogni strada zirara, 

E in mezzo de la piazza 

Co stupor 

Butara zoso Tancora el vapor. 
Sucedara frequenti 

Le rote dei torenti 

Che i campi alagara : 

Co manco se se aspeta vegnara 

Scossi de teramoto replicati, 

Cussi insistenti e forti 

Da far che casca zoso i fabricate 

E da lassar un numero de morti : 

Gomitara i vulcani 

In modi spaventosi e repentini 

Da subissar i popoli vicini, 

E da portar gran dani 

A quei che ze lontani : 

Sucedara naufragi, falimenti, 

Incendi ogni qual trato, 

Ingani, tradimenti. 

E tuto quel de ingrato 

Che se pol figurar le umane menti. 

Scarsezza ghe sara 

De pan, de vin, polenta, de carnaine, 

De pesce, de polame, 

D' erbagi, fieni e biave, 

E grandissimo pregio aquistara 

Le patate e le rave : 

Tuto sara assae caro, 

Una nespola un traro, 

Un figo un disisete, 

Diese lire una zuca, 

El late costara piu de le tete, 

E piu de qualche testa la peruea: 

No ghe sara in sostanza 

In tuto l'ano 

Che una gran abondanza 

De inseti che fa dano, 

De animali schifosi e ributanti 
. Da secarne la mare a tuti quanti. 
Strage de papatasi, 

Nuvole de mossati malegnasi, 

Che malapena in leto 

I vegnara a la rechia 

A cantarve in falseto 

Quela musica vechia 

Del i .... i ... . 

Insina che fa di, 

E i ve dara beconi 

Da farve i tavaroni 

Sul viso, su le man, dove che i pol, 

Anca in quei siti che no bate sol. 
Un emporio de pulesi ziganti 

Adosso gavaremo tuti quanti, 

E le povare done spezialmente, 

Che soto de le cotole irabiae 

Se dara lanternae 

Continuamente. 

Cimesi grossi piu de masanete 

Molesti quanto mai, 

Che ne stara tacai 

Come sanguete, 

E che se li schizze per aeidente 

I esala sul mumento 

Una essenza fetente 

Da andar in svanimento. 

Peochi tanto fati 

Grassi come porcei, 

Che vive i di beati 

Fra i cavei, 

E che de quando in quando 

A passo de poltroni 

I va de contrabando 

Sora de le velae, dei veladoni. 
Schiavi che spuzzara tre mia lontan, 

Negri come la panza del camin, 

Scomenzando dai copi al primo pian, 

Che in te la scafa gavara el casin. 
Tantissimi scarpioni 

Da per tuti i cantoni, 

Che se per caso mai 

No gavare avertenza 

Perdare l'esistenza 

Velenai. 
Gran ragni col boton 

Che se i ve da un becon 

Anca de chiaro di vede le stele; 

Rusole ma de quele 

Col pelo cussi duro e cussi acuto, 

Che se* le tocare 

In manco d'nn minuto 

Ve sgionfare 

Per tuto. 
Pantegane da rio 

Co tanto de jjadrio, 

E sorzi smisurati 

Da baterse coi gati, 

De quei che co pazienza 

I ve riduse a fregole a boconi 

Qualunque sia credeiiza 

Megio assae dei piu bravi marangoni, 

E i fa de quel che i cata 

Una netisia esata, 

Lassandoghe al paron 

Le prove d' una bona digestion. 
Formigole a milioni, 

Che se inia in ogni sito e che molesta, 

Caterve de moscoiri, 

Che va rusando e fa tanto de testa; 

Luserte, scarafagi, calabroni, 

Torcoli, cavalete una tempesta, 

Imense topinere 

Che sbusara le piere, 

Lumaghe, rospi, rane, 

E notole e pogiane 5 

E gufi e martoreli, 

Corvi ; cocai, falcheti, 

Faragine de oseli 

Maledeti ; 

E bisse e carbonazzi 

Piu grossi dei mii brazzi. 

E vipcre e serpenti 

Co baterie de denti 

Acuti e velenosi, 

Che se mai qualcheduno ghe va solo 

El mor convulso no ghe ze saroto. 
Tornara i capeloni 

A vederse impalai 

De note sui cantoni 

Deposta sora i ochi intabarai ; 

Tornara l'orco, tornara i foleti 

A fame dei spagheti, 

E a far deventar mate 

Le povare inassere 

Butandoghe le sere 

In tochi le pignate ; 

Tornara strighe, tornara le fade- 

A zirar sora i copi e per le strade, 

E tante note co saremo in leto 

El pesariol ne vegnara sul peto, 

E come se farave dei limoni 

Ne strucara i polmoni. 
Le done morira da epizoosia, 

Che ze la malatia 

De la muger del toro, 

E i onieui piu sani 
Morira in do tre zorni dal samoro, 
Mai che sinora ga soferto i cani \ 
Ma ogn' altra infermita 
A torselo andara 
Co l'aiuto de Giove, 
Ele capisce dove. 
Questo del trentasie ze '1 mio presagio, 
E dopo averme tanto sfadiga 
Dovaro forsi soportar Foltragio 
Che no se creda a le mie verita, 
Perche qualunque parto mor in cuna 
Se no ghe da le tete la fortuna. 

JJa cossa la ze chiara 

L' e asioma che no fala, el ze evidente, 

Quanto piu Y omo studia e piu Y impara, 

E mi, sia dito pur modestamente, 

Che per bona ventura 

E per voler del cielo 

Me trovo favorio da la natura 

E de zufe, e da zafe, e de cervelo, 

Ossia che la m' a da 

E memoria e inteleto e volonta, 

De principi piutosto delicato 

Go sempre procura 

De no mostrarme ingrato, 

E a forza de fadiga 

E de suori, 

Lasso che i mestri diga 

Sora del conto mio quel che i vol lori, 

No ghe ze sta mumento 

Sin da la prima eta 

Che no gabia cerca 

I)e star in esercizio col talento, 

E aprofitar dei doni 

Che a pochi la concede, 

Rason apunto per la qual se vede 

Da per tuti i cantoni 

Un numero infinito de meloni^ 

Una strage de classici somari 

Che no a passa le scuole elementari, 

E che fra le manteche e i bergamoti 

I spuzza che i revela da dindioti. 

Quando po che coi ani so anda avanti 

No 6 fato come tanti 

Che lassa in t'un canton 

Virgilio, Ovidio, Orazio e Ciceron, 

E apena se dileta 

Qualche ora brusada 

De darghe una passada 

A la gazzeta, 

Ma a studiar me so messo note e di 

Co le man e coi pi 

Per far che '1 nome mio 

No resta nel'oblio, 

Meta, che, a dirla senza ostentazion. 

Go la sodisfazion 

De aver toca^ 
Perche in astronomia 
Nissuno el primo me lo porta via 
Dopo de quel tantin che go stampa 
Su le mie planetarie osservazion 
Co le quali 6 spiega, • 
No minga da schieson, 
Da oracolo deciso 
Nel modo el piu preciso 
Per un corso de ani 
De la natura i misteriosi areani. 
Aiizi per la mia fama podaria 
Bastar la profezia 
Del trentasie perche no go fala 
De un ete, e le ga visto 
Se s'a verifica 
Quel che 6 previsto. 
El fredo n' a consa co le ceolete, 
A grado che in april qualche zornada 
Bateva le brochete 

Quei che faglio gaban gera in velada; 
Tuta la primavera 
f La ze stada severa; 
U ista caldo insistente 
Da descolar la zente; 
E 1' autuno per tuto 
Qiianto se pol mai dir inolesto e bruto 
La piova e la tempesta 

N a consola da festa : 
Per el furor dei venti 
S' a perso bastimenti : 
La neve nel feltrin, nel udinese 
La ze cascada in tanta quantita 
Che la ga subissa . 
Piu d' un paese : 
Se ga visto Y eclissi, la cometa 
Come che Y 6 predeta : 
In piu de qualche logo 
Ga fato dani el fogo : 
Ze comparse le aurore boreali, 
A da su temporali 
De quei da confession 
Coi tiri de canon : 
Teramoti, che qua graziando Idio 
S' a limita al pipio, 
Ma che a porta rovine 
Nele tere vicine : 

Ze comparse meteore e in conclusion 
Per tute le rason, 
E spezialmente per le malaiie, 
S'a avudo un trentasie, 
Che nela storia 

Del so compagno no ghe ze memoria. 
E postoche za el nome me Y 6 fato, 
E vedo che per trato 
De infmita bonta de Quel Dessora 

Bisogna che laora 
Come un can 
Per guadagnarme '1 pan, 
Ne libere me resta 
Che Fore de la note e qualche festa, 
Rico abastanza d' ani e de schinele 
Pensando a la mia pele 
Dovaria 

Lassar 1' astrononiia. 
Perche le ze fadighe da fachini 
Tirar de canochial sina ai matini. 
Nonostante anima 
Ben giustamente 

Da la piena acoglienza, dai favon\ 
Che un publico severo e inteligente 
El ga sempre acorda 
A tuti i mii astronomici lavori; 
Memore che za ani 
Una degna persona, un omo doto. 
Scrivendo sui poeti veneziani, 
Ga el inio nome fra i classici introdoto ; 
Che un famoso poeta trevisan 
In certa so graziosa produzion 
Stampada nel dialeto venezian 
De mi a fato onorevole menzion ; 
Che l'Apatista al massimo cortese, 
El qual vegniva fora in sto paese, 
Un inio presagio riportando a tochi 

M ? a scrito un panegirico coi fiochi ; 

E assae soletica, 

Confesso el mio peca 

Per 1'iniproviso elogio 

De quei <le nova data, 

Che generoso Y estensor del fogio 

M'a gratis regala co la salata 

Ai vintitre genaro 

Nel mumento che qualehe testa sbusa 

Ghe tagiava el tabaro 

A la mia rnusa, 

E senza remission a piena boca 

La tratava da scioca 

Disendo a. spale mie 

Tantissime busie, 

Dopo aver ben pensa 

Me son determina, 

Sicuro de una prospera riuscita, 

De andar dessu in sofita 

A consultar per 1' ano trentasete 

La lima, el sol, le stele e le comete. 

forza de mumenti tolti ai soni 

Co strussie e eo gran stenti 

Go dovudo impiegar do mesi boni 

A forbirme le lenti" 

A fregarme i latoni, 

A preparar le machine, i strumenti, 

A disponer le sfere, i mapamondi, 

A regolar la bussola de azzaL 
A montar el relogio dei secondi, 
A meter in asseto el canochial, 
A destirar le carte, 
Tuti i atrezzi de I' arte, 
A tirar fora da la libreria 
LT infinite caterva de volumi, 
Che su 1' astronomia 
In qualche caso me pol dar dei lumi, 
E a deschiavar la magica casseta 
Coi riporti d'arzento 
Che ga la so secreta 
Indove tegno drento 
I scartafazzi 

Co le felici idee che molo a brazzi. 
E sicome in virtu del studio fato 
Go visto in conclusion 
Che qualunque. sia cossa del creato 
Ze co tute le altre in relazion, 
E che per conseguenza 
Ga le stele e i pianeti 
direta o indireta un' influenza 
Su l'arti, su le scienze, e sora i ogeti, 
E cussi viceversa e quele e questi 
Coopera 
controopera 
A le cosse celesti 
Co manco o piu frequenza 

Secondo el grade de la so potenza, 
Avendome prefisso de stampar 
Anca per st' ano 
Un lavoro che possa sodisfar 
Senza condur el publico in ingano, 
M'o fato un fia a la volta 
Spendendo i mii talenti 
Una estesa racolta 
De element^ 

Che chi no se ne intende 
Se i li vede, 

Indrio co le scriture, i se sorprende, 
Perche nissuno crede 
Certamente 

Che col mio studio i gabia da far gacnte 
Go opere de costo su le scienze, 
Go antichi manoscriti, 
Go proverb^ go epigrafe, sentenze, 
Go libri de istruzion che ze proibiti 
Perche i svegia la mente 
Tropo rapidamente, 
Go cronache, go codici, go anali, 
Go opuscoli, giornali, 
Go storie, go comenti, go sermoni, 
Go la serie completa dei schiesoni, 
Go distici, go acrostici, e soneti 
Per muneghe e per preti, 
Go racolte per nozze a bataglion, 

Go poemi, capitoli, canzon, 

Go epitaQ, sciarade, go anagrami, 

Logogrifi, epigrams 

Go farse, go comedie, 

Go drami, go tragedie, 

Go un tratato anatomico sui granzi, 

Dodese canti in versi marteliani 

Sul pevare dei cani, 

Una disertazion sora le sepe, 

Un discorso patetico sul sempio, 

Un poema ''sui pugni e su le slepe 

Co qualche bel esempio ; 

Go tuti i calepini, 

Go el messal non plus ultra dei rabini, 

Go bibie, go alcorani, 

Go antichi talismani, 

Go varie pergamene, go diplomi, 

E go dusento tomi 

In lingua greca 

Sul cossa che vol dir salameleca; 

Go libri de magia, de bossoloti 

La storia dei subioti 

De qualunque misura, 

La scuola de V usura, 

Le analisi sul ruto, 

La logica del muto, 

La scienza de le fade, 

L' elogio al do de spade, 

Un episodic su le situazion 
Dove se fa sentir le tentazion, 
Cinquecento tratati 
Su le cause dei parti anticipate 
E F opera famosa che a scoverto 
La precisa rason che l'u ze averto. 
Go moltissimi quadri originali 
A paragon dei quali 
Queli de l'academia a le bel'arti 
Se pol chiamarli scarti 
A la parola, 
Ghe no sora la tola 
Ghe n 6 sora la tela, 
Ghe n o fati a pastela, 
Su sogeti sia sacri che profani, 
Go ritrati infiniti de putele 
Dai quindese ai vint'ani 
Che da el beco a le stele, 
Go dei fiaminghi de famosi autori, 
Che m' a costa tesori, 
Fra i quali do che trovo 
De un gusto afato novo. 
Nel primo gh'e in cusina una yechieta 
Col nevodo in seleta, 
Tantofato, 

Che zoga a le manatole col gato, 
E ciga — oh Dio ! — 
Perche '1 ga da un sgrafon, 

E ela in t'un canton 

Che a so mario, 

El qual se mostra a tuto indiferente, 

La ghe dise irabiada — bon da gnente — 

In st' altro gh' e una tosa simunita 

Co la candela in man 

Che conduse un vilan 

Dessu in sofita, 

E par che coltivando certe trame 

La lo sconda in tel logo del polame. 
Go un pezzo del Bassan 

Nel qual el mostra intrepido Sanson 

Che scalmana co tute do le man 

Se strucola un limon 

Co tanta forza 

Che cavandoghe sin F ultima giozza 

Da la scorza 

L'impenisse una bozza. 
Go el celebre lavoro de Giorgion 

Sul salto del molton 

Cussi espressivo 

Che 1' animal par vivo. 
Mi son el possessor de la gran tela, 

Opera de Carpazio la piu bela, 

Che ga dipinto el eampo de la tana 

Co la casta Susana, 

La qual a un zizoloto 

Libertin 

Ghe refila un sberloto 

A lustro fin. 
Mi go de incerto autor 

Un quadro de valor. 

Dove se vede 

Arente de Archimede 

Un zovene ben fato, 

Che in modo alquanto strano 

Ghe presenta el spacato 

Del palazzo de Tito Vespasiano, 

E hi col cogionelo 

Prima lo varda, e po # ghe dise — belo « 
Go la famosa pala de Tizian 

Rapresentante Orlando paladin, 

Che buta zo el gaban 

E zoga al tamburin 

De do zechini 

Co quelo da le tripe e dai penini. 

E go dei afreschi cussi sorprendenti 

Ch'anca de gran ista 

Basta vardarli i fa 

Bater i denti. 
Go molte stampe inglesi, 

Go strage de disegiri, 

Vedute de paesi 

De diferenti regni, 

Go rami, 

Go ricami, 

E in seda e in oro, 

De done da cartelo 

Amanti del lavoro, 

Go qualche bel modelo, 

Go zessi, go sculture, go incision, 

E go la colezion 

De tute le medage che i ga impresso 

Da Adamo sin adesso. 
Go ganzi e rampegoni, 

Go magi, go bastoni, 

Go trapani e scarpeli, 

Go subie, *go marteli, 
Go denti de fatori, 
Go forfe da sartori, 
Go britole e cortei, 
Go leve e manganei, 
Go spade, go tromboni, 
Go schiopi, go canoni, 
Go scudi, go visiere, 
Go aste, go bandiere, 
Go stochi, go atagani, 
Go elmi, go corazze, 
Che al tempo dei romani 
.Ze andae per le scoazze, 
Go scurie, go speroni, 
Turbanti e baretoni, 
Go scarpe coi galani, 
E fiube de zergoni, 

Che portava i spartani 
Nele mudande inveee de botoni. 
Go rare e papagai; 

Go un drago da sie teste, 

Go osei del Paraguai 

Co le so creste, 

Go gazze, go storneli, 

Quagioti batareli, 

Bisati americani, 

Falcheti e barbagiani, 

Go scimie, go mandrili, 

Dolfini e cocodrili. 

Go scheletri, go mumie de Y Egito, 

Go el gran mostro turchin, 

E go un ermafrodito 

IVel spirito de vin, 

Che per aver mena 

In Monaco una vita libertina 

L'a fenio snombola 

Da mal de orina; 

Go un orso in salamora „ 

Trova morto da fame 

Tra Sodoma e Goniora., 

Go un imenso corbame 

De pantera, 

Che pesa senza 1' osso quatro miera, 

Go denti d' elefante 

De mole esorbitante. 

Go un toro in caramel ben conserva, 

Go un beco imbalsema, 

Gran composte de aborti 

Messi zo parte vivi e parte morti, 

E go in t'un camerin 

De la sofita 

Do sirene che canta in aquavita. 
Go rospi del Bengala, 

Go vovi de farfala, 

Un osso de formagio, 

La coa d'un scarafagio, 

Un ongia de balena, . 

Un ochio de pantena, 

La testa d'un caviaro, 

Animal in Europa che ze raro, 

Ma che i naturalisti. 

E tanti doti, 

Assicura anca qua che i ze stai visti 

Nei secoli rimoti. 
Go bossoli, go scatole 

Go mescole, go spatole, 

Go vasi, go bozzete, 

Go techie e go pignate, 

Tantissime ricete 

Per far vegnir el late; 

Go unguenti, go saroti, 

Manteche e bergamoti, 

Go spiriti e pomate 

De le piu ricercate. 

Go F essenza del manio, 

Go la fogia de Adamo, 

Go F ogio del zucon, 

L' estrato de melon, 

La cola de triaca, 

El sugo de tanaca, 

Impiastri per le dogie, 

Secreti per le vogie, 

Brodi per paralitica 

E polvere de corno per i stitici, 

De la qual ghe ne ze un consumo grando, 

Se qualunque spizier 

Che conosce 1 mistier 

La da de bando. 
E per antichita 

Un pocheto a la volta 

M'o fato una racolta 

De tante rarita 

Che se stenta a trovar 

Se tuto el mondo 

Se se mete a zirar 

Da capo a fondo. 
Go un osso de brisiola 

De porcelo, 

Che se supone la sia stada a tola 

Del console Metelo 

Co Fa invida Pompeo 

A magnar le lasagne a scotadco. 
Go la famosa fogia de latuga, 

Che s'a messo su un brusco Menelao 

Acid che '1 se ghe suga 

che '1 ghe vegna a cao. 
Go el pontal de la cana 

De la fada Morgana, 
. El magico cameo 

Che la portava in deo, 

E go el manestro co le campanele 

Che ghe serviva a far le pignatele. 
Go un staropo da salai 

Che se usava nei secoli passai, 

In quel tempo beato 

Che tuti gera larghi de gargato. 
La cagola de un sorze pantegan, 

Che ga chiapa a la Mira 

Azzardando la vita Coriolan. 

Del peso d'una lira, 

De la qua! Stramanon naturalista, 

Che ze fra i rinomati, 

Ga da cento ducati 

A prima vista, 

E co guadagno l'a veaduda dopo 

Per cagola de topo. 
Go col so calcinazzo un dente ochial 

De quel' orao hestia) 3 

Che dabasso in cantina 

Oa morsega le- tete a la regina, 

La qual dal gran spavento 

Ze andada in svaniraento, 

E ga volesto, cussi scrive el Doti, 

Che '1 sia copa a sberloti 

In so presenza, 

E po che ghe sia leta la sentenza. 
Go la spina dorsal 

De quel zigante, 

Prodigio de la storia natural, 

Ricorda nel poema del Morgante, 

Che a vissudo in romagna, 

E che co un so spuachio 

El ga inonda gran trato de campagna, 

E a prodoto le vali de Comachio. 
Go un zoco da becher 

Che par de cornoler, 

Ma a quel che dise 

Persona inteligente 

El gera la raise 

De un calo sorprendente, 

Che gaveva in t'un deo 

Martin fio de Pompeo, 

El qual a conto fato 

Ga in calegheri consutna el so stato. 
Go una corniola de crestal de monte, 

Dove j»e vede incisa a la lontana 

La barca de Caronte, 

Che se cazza in cavana 
Perche piove, 

Ganimede co Giove 

Che buta zo el capelo e la velada, 

E in presenza de Apolo 

Su una publica strada 

Fa la partia al pandolo; 

Diana sconta in tel bagno 

La cima de la ponta del calcagno 

Co Ateon che la varda e no la toea, 

E come le marmote 
El se lica la boca 

E po l'ingiote. 
Go i mustachi da gala 
De Roberto assassin, 
Go un pelo del bruschin 
Col qual el sanguinario Caracala 
Ariva vinpitor soto Verona 
El s'a neta i stivaK a la dragona. 
Go un toco de spuarola de Lutero 
Col manego de vero 
E '1 pedestal d' arzento, 
Dove se vede drento 
Cussi chiari 

I segni variopinti dei catari, 
Che ogni medico acorto 
Studiandoghe un pocheto podaria 
Dir da che malatia 

Lutero e morto. 
Go un spareso otomau 

Racolto nel giardin 

Del turco Soliman, 

E da lu regala 

Al principe lvulin, 

Grando come un sala 

E tanto conserva 

Che a ben vardarlo 

Vien vogia de magnarlo. 
Go el beco cariola 

De un certo papaga 

Che a vissudo al Peru del quatrocento, 

Un mostro de talento, 

Che con qualche felice risultato 

Facendo Y avocato 

Ga avudo po la sorte 

De coverzer un posto a quela corte, 

E quando Y e manca da oonsunzion, 

Dise la storia, 

L'imperator Mamon, 

Bona memoria 5 

Certo de no trovar in tuto el regno 

Del morto un sucessor che fusse degno, 

El ga sopresso el posto sul mumento, 

E ga de so scarsela 

Nela real capela 

Ereto un monumento. 

Che ga costa tesori, 

E ze l'amirazion dei viagiatori. 
Go po tanti altri ogeti 

Nei quali fa veder madre natura 

I so piu strani e prodigiosi efeti, 

La so imensa bravura, 

Ma a sto passo 

La deserizion stralasso, 

Perche da galantomo 

No bastarave un tonio. 
Da sti vari element! sussidia, 

E dopo aver cava 

Co la maniera mia particolar 

Quanto Y inzegno uman pol mai cavar, 

Al studio go da drento 

De tuto el firmamento, 

Facendo sto festin 

Dal nascer de la note sin al fin. 
E rifletendo che 

Senza saver perche 

I astronomi viventi su sta tera 

I s'a scalda la testa co la luna, 

Ne i ghe n'a dito una 

Che sia vera, 

Mi mo che per fortuna 

Un certo canochial go al mio comando, 

Che no ze tanto grando, 

Ma con un per de lenti, 

E chiare e cussi acute, 

Che le cause motrici dei portenti 

Co el se sa manizzar le trova tute, 

Un canochial de merito, 

Che m' a servido assae per el preterito 

A far le osservazion 

Co le quali me sou 

Nei misteri del cielo 

Ridoto da cartelo, 

E che, no ghe ze ingani, 

Podendolo provar coi document!, 

De oltre quarant' ani 

Da mi vien dopara tuti i mumenti; 

Istromento che aposta ze sta fato 

Da un mecanico inglese 

Senza vardar a spese 

Per un rico oltremodo e leterato, 

Preziosi requisiti, 

Che assae de raro i se combina uniti : 

E per sola rason del gran decreto 

Che ai miseri mortali . 

No ghe concede gnente de perfeto, 

E in conseguenza gnanca i canochiali, 

El mio dal tempo ga aquista el difeto 

Che ghe vol co me ocore 

de note o de zorno doparario 

Dele grosse mezz' ore 

Per montarlo, 

Ma quando che I'ea segno, 
Ossia co T 6 pusa sul cavaleto, 
Me posso meter a qualunque impegno 
Sicuro de ¥ efeto : 

Mi, torno a dirlo, pien de cognizion, 
E assistio a perfezion 
Da sto istromento, 
Tirando ogni mumento 
Do ochi da falcheto, 
Lassa go per progeto 
Da una parte 
El sol, venere, marte, 
E mercurio e saturno e '1 somo giove, 
E co regole nove 
M' 6 ocupa de la luna solamente 
Seguitando el furor de la corente. 
E sicome me so tegnu a giornata 
D' ogni scoperta fata 
A forza, i dise lori. 
De dispendi e de stenti, 
Dai nostripiu valenti 
Osservatori, 

Ch' anca ¥ ano passa su la gazzeta 
De quando in quando i ne na da una feta, 
Che, per spiegarme in modo figurato, 
La podaria bastar 
A qualunque piu ingordo leterato, 
Che ghe piase magnar 

\ boca piena 

Per far marenda, per disnar e ccna, 
Cussi basa su le mie osservazion, 
E sui mii risultati, 
Che no sofre ecezion, 
Li batizzo per mati, 
Senza regola, 
sciochi, o visional^ 

tanti Belisari 

Che no ghe vede fregola, 

Avendone conta 

Co una certa aparente verita, 

E tolendone via 

Come che se toria 

1 tangari che vien da le montagne. 
No so po con che mira, 

Dele vere lasagne, 

Che pesava le picole una lira. 

mi, no gh' e ingarbugi, no gh' e iinpianti, 

Per i ogeti astrusissimi del cielo 

Bisogna che in giornata tutiquanti 

I se cava el capelo, 

E bisogna che i astronomi ignoranti 

I se beva la garba col mastelo, 

Se za co dago zoso la bacheta 

No fasso da indovin, ma da profeta : 

Per mi gnente ze sconto, 

E senza mai falar 

d9 

Posso sora la lima render conto, 

Avendomela tanto avicinada 

Che go podesto dar 

Da per tute le parti 

Una gran lanternada 

Ai quatro quarti; 

E al contrario de quelo che a 1' azzardo, 

A furia de ridicole induzion 

Ga dito qualche astronomo bastardo, 

Che a mi me ze permessa sta espression, 

Dai mii studi indefessi e diligenti 

Determino la luna che vedemo 

Composta dei medesimi elementi 
^ Che ze fata sta tera che abitemo. 
Gh'e boschi, gh'e vulcani, 

Gh'e monti, ghe ze piani, 

Gh' e man, g h e ze fiumi, gh' e torenti, 

E la ze popolada de viventi 

Fati come nualtri de presenza 

Per materia e per forme, 

E che per conseguenza 

I magna, i beve, i dorme, 

Avendoli natura previdente 

Fornii come nu semo 

De tuto Focprente; 

I ga come che spesso nu gavemo 

Panochie tanto fate, 

I ga el formento e F ua da far i vini, 

I ga rave, fasioli, i ga palate, 

E sorghi e cinquantini, 

E legumi e foragi, 

E fiori e fruti e erbagi, 

I ga le so gran zuche, i so meloni, 

Boni cristiani e gnochi in abondanza, 

No diro piii de nu, perche minchioni 

Se tanti la i ghe n a che ghe ne avanza, 

Qua per qnanto sia avara la campagna 

Se ga sempre cucagna. 
I ga pesci de tante qualita, 

I ga i so bravi osei secondo i ani, 

I ga razze de cani 

Come qua, 

Aseni, porchi, bechi, vache e bo, 

Quanti nu ghe n avemo no diro, 

Percheusina da quando 

La statistica 6 fato 

Me n 6 acorto che '1 numero ze grando, 

E da un calcolo esato 

Conoscendo 

Che ogn ano le famegie va crescendo, 

Trovo per sta rason 

Che se aumenta le bestie in proporzion. 
Ze certo che anca la 

Fiorisce arti e mistieri, 

E che i ga dei bravissimi ingegneri, 

Avendo rileva 

Che gh' e una quantita 

De fabricati 

Co del bon gusto fati; 

Ghe ze stabilimenti, 

Gh' e archi e monumenti, 

Gh' e zoghi de balon, 

Ghe ze le so preson 

Per i furbazzi 

Co tanto de caenazzi, 

Co trombe e co resteli, 

Ghe ze strade, gh' e pontic gh' e fontane, 

Gh' e palazzi, gh' e ehiese e campanieli 

Co le so gran campane, 

Che ga, le me permeta, 

Batochi de sta peta, 

Gh' e bagni, gh' e teatri, gh' e ridoti, 

Gh' e passegi, boteghe, gh' e casing 

Ghe ze le marionete, gh' e i casoti, 

Ghe ze i so bei pestrini, 

Furatole, locande, 

Ghe ze le case grande 

Per tuti qnei putei 

Che nasce a basa, 

E no ga nena in casa> 

Gh' e scuole, seminari, gh' e licei, 

Gh' e le universita per i studenti, 

Ghe ze anca la i conventi, 

Ghe ze i so siti sconti 

Dove se paga a pronto 
E tanti de quei loghi 
Dove finisce ogni pensier dei coghi. 
Gh'e richi, gh'e pitochi, 
Ghe ze '1 sanser da stochi, 
Ghe ze storti dal dolo 
A eazza del pandolo, 
Gh' e prodighi, gh' e avari, 
Gh' e ingenui, gh' e busiari, 
Gh' e onesti, gh' e birbanti, 
Ghe ze i so deliranti, 
Gh 5 e i sbregai, 
Che vol dir fortunai, 
Ghe ze i so cagacasi, 
Ghe ze i so papatasi, 
Gh'& i nobili, i plebei, 
I vodi, i cicisbei, 
Penuria gh' e de doti, 
Caterve de dindioti, 
Gh' e sponze e licardini, 
I buli, i moscardini 
Che zira col baston, 
Le zizole, i tromboni 
Che crede parer bon 
Co certi veladoni 
Tre dei sora el zenochio, 
E spera dar nel'ochio 
E grazia a la persona 

Coi mustachi siii rauso a la schiaona 

Come che ga ogni gato, 

E questi ze i ritrato. 

Ze 1 imagine vera 

De tanti lasagnoni che gh' e in tera. 

I ga i so cavadeatL 
I ga ehi fa hr ighieri, 
I ga i medicament! 

E in consegueuza i mediei e i spizieri, 
Che vive da »ignori 
A spale d« dolori, 
E i ga, questi ze fati, 
I so consalavesi e castragati. 

Anca la ghe ze 1 sordo, ghe ze '1 muto, 
Gh' e l'orbo, ghe ze '1 gobo, ghe ze 1 zoto, 
Ghe ze 1 belo, el passabile, gh' e '1 bruto, 
Gh'e quel che no pol spender un daoto, 
E se trov?. anca la quel can da toro 
Che pianze '1 morto, e che ze cargo d'oro. 

Ghe ze anca la mercanti da carote, 
Gh'e anca la la risorsa de far stochi, 
Ghe ze chi se marida per la dote. 
Ghe ze chi vive a spale dei marzochi, 
Gh' e '1 fator che in t' un ano se da stato, 
E gh'e, Dio ne difenda, I'avocato. 

Ghe ze anca la le lume col pavero, 
Anca la gh' e piu ludri che farali, 
Anca la ghe ze i iloli del mistero, 
Anca la gh' e bugauae, ghe ze call, 

Ghe ze anca la el sangioto, gli' e la pizza, 
E gh' e la coscrizion che fa la schizza. 

Anca la gh' e la turba dei galanti, 

Anca la chi va in scarpe e chi in stivali, 
Anca la gh' e una strage de birbanti, 
Anca la bia pagar le so prediali, 
Anca la ghe '1 preterito perfeto, 
E gh' e anca la le barche da tregheto. 

Gh' e pistole, gh' e schiopi, gh' £ canoni, 
Gh' e chi sa far la regola del tre, 
Ghe ze spade, danari., gh e bastoni, 
Ghe ze fante, cavalo, ghe ze re, 
E in conseguenza gh' e la meneghela, 
Che ghe svoda ai viziosi la scarsela. 

Anca la i fa balar la marmotina, 
Anca la tuti ;nagna co la boca, 
Ghe ze anca la la morte picinina, 
Anca 1' a gh' e '1 mistier de la maroca, 
E se incontra anca la done per stradg, 
Che senza possession vive de intrada. 

Ghe ze anca la le caneve de vin, 

Gh' e sachi de formento e formenton, ' 
Gh'e '1 so bravo formagio piasentin, 
El so cafe col zucaro panon, 
E gh'e sin, no le creda che minchiona, 
I so salai co 1' agio da Vei <>na. 

Gh' e spagnoli, gh' e inglesi, americani, 
Gh'e russi, gh'e francesi, 

Gh'e todeschi, italiani. 
Gh' e persi, gh' e chinesi, 
Gh' e greci, e no i ze privi 
Gnaiica de turchi e gusti relativi, 
Anca la le galine fa el coco, 
L'aseno dise i o, 
El galo avanti di 
Canta chichirichi, 
Le oche invece cheo, 
L'anare qua, 
El quagio fa marmeo 
E dopo squaquara, 
I gati ciga gnao, fa i cani bu, 
I papagai discore come vu 5 
I muli tase e i tra, 
Le cavre dise bee. 
E tutiquanti fa 

Quel che i fava in te 1' area de Noe : 
L' omo secondo i mezzi e la so eta 
El lavora, el dispone 
Tuto el zorno, 
Ma per altro le done 
Al contrario de qua 
No le fa un corno, 
Demodoche nissuna, 
Che vive su sta tera, 
Starave nela luna 
Volentiera. 

Anca la ghe ze piove, ghe ze venti, 
Ghe ze neve, tempeste, gh'e sioni, 
Gh' e teramoti e rote de torenti, 
Gh' e saete, gh' e lampi, ghe ze toni, 
Ghe ze fredo da far bater i denti, 
Ghe ze caldo da oprimer i polmoni, 
Gh' e calighi, gh' e brose e tuto quelo 
De cativo e de bon che manda el cielo. 
I ze dunque lassu 

A quela condizion che semo nu 
In sta vale del pianto, 
E questa ze la prova piu sonora, 
Che sina nela lima ze sta spanto 
El vaso scelerato de Pandora, 
Val a dir che anca la risente Y oino 
I tristi efeti generai dal porno. 
Dopo de ste pazienti osservazion, 
Che tanto piu go fato volentiera 
Se cussi son venudo a cognizion, 
Che influenza direta 
Ga su la nostra tera 
Quel pianeta, 

Col favor de sta utile scoperta, 
Ch' essendo piu che certa 
La ghe da scacomato 
A tanti e tanti 
Sistemi stravaganti, 
Che ze comparsi fora ogni qual trato 

20 

Da le balorde menti 

De vari pretendenti 

Sora ipotesi astrate e eronee basi 

Senza gnanca saver cossa sia fasi, 

Me son co le mie viste dedica 

Su Fantica question 

Che i ga tanto e po tanto ventila, 

Ma che a so confusion 

La ze ancora indecisa, se sto mondo 

Sia sferico opur tondo, 

E da un studio penoso e diligente, 

Da estese e complicate operazion, 

So al caso de concluder franeamente 

Che '1 mondo ga la forma dun balon ; 

No i ze misteri, 

E nu che lo abitemo 

In conseguenza semo 

Baloneri : 

E za madre natura, 

Che co soma bravura 

E co mezzi indireti 

La lassa qualche volta penetrar 

Nei so secretin 

La ne lo fa provar 

Se se va avanti 

Coi ani a tutiquanti, 

E un dato material a la lontana 

In te la spezie umana 

La lo presenia quando 
Se vada co criterio esaminando, 
Perche fra tanta zente 
Ze 'I numero dei tondi prevalente. 
Drio de sta interessante erudizion, 
Che no gh' e oposizion 
Chi fa un presagio 

Ga el nonanta per cento de vantagio, 
Per scriver quel de Y ano trentasete 
Me so senta a taolin 
Co la mia quiete, 
E m'o tira vicin 
I libri niatematici, 
Le carte che determina 
E gradi e longitudini, 
Le machine de fisica, 
I spechi col riverbero, 
I recipienti idraulici, 
I condutori eletriei, 
Le trombe de l'idrogeno, 
Le laniine cilindriche, 
Le tavole su Firide, 
I mecanismi d' otica, 
I piani de prospetica, 
La mia famosa bussola, 
Le square, i quadrilateri, 
U elitiche, i triangoli, 
Le latole magnetiche, 

I tubi diaforetici, 

I segni del zodiaco, 

La deserizion dei tropici, 

Le calamite, i pendoli, 

I prismi grandi e picoli, 

Le sfere, i telescopi, 

El canochial elastico, 

La mia bacheta magica, 

El mio compasso a susta, 

E tuta la gran busta 

Dei stromenti, 

Che in sti dificilissinri argomenti, 

Chi desidera far bona figura, 

De torseli per man bia che '1 procura, 

E chiamando a capitolo i pensieri 

Fora de quel mumento de magnar 

No go fato altro fin che calcolar 

Do mesi intieri, 

Convinto come son 

Da F esperienza 

Che coi conti se ariva a perfezion 

In ogni scienza, 

Avendo trova scrito 

In t'un libro latin 

De un certo Pesavento fiorentin, 

Molto erudito, 

Che cola sola regola del tre 

Ga savesto No$ 

Quanti goti de aqua ze caeca 
In quei quarant-a di che a scravazza. 
Seguitando quei metodi minchioiii 
Ai quali vedo tuti che se adata, 
Plagiari dei schiesoni, 
Anca mi co una longa schicarata, 
Se gavesse bisogno, savaria 
Sul trentasete far la profezia, 
E podarave dir 

Una gran filastroca de insensae 
Col scopo de impenir 
Varie fazzae, 
Ma mi che no coltivo 
El misero progete 
De conseguir sto efeto 
Quando scrivo, 

Non avendo altro fin precisamente 
Senon quel de predir cosse sicure, 
Acid tuta la zente 
A tempo possa tor le so misure, 
E confermar la publica opinion 
A le mie predizion 
Co materia che sia 
In modo conveniente digeria 
• Per darghela in tel muso 
A vari che me invidia e me ga suso 5 
Perche i pretendarave, 
Dormindo come tassi 

Tante note che mi buto le bave 
Tra la sfera, la bussola. i compassi, 
Aver fama de astronomi valenti, 
Per le bele scoperte 
Che i fa senza bisogno de le lenti, 
Longhi destesi soto le coverte 
Arente la muger che li descola, 
Quando invece la mia la dorme sola. 

Mi che, lassando i scherzi da una parte, 
Son peritus in arte, 
E che fra i leterati no voi posto 
Perche Y e fumo, e mi ghe tendo al rosto, 
Senza pompa d' estese erudizion, 
E senza entrar in certe digression, 
Ghe dita a la parola 
Ve rompe '1 cesto s'anca el ze de tola, 
E im'aca no le val, 
Me ocuparo de l'ano in general 
Fando su le stagion nel mio presagio 
Quatro sole parole de passagio. 

L' inverno sara breve, 
El fredo moderato, 
Su le montagne cascara la neve, 
Ma la pianura sara esente afato ; 
No supiara la bora, ne i sirochi, 
Che fa i zenochi a tochi, 
No vegnara calighi a importunar, 
E con un gusto mato dapertuto 

Se podara zirai* 

Sempre col suto 

Sia la note ehe '1 di 

Senza buganze ai pi; 

Le stue de raro assae 

Se tegnara impizzae, 

Un ozio ghe sara per le manizze, 

Un bando a le pehzze, 

Vacanza per le ombrele, 

Risparmio de fanele, 

El qual compensara 

Tanto consumo ingrato 

Che i medici ga fato 

Tuto l'ano passa 

Matina e sera 

Per causa del cholera: 

L'inverno sara infati cussi bon 

Da lassar che se vada 

Tanti zorni in velada 

in veladon, 

A grado lal che '1 mese de febraro 

Se podara el tabaro, 

Se podara el gaban, 

Mandarli in guardaroba a san Gassan; 

E za qualche galante, 

Che no vol certi intrighi, e no ze sempio^ 

El ne dara zelante 

El bon esempio. 

Se gavara i so fruti de stagion, 
Ossia rave e maroni 
A bataglioh, 

Mandole e fighi sechi dei milioni, 
Diluvio de carobe e de susinL 
Nose, stracaganasse e brustolini. 
Sara la primavera 

Tepida tuto el di, fresca la sera; 

I albori e le piante 

Se vedara abonora 

Le foge a butar fora 

Tutequante, 

E i verdi coli, i prai 

A diversi colori 

Sara presto smaltai 

D' erbe e de fiori ; 

Le campagne ridenti 

Sperar le ne fara 

Una graa quantita 

D'ua, de formenti ; 

Nei campi, fra le ciese e nei boscheti 

Se sentira i oseleti 

Contenti a far 1 ? amor, 

E cantara nei broli 

I merli, i russignoli 

A ralegrarne '1 cuor ; 

Sara folti i giardini, 

E variopinti 



Digiti 



zed by G00gle 



161 

De viole, zensamini, 
De pulcre, de giacinti, 
De tulipani e rose, 
E d' erbete odorose ; 
Andara via zornae 
Serene e bele, 
E note da le stele 
Brilantae ; 

In mezzo al firmamento 
Risplendara la lima, 
E la fara d' argento 
La laguna; 

Un aria spirara costante e pura, 
E in ogni sito ridara natura. 
Gavaremo un ista dei piu beati 
Con caldi moderati 
Senza quela secada 
De doverse sentir do mesi atorno 
La camisa petada 
Tuto el zorno; 

El tempo squasi sempre sara bon, 
La note chiaro, 
Capitara de raro 
El lampo e '1 ton; 
No vegnara tempeste a rovinar 
La roba da magnar, 
No refoli de vento, e solamente 
A dar la sventolada 

21 

Per mantegnir un caldo soferente 
Fara la garbinada ; 
No ghe sara mossati, che ve seca 
Tuta quanta la note 
Co quele so vilote, 
E che ve beca; 
No pulesi groteschi, 

Che basta uno in braghesse per star freschi; 
Ne se andara sogeti 
A tanti e tanti inseti 5 
Che dala providenza 
I par messi a sto mondo solamente 
Per obligar la zente 
. A un continuo esercizio de pazienza; 
Per tuto ghe sara 
Una gran cjuantita 
De bisi, de articiochi, 
De sparesi, de fragole e salate, 
De zuchete, sariese e peri gnochi, 
De corneti, fasioli, de patate, 
E copia de naranze e de limoni 
Tuti pieni de sugo e tuti boni. 
Se gavara un autuno veraipente, 
Che senza esagerar, 
Se podara chiamar 
Nel' estension del terniine eceiente ; 
Zornae se godara 
Da no invidiar Fista; 

Note de quele 

Da numerar le stele; 

La brosa dela sera 

Ne bagnara la tera, 

De raro piovara, 

E squasi sempre '1 cielo 

El se presentara 

Lucido e belo. 

Feconda oltre misura 

Sto ano la natura 

La ne dara un racolto 

De ua, foragi e grant, 

Che bastara dies 5 ani 

A no dir molto : 

No ghe sara locali sulieienli 

Per meter i formenti, 

El sorgo, el cinquantin, 

N& arnasi qnanti baste per el viu, 

E stara a ciel seren 

Le montagne de fien; 

Capitara a peate 

I caurli e fiori, i brocoli romani, 

I capuzzi, le verze tanto fate, 

I fonghi del Montelo beli e sani, 

Cardi, sponzioli, roscani noveli, 

E seteni e carote e ravaneli, 

Ma la gran abondanza 

La ghe sara in sostanza 

Nele zizole grosse e nele zuche, 

Sia sante che baruche, 

Nei pomi morosini. 

In tei boni cristiani, in tei meloni, 

E dal manego grando e rampeghini, 

Da darghe el muso drento 

Da per tuti i canloni 

Ogni mumento, 

Perche nel clima nostro Y e ridoto 

Superior al bisogno sto prodoto. 
Oltre la gran cucagna 

Classica, prodigiosan 

De quel che soministra la campagna 

Se gavara copiosa 

Quantita de carname, 

Diluvio de polame, 

Ma vedeli, ma dindi esenzialmente 

Da stomegar la zente, 

Cussiche 

De tante gran famegie che ghe ze, 

Se stentara a trovarghene, credelo, 

Che sia senza del dindio o del vedelo. 
Infinita de osei geutili e grossi, 

Da spanzarse eo pochi carantani, 

Lodole, becafighi, petirossi, 

Gran pernise, cotorni, gran fasani, 
E tordi e becanoti e becanele, 

Parussole novele 



Digiti 



zed by G00gle 



165 

Da stufar, 

Da poderle chiapar 

Sin col capelo ; 

Salvadego un flagelo, 

Pignole, chiossi, mazzori, sforzane, 

E foleghe una strage e tute sane. 
Pesce picolo e grando 

Tanto ghe n'avaremo, 

Che qualche volta i barcarioi vogando 

Lo copara col remo; 

Sievoli, orae, barboni, 

Sardele, go da late, passarini, 

Scampi, sfogi, sturioni, 

E romhi e trie, baracole, branzini, 

Scombri, volpine, asia, 

Ton, astesi, dentali, 

Moli un infinita, 

E gran sepe e bisati femenali. 
Le case de comercio fiorira 

Per la gran quantita 

De cambi e de barati, 

De imprese, de contrati, 

A grado che se penara a trovar 

Chi se adata a imprestar 

In qualunque mumento 

Al sessanta per cento, 

Quando che qualche amigo no gavessi, 

Opur che no intivessi 

In t' mi omo cristian, 

In I'un benefator, 

El qual col pegno in man 

No ghe regesse '1 cuor 

De alterar la misura consuela 

Per no agravar la zente, 

E seguitasse a dar la so moneta 

A un qnaranta per cento solamente. 
A basa, a bomarea, 

Tuto se trovara, 

Ma sora d' ogni cossa i rasadori, 

Perche se la va avanti 

Presto saremo tanti 

Guastadori, 

E qualche zovenoto 

Un deciso simioto* 
Yegnara fora mode stravaganti 

In tute le stagion, 

Che tegnara la turba dei galanti 

In t' una staordinaria ocupazion, 

Se trovara a bon pato tuto l'ano 

Sede, cambrichi, tele, 

El casimir, el pano/ 

Le lane, le fanele, 

Che da qualche mercante de conscienza, 

Dei quali ghe ri e molti in sto paese, 

Se comprara in credenza 

A un tanto al mese, 

No metendo de rusto 

Che do soldi per lira sora el costo. 
Gavaremo passeggi frequentai, 

Boteghe sempre piene, 

Vilegiature alegre quanto mai, 

Pranzi de compagnia, marende, cene ; 

Teatri dove Y ore de la sera 

Podaremo passarle volentiera; 

Perche i tratenimenti 

Sara tuto al roverso dei presenti ; 

Spetacoli completi, 

Compagnie de famosi comedianti, 

Musica de maestri i piu proveti, 

Bravissimi cantanti, 

Fra i quali dele done de valenza, 

Che a Venezia e a Milan 

Fara che da Y udienza 

Sia scordada la quondam Malibran, 

Che qua col so gargato 

E qualch' altro secreto 

Un grandissimo efeto 

La ga fato. 
A venture amorose a marteleto, 

Anedoti galanti che dara 

Serio sogeto, 

Piu de le novita, 

De gran ocupazion 

Per le conversazion 

Indove co i li conta 

Se trova sempre Y omo del mistier, 

Che megio d'un becher 

Ghe da la zonta, 

E ghe ze certe spouze che no bagua, 

Che le raneura e dopo le sparpagna. 
Gran matrimoni d ogni condizion 

In tute le stagion, 

E nassara putei 

Grossi come porcei, 

Forti robusti e sani, 

E pieni de rigor 

Da poder far Y amor 

Sin de otant'ani. 
Tuto andara benon, 

Piani, speculazion, 

Ne mancara risorse 

A sussidiar le borse 

De 1'avaro, del roto, 

E favorio dal loto 

Se vedara anca el mato, 

Che ga perso el so stato, 

Le braghe, la velada, 

E tante gran donete, 

Che per viver de intrada 

Le rischia a la fortnna el disisete. 
Le malatie per tuto sara rare, 

E no se sentira che idropisie, 

Che vegnara guarie 

Da le comare : 

Un aiio in conclusion 

Belo in maniera e bon 

Da far tuti stupir, 

Ano che forsi el mondo 

El dovara finir 

Senza el secondo ; 

E che la sia cussi 

Ve 1' assicuro mi, 

Mi, che co dago zoso la bacheta 

No fasso da indovin, ma da profeta. 

"a quando poco acorto el primo oma 
Per un toco de porno 
L' e sta, Dio ghe '1 perdona, 
Sedoto da la dona, 
Ghe ga mostra 
Quel fruto, 
Dal diavolo tenta, 
Che quantunque '1 sia bruto 
Ghe ze comparso belo 
A la parola, 
E ga tira la gola 
Da putelo, 

A grado che da sempio, da cocal 
L'a comesso el pecato original; 
Da quela volta in qua 
S'a tuti sparpagna 

Sora la tera 
La caterva dei mali 
Che avanti no ghe gera, 
E i omeni bestiali 
Da la madre natura mandai fora, 
Per so fatalita 
S'a sempre dedica 
• Sina da alora 

Ih tutoquanto quelo 
Che no i ze stai 
Dal cielo 
Destinai : 

El soto per esempio 
Se sforza de balar; 
Quel che no sa la musica 
Procura de sonar; 
Se vede i vechi pitime 
Che tenta far l'amor; 
Pronuncia sempre '1 stolido 
Sentenze da dotor, 
E quelo per la basta che ze nato 
Vol far da leterato. 
E che la sia cussi 

Una prova palmar Yd avuda mi, 

Perche ghe ze sta tanti 

De quei che in vita soa no ga mai leto 

Che opere galanti 

Per no gravitar tropo Y inteleto. 

E che dei libri boni, 

Dei libri d' istruzion, 

No i ga visto i cartoti 

Ne sa che sia sta al mondo Ciceron, 

Yirgilio, Ovidio, Orazio, e tanti doti; 

I quali da dindioti, 

Da imprudenti, 

Sora tuti i argomenti 

Se mete a disputar, • 

E a forza de cigar, 

Per no dar tempo che qualcun se opona, 

I crede che se creda che i ragiona; 

De ste ingrate lasagne, de sti gnochi, 

De sti veri pastochi 

Ghe ze sta 

Che zirando qua e la 

Ga abuo el coragio, 

Go parole gofissime, indiscrete, 

De farghe la censura al mio presagio, 

Che go stampa per l'ano trentasete 

Disendome marzoco, tarlatan, 

Tolendome per man 

Severamente 

Con un certo frasario, 

Se no basta insolente, 

Temerario, 

Avendo da storditi 

La speranza 

Co sti bei requisiti 

IV esser tolii per zente de importanza ; 
%uche baruche col cervelo sbuso, 
Tosati che da suso, 
E che no ga 
Per nissnn carita : 
Esseri inconcludenti, 
Che de tuti i mumenti 
A tute Tore 

A corer i se vede per la strada, 
Come i trotoli core 
Apena che i ga avudo la scuriada, 
Vestii per parer bon 
Co roba streta, 
Che marchia col baston 
E nn certo veladon 
Che par giacheta; 
De quei che nu in dialeto 
Zizole ghe disemo col confeto, 
E che fa in bon toscan 
Anagrama purissimo co man; 
Bravi da cossa, mi lo savaria, 
Ma tut'altro che nati 
Per far i leterati, 
E molto manco per T astronomia. 
Sta barbara acoglienza, 
Sto ingiusto trataihento, 
Sto veder che se manca de conscienza 
Con chi mete a profito el so talento, 

E co la so costanza, 

E co la so insistenza, 

Cerca de far la guera a r ignoranza, 

Teribile poteiiza 

Che ga per tuti i siti 

Eserciti infiniti; 

Co uq omo, sia permessa 1' espression ; 

Che oramai ze ridoto da cartelo 

In t' una profession 

Dove ocore gran dose de cervelo. 

Acume, testa freda, intraprendenza, 

E de Giobe piu granda la pazienza; 

Con chi- senza paura 

De calighi, de venti, de procele, 

Sin che '1 mondo ronchizza a note scura, 

Conterapla e luna e stele, 

E invece de dormir 

Se lambica la mente 

Studiando l'avenir 

Continuamente 

Per po senza falar 

Poder pronosticar 

Cossa sucedara sora la tera 

Acid tuti chi vol senza inganarse 

Sapia matina e sera 

Regolarse ; 

Sta cativa acoglienza, lo ripeto, 

A uno che fadiga no sparagna, 

Che stadei mesi senza tocar leto, 
Lassando pur che so muger se lagna, 
E quei de casa che ghe diga mato, 
M'aveva squasi indoto 
De no dir gnente afato 
Per el mile otocento e trentaoto, 
E me gera deciso intieramente 
Dopo de T acidente 
Assae mortificante 
De vederme incarta 
Un grosso de levante 
Che o compra 

L'altro di del mio Bepi in compagnia 
Da quelo dal tabaco in marzeria, 
Cossa che sul mumento 
M^' a fato un missiamento, 
Uh tal travaso. 
Che no ghe ze sta caso 
La bile de frenar, 
E 6 dovudo esclamar 
In modo che me senta sin i sordi 
Oh che mondo ignorante! oh che batordi! 
L' e proprio una passion 
Co se riflete che no gh'e famegia 
Nela qual el schieson 
No se consegia ; 

L'e una cossa che urta estremamente 
El veder dei simioti. 

Tante gran volte senza ihtender gnente 

Rider de quel' amasso de stramboti, 

Che al secolo fa torto e disonora 

Le stamperie che ne li manda fora ; 

Fa rabia in verita 

Dover da poco in qua 

Da per tuti i cantoni 

Petarghe 'I muso drento 

A autori de schiesoni 

Senza nissun talento, 

E saver che Andreola povarazzo 

Bonissima creatura 

Che tuto el se rancura 

Quel che fazzo, 

Voi dir quelo che scrivo, 

Ogn'ano coi mii versi el ga un passivo, 

Avendo trova tanti 

Che se nol l'a donai 

I ghe 1' a rifiutai 

Co mezzi impianti, 

Fra i quali gh' e de queli che sostien 

E de stimarme e de volerme ben, 

Ma che mi li batizzo co sti dati 

Per busiari spacati. 

E quantunque sia ofeso 

Nela parte esenzial de le scarsele, 

Generoso al de la no li paleso 

E me limito a dirghe cavanele. 

E possio, le i-isponda ! far de manco 
De avermene per mal, de lamentarme. 
Mi che strussioj che rancoj 
No minga per aver, per meritarme 
Quela fama, quei onori 
Che me acorda academie e professori; 
Mi che a forza de schena e de pazienza 
Co le mie planetarie osservazion 
So ariva al non plus ultra de la scienza, 
Son deventa in sto ramo el Ciceron, 
De maniera ehe 'I nome de Nalin 
Ze per antonomasia 1' indovin ; 
Mi, che ghe lo confesso, 
A studiar me so messo 
Astronomia 

Per sentimento de filantropia, 
Col piano val a dir 
La gran turba dei mami de erudir, 
Regolando le menti 
Da erori madornali mal istrute 
Sui celesti portenti 
Senza riguardo per la mia salute ; 
E pur tropo laorando da animal 
Le intiere note col mio canochial 
So ridoto in efeto, 
No bia che me vergogna, 
Una vera carogifa, 
Un lazzareto 

Aflito tuto F ano da dolori, 
Con una infermita cussi cagnina 
Che fa 'desservelar tanti dotori, 
E ze T obrobrio de la medicina; 
Mi che convinto za 
Da una longa esperienza 
Che tuto ga co tuto afinita, 
E che per conseguenza 
Serve a l'astronomia 
E la gema preziosa e la scarpia, 
Co le man che go sbuse 6 speso, 6 spanto, 
No savaria dir quanto, 
A farme copiosissime racolte 
Sora materie molte, 
De le quali un idea, se no me ingano, 
Me par de averve da giusto Y altr ano ; 
E finalmente mi, 
Che senza mai pensar 
De poderme cussi 
El stato in poco tempo rovinar, 
E senza farme caso gnente afato • 
Che i me trata da mate, 
Al mio assunto coerente, 
No fasso che aquistar continuamente. 
Difati anca da poco go compra, 
Esborsando dei miera de fiorini, 
Un' opera sul sugo dei susini, 
El secolo passa 

Da un medico stampada 

Nela China, 

Che ghe l'a dedicada 

A la regina, 

E che ze sta per questo da la sorte 

Fato de sbalzo medico de corte; 

Una canzon curiosa, 

Ma assae sentimental, sora i scorloni, 

Che spesso a la morosa 

De soto dei balconi 

La note ghe cantava 

Un certo Meleagro 

Scrupoloso cussi che nol magnava 

Gnanca i peri botiri in di de magro; 

Un quadro de valor 

Che ze de incerto autor, 

Ma che se crede 

Lavoro de Tizian, 

d'altra brava man, 

Nel qual se vede 

Un bel toco de dona, una romana, 

Butada sul sofa nel so tinelo 

In maniera assae strana, 

Che sta aspetando el console Metelo; 

Un' opera famosa, gigantesca, 

Sul peso del suor, 

E sul picante odor 

De l'aqua fresca; 

Un libro d 5 istruziou 

Che in t' un per de lizion 

Co la pazienza 

Insegna anca ai mmchioni 

Quala sia la preeisa diferenza 

Tra le spente e i spentoni; 

L' elenco general de le saraehe 

In verso martelian 

Del quondam sior Impolite Panache 

Da Bassan, 

Omo de molto inzegno, 

Ma delicato a segno 

Che a T odor de la zuca, del melon, 

1/ andava in convulsion, 

Tantoche se '1 facesse ai di presenti 

Numero fra i viventi, 

Col so temperamento 

El saria tuto el zorno in svanimento; 

La storia d' un subioto 

Scrita da certo vechio buranelo, 

De soranome intitola Dindioto, 

In veneziao, ma venezian de quelo 

De quei tempi beati, 

De quei ani 

Che zirava i ducati 

Come che adesso zira i carantani, 

Co coreva la moda dei lustrini, 

Co in teatro i magnava i brustolini, 

Quando ehe se vedeva i cortesani 

In coa zo per la schena, 

E co sin per el manco quindes' ani 

Se tacava la calza a la eaena ; 

Un curioso modelo 

Col qual senza che '1 stenta, 

Anca un strupio, un putelo, 

Se pol menar al fogo la polenta; 

L'intagio del famoso Brustolon 

Sora un toco de legno san bast i an 

Fato per comission 

De un rico mussulman, 

Dove se vede el prode Mandarin 

Del gran Mufti 

In fondo el so giardin 

De mezzodi 

Che a la bela giorgiana Kulmeleca 

Ghe fa el salameleca; 

La testa de Megera 

Incisa in t'un topazzo 

Perso in tempo de guera 

A Cortelazzo 

Dal general in capo de ¥ armata, 

Dal nemigo copa co una pignata; 

Cento otave balzane 

Sora el salto mortal che fa le rane; 

El calepin del cuor 

Per certi sempi. 

E la scuola d' amor 

Con vari esempi : 

E mi che finalmente 

Stago adesso ultimando 

Un lavoro imponente, 

Un piano in grando 

Che se stampara presto 

Dai tipi de Andreola 

Col titolo modesto 

De sta gravia parola 

— Astrolunarsoliferosistema — 

Lavoro el qual fara 

Che se risolvara 

Quel gran problema, 

La question agitada 

Se dei corpi descriti nela sfera 

Solamente la tera 

Sia abitada; 

Impresa colossal 

Che me fara imortal, 

Perche a furia de squarzi d'eloquenza, 

Co profusion de scienza, 

Co logici tratati, 

Coi calcoli piu esati, 

Con un milion d' esagoni, 

Con diese de pentagoni, 

E co imense tabele 

Definiro le stele 

Una per una, 

I astri, el sol, la luna; 

Daro Y intinerario 

E del lampo e del ton, 

De la saeta; 

Faro una deserizion 

Sul corso vario 

D'ogni stela cometa; 

Stabiliro le vie del teramoto, 

E la causa del so moto 

E de la scossa, 

Dimostraro percossa 

E in che maniera 

Se rivolge la tera 

Sul so asse ; 

Rendaro la rason del corpo opaeo 

Come se se tratasse 

De fumar una pipa de tabaco; 

Spiegaro la potenza dei vapori, 

L' efeto del splendor, 

L'ingano dei coiori, 

La parte positiva de Y odor, 

Del sol la direzion 

Dopo i vinti de zugno, 

La proprieta del pugno 

In tute le stagion, 

Separaro i elementi, 

E daro una teoria 

Sui quatro venti 
Afato nova per 1' astronomia, 
Da farghe perder se i ghe n'a .el cervelo 
A quei marzochi die contempla el cielo. 
Per tute ste integral! riflession, 
E la combinazion 
De esserme trova 
In modo straordinario 
Nel mio ufizio ocupa 
A guadagnar quel strazzo de salario, 
Co una salute sempre phi cativa, 
Co una malatia che ze un mistero, 
Per la qual bia che viva 
Come che se sol dir drento d' un vero, 
Inutile, impotente 
A qualunque esercizio, 
E sinamente 

Costreto al sacrifizio . . . 
Ma no serve che qua fassa la serie 
De tante mie miserie, 
No volendo che chi ze do cuor bon 
Se mova a compassion, 
E chi lo ga piu duro del biscoto 
Me possa dir sul muso: 
El ze qua sto pianzoto 
A tirar suso ; 

Per tuto, lo ripeto, sto complesso 
De motivi giustissimi, ve zuro, 

Mi za gaveva mcsso 
El culo al muro, 
E no avaria suposto 
Sul mio onor 
De doverme distor 
Dal mio proposto; 
Ma i astronomi del secolo presente, 
Avendo, no so come, penetra 
Che gaveva fissa 
De no dir gnente 
Per el mile otocento e trentaoto, 
Da per tuti i cantoni 
I s'a unito in comploto, 
I a tira caregoni, 
E per indurme a no perseverar 
Nel mio proponimento 
I m a scrito un dispacio da insoazar, 
Facendoghe l'elogio al mio talento 
Con termini, con frasi, che no posso 
Per mia soma modestia replicar 
Senza sentirme in viso a vegnir rosso, 
E concludendo che Tastronomia, 
Mancando le mie dote osservazion, 
A una perdita tal sotostaria 
Da no poder trovar sostituzion, 
Anzi la tornarave su la tera 
In tel stato de infanzia che la gera. 
Comosso, sbalordio 

Da sto bel trato, 
Che con esuberauza m' a rcaldio, 
Per no mostrarme ingrato, 
Dopo rifleter molto 
Me so alafln risolto 
De butar zoso la mia profezia, 
E lassar che la vaga in stamparia. 
Ma sicome trova me so a le strete 
Causa el progeto che gaveva fato 
De no pensar ne a stele, ne a cometc 
De no deventar mato 
Ogni mumento 

Coi telescopi e col mio canochial 
A misurar l'intiero firmameoto, 
Cussi m'a manca el tempo material, 
Fenie le operazion, 
De estender co raconti detagliati 
La longa descrizion 
Dei risuitati, 
E in camara sura 
Me son in conseguenza limita 
Le cosse piu importanti de predir 
Con un semplice estrato, 
Ma che pol ben servir 
Perche Y e esato : 
Eco dunque col testo che go usa 
Anca F ano passa, 
Eco che dago zoso la bacheta 

Per far no da indovin, ma da profeta. 
L'inverno lo prevedo 
Longhissimo, severo, 
E gavaremo el fredo 
Sie gradi soto el zero; 
Dominara la bora, 
Dominara aquiloni, 
Che mandara in malora 
I scuri dei balconi; 
Continue levantere, sirocali, 

Che condura i cocali 

In canalazzo; 

Se corara sul giazzo 

Sie quarte e piu profondo 

La sera e la matina 

Da qua sin a Fusina 

E a san Secondo; 

Neve una quantita, 

E piove vegnara 

Cussi dirote 

Da rainaciar le rote 

Che spaventa 

Del Bachiglion, de Y Adese, del Brenta ; 

Gran distruzion de ombrele, 

De scarpe, de prussiani, de stivai. 

Gran uso de fanele, 

Gran gabani fodrai, 

Coi so colari, * 

Coi so colarini, 

E strage de tabari, 

Che adesso i se pol dir saltamartini. 
Sara bela che raai la primavera, 

Fresca matina e sera; 

Zirara minaciando i nuvoloni, 

Ma gavaremo in pien 

E la note seren 

E i zorni boni; 

Ogni sorte de fiori 

De diversi colori 

In abondanza, 

Erbe che dq fragranza, 

El giacinto e la viola, 

Che col so grato odor 
El naso ve consola, 
E ve ralegra el cuor ; 
Se vedara abonora 
Albori e piante 
Le foge a butar fora 
Tutequante, 

E in moto la campagna, 
A promoter cucagna, 
Uno dei piu bei ani 
Per vin, foragi e grani. 
El caldo de 1' ista 
Tardi scomenzara, 
Ma nonostante a questo 

El ne sara molesto, 
Perche diversi di ¥ arivara 
A vintiquatro gradi, e dei mumenti 
Vinticinque crescenti, 
E che la staga la; 
Minaciara ¥ arsura, 
Ma a tempo vegnara 
La piova a ristorar madre natura; 
Sara tempeste e ventj 
Pochissimo frequentij 
I temporali 

No ne fara gran mali, 
E i pulesi, i mossati, 
E tanti inseti, 

Che dei ani ne fa deventar niati, 
Nel trentaoto sara assae discreti. 
L' autuno una delizia e cussi bon 
Che deposta in casson 
El metara 

Quel de ¥ ano passa ; 
El sol sempre costante 
E sempre belo 
El parara un brilante 
In mezzo el cielo ; 
Sara chiara la luna, 
Un spechio la laguna, 
Vento pocheto assae, 
Discrete scravazzae, 

Calighi squasi gnente., 
E dapertuto 
Sara costantemente 
El tempo suto. 

De formenti, de sorghi e cinquantiiii, 
Richissimi racolti, 
Abondanza de vini 
E fruti molti: 

In conclusion se gavara un'anata, 
Che per prodoti no gh' e sta T egual, 
Proprio paradisaic 
Proprio beata, 

De quele che per trato de clcmenza 
Sa mandar co la vol la Providenza. 
Se trovara contenti 
Vilani e possidentis 
Ne i gavara pensieri 
Col racolto che i a fato, 
Che ga impenio le caneve e i graneri, 
De mantegnirse a norma del so stato, 
Anzi se pol supor 
Che i ghe fara el saldato 
A qualche creditor, 
Ghe Taspeta impaziente 
Da ani e ani senza scoder gnente. 
Se vedara bacanti 
E sanseri e marcanti, 
Che chiapara tesori 

In t 1 un mumcnto 
Co le strade ferate c coi vapori, 
Che senza dubio ghe l'impata al vcnto, 
Perche tanto se core, che deboto 
Pol co 1'ariva al Dolo alzar la man 
Chi vol dar un sberloto 
Al Moranzan. 
Anca quel che fa stochi, 
Idea del cocodrilo veramentc, 
Che in qualunque stagion supega i gnochi, 
E co no i ga phi sugo l'e dolentc, 
El gavara motivo de alegria, 
Perche tra quei che compra, quei che vcndc, 
Queli che tropo spende, 
Quei che li buta via, 
E po bate la luna, 
Che ghe ne ze al presente 
Un numero imponente, 
El trovara da far la so fortuna. 
Giubilara el falio nela disgrazia, 
Rifletendo a la grazia, 
Che la sorte propizia ga acorda, 
De averse ritira 
Dopo tanto studiar 
In bon mumento 
Da poder i so debili pagar 
Con un trenta per cento 
A farla granda, 

E un capital da banda, 

Come ze adesso in uso, 

Per po co franco muso, 

E co nova patente 

Tornar in piazza a trapolar la zcnte. 
Deposta come un mato 

Ridara Favocato 

Ocupa a consegiar 

Tuti i mumenti, 

Facendose pagar dai so clienti, 

Per i quali el se presta, 

Quatro parole un ochio de la testa. 
Ridara le regazze, 

Che gavara morosi a bataglion, 

Amanti sviscerai per le scoazze, 

A cantarghe di e note la canzon, 

Per veder se gh' e caso 

De farle inamorar, 

Che ga quel malegnaso 

Intercalar 

— Quando che te so arente 

No so piu bon da gnentc — 

Sin che le intiva in quelo, 

Che fa dasseno e che ghe da Y anelo. 
Ridara le donete 

Perche le podara 

Co gran facilita 

Far da sanguete 

Co tanti cicisbei che per tormento 

I ga la malatia del sentimento: 
Ridara el boteghier de marzeria, 

Che eo false proteste a son de bezzi 

Vendara i so strighezzi, 

E dara via 

E la roba de moda e la caia, 

Avendo a tute Tore 

La so botega piena de signore, 

Che stima piu una scuGa col galan 

De qualunque lavoro de Tizian, 

Che ritien ghe sia piu da savariar 

A far su de bon gusto una capota 

De quelo che a trovar 

Un mario per la goba senza dota, 

E con idee balzane veramente, 

Co un pensar strambala 

Le crede fermamente, 

Che a tagiar un bel stampo da capelo 

Ghe sia dificolta 

Piu che a far un putelo. 
Le modiste, i sartori, 

Giubilara anca lori, 

Perche una varieta 

De mode ghe sara, 

E tantissimi e tanti, 

Che per esser nel rolo dei galanti, 
Per far la so figura, 

25 

La spesa co I' intradu no i misura, 
Che reputa delito 
No aver el pano fin, 
De no vestir pviiito 
Secondo el figurin, 
E che po no ghe abada 
Se fermi sui cantoni 
A F uso dei piantoni 
Per farghe la filada 
Lijtopa i creditori, 
I spendarS tesori. 
Ridara a crepa panza 
El zogador 

Vivendo tuto el di co la speranza 
De deventar signor, 
E a daoto a daoto 
Per el zogo del loto 
Se svodara la borsa 
Volentiera, 

Sperando una risorsa 
In sta maniera. 
Mi po, che, no gh' e caso, 
Co posso me compiaso 
El prossimo agiutar, 
Trovo de consegiar 
Queli che mete 

IMel'ano trentaoto a tegnir duro, 
A no lassar per ochio el disisete. 

Se i vol bruscar qualcossa de sicuro ; 
E ghe insegno cussi per esperienza, 
Perche anca mi piutosto fortuna 
Pia volte go chiapa 
Co l'insistenza, 
E de la mia vitoria 
Conservo qualche picola raemoria. 
Ridara i locandieri 
Per i gran forestieri 
Che ghe capitara continuamente 
In tute le stagion, 
Ma spezialmente 

Durante '1 carneval per la rason 
De la nova Fenice che gavemo, 
E ghe ne vegnara 
Tanti che vedaremo 
Co le prove de fato 
Che mi no so sta mato, 
Che no me so ingana, 
Se co la vechia se brusava micora 
Fra el lagno general de la cita, 
Che vedendo le fiame a saltar fora 
Esclamava peca; 
Se fra le smanie, i pianti, 
Fra el lamento 

De ste nostre sensibili galanti, 
Che ga avudo la drento 
Tantissime ocasion 

A lusor de candela 
De far T esposizion 
De roba bela, 
E sina che i cantanti, 
I sonadori 
Scodeva i batiman 
Le fulminava i cuori 
Spasemanti 

Dal primo, dal pepian; 
E se fra i crudi palpiti e '1 sangioto 
De qualche zoveuoto, 
Che in mezzo quel recinto 
Nela guera d' amor 
E ze sta vincitor, 
E ze sta vinto, 
Mi co mente serena, 
Co go pensa su apena, 
Mi 6 avudo la bravura 
El bel coragio 

De sostener che la disaventura. 
Doveva esser sorgente 
De vantagio, 

Quantunque, ze evidente, 
Nel far sta profezia 
No me sia valso de Y astronomia. 
Ridara el fritolin, 
Che co la so farzora 
Bruscara qualche zorno el so fioriri 

In manco de mezz' ora, 

E a bomarca la sera, 

Facendo da polaco, 

Ghe dara a la massera 

El pesce straco* 
La ghe butara ben 

A chi ga magazzen, 

Che a tonne, a bataglioni, 

Ghe vegnara chi beve da sioni, 

E che sara la note 

Senza chiamar padrin 

Batizzara le bote, 

E fara Faqua convertir in vin. * 
Ridara chi ga betola, ostaria, 

Che '1 podara dar via 

La roba da magnar 

Facendose pagar 

Sora la broca; 

Chi vende el dindio e Foca, 

La polentina a fete 

Canochie, caraguoli, masanete, 

La spienza, el bon figa, 

Lengue, maneghe e tripa, ridara; 

Ridara quel che vende campagnole, 

Quelo che vende datoli e susini, 

Carobe e castagnole, 

Maroni e brustolini, 

E roscani e salate. 

E seleni e patate, 
Sponzioli e pevaroui, 
E naranze e limoni, 
E tuta la famegia dei ambulanti, 
Dei quali ghe ri % tanti 
Con gargati da mussi, da staloni, 
Che dal nascer del di sina la sera 
1 ciga in tal maniera 
Da farve trar scorloni, 
E quantunque difeso dal capelo 
Ve stempara el cervelo : 
Indiscreta masnada 
}j[e bitri e mascalzoni, 
Che se crede paroni 
De la strada. 
Oresi. chincaglieri, 
Artisti, boteghieri, 
Barcari, batelanti, pescaori, 
Queli che conta storie, i saltadori, 
Chi vende fulminanti per la note, 
Cazze e scuUeri e canole da bote, 
Quei da le figurine, 
Quei satrapi che vende tele fine, 
Che vien diretamente 
Da Ludromiria a cogionar la zente^ 
Chi recita orazion, 
Quei che canta canzon, 
Chi va co Forganeto, 

Chi sona el clarineto, 

Queli che vende fosfori e lumini, 

Polvere da netar i candelieri, 

Quei che spazza i camini, 

Queli che fa braghieri, 

Queli che giusta ombrele, 

Quei da le bagatele, 

Chi zira co la mola, 

Chi mena la cariola, 

Quel che conza lavesi e giusta piati, 

Quelo che castra gati, 

Quei che impizza i farali, 

Queli che da la patina ai stivali, 

Le done da la late, 

Queli che ga negozio de pignate, 

Per la gran quantita 

Che i ghe ne rompara, 

E per finirla tuti 

Omeni, done e puti, 

De qualunque sia classe, de ogui eta, 

Nel'ano trentaoto ridara; 

E in mezzo de sto chiasso 

Co tuto sto fracasso, 

Co tuto sto favor, 

Che se ve averze '1 cuor, 

Co zorni de morbin 

Che ve stuzzega l'estro, 

Che sinamente I mestro 

In scuota fa el boehin, 
In tempo tanto inato, 
In sto ano beato, 
In sto ano bufon, 
Sara in malinconia 
Solamente '1 paron 
De spiziaria; 

E i medici, e i chirurghi, brava zente, 
Che venero e rispeto, 
Ma che Dio me difenda averli arente 
Quando me trovo in leto, 
I so zeehini storti 
Guadagnai 
A spale dei dolori 
De tanti medicai 
Ma che ze morti, 
In ozio i magnara come i signori, 
Perche fra el bon umor 
Confido nel Signor 
Che godara la zeiite 
Un stato de salute permanente. 
Mi po per restar saldo al costituto, 
Democrito bastardo de sti di, 
Senza scomporme ridaro de tuto, 
E chi sa quanti ridara de mi. 

.O^'Ste'S-Cg*^- 



"c scrito, sc lo sa per cossa certa, 
Nel mistcrioso libro del destin, 
Dove tuti gavomo partia uvcrta, 
Che quel che ga principio a da aver 
E le opere tute 
De r arte c de natura 
Dal tempo vien distrute, 
le cambia figura, 
E co r andar dei ani 5 co 1' eta 
La piii robusta fabrica perisce, 
Se coasuma qualunque quantity 
El vulcan phi tremendo s'esaurisce, 
Al piano se livela la montagna, 
El marnio da la giozza vien spaca, 
EI fero da la rusene se magna, 
El rovere deventa cariola, 

(*) Per il 4839, Y autore non ha scritto il Pronostico. 

Ghc capita al colosso la magagna, 
Ghe vien la prole a chi cigava oh $ 
Dove eoreva el mar gh' e la campagna, 
Gh' e Faqua dove gera semena, 
E F omo, F animal, Y alboro, el fior, 
El nasce, el vive un poco e dopo el mor. 
In base a sto principle general 
In ogn'angolo noto, 
Qualche vero cocal 3 
Qualche dindioto, 
Benissimo informa 
Che i mii stromenti 
Per el tempo passa 
Tanto i ze stai 
Tutiquanti i mumenti 
Doparai, 

No vedendo a vegnir 
Per F ano trentanove el mio presagio, 
El ga avudo coragio 
Francamente de dir 
De qua e de la 
Che go tuto frua, 
E che '1 mio canochial 
Ze per el tropo usarlo 
Ridoto in stato tal 
Da pensionarlo, 
Senza considerar, vero zucon, 
Che ogni regola ga la so ecezion. 

E sicome Y aplauso che i mii scriti 
Sora F astrondmia 
Ga trova clamoroso in tuti i siti 
A niesso in gelosia 
Vari impostori, 
E indigeni e forest], 
Che procura spazzarse per dotori 
Nele cosse celesti 

Dando da intender co le so carote, 
A chi no la sa dreta, ehe la note 
In specola montai 
I contenipla le stele e le comete, 
E invece i sta ficai 
Soto le piete 

Co la mente pensando a chi sa cossa, 
Co la so testa sora el cavazzal, 
Dove no so capir come se possa 
Meter in esercizio el canochial, 
Cussi sti pantegani, 
Sti sciochi e pretendenti, sti poltroni, 
Che ghe ne ze sti ani 
In quantita 
E per tuti i cantoni 
A propaga 5 
La fama no curando 
Che co la so trombeta 
La me va proclamando 
Per profeta > 

Ne abadandoghe gnente 

Al titolo spezioso 

Che go meritaniente 

De astronomo famoso 

E qua e in Germania e in Franza e in Inghil- 

Sentiva la calunia volentiera, tera, 

Anzi i supiava soto in ogni logo 

Per impizzar el fogo, 

E quando ghe pareva 

La zonta de bon peso i ghe meteva, 

Scordandose 1' elogio che imparziali 

Omeni veramente da eartelo 

I m'a fato sui libri e sui giornali, 

E spezialniente quelo 

De la nostra gazzeta, che siben 

Co la ga da dir ben 

Sia spesso avara, 
El gera do fazzae neto da tara; 
E per provarghe che no son busiaro 
Le prego de tor suso le gazzete, 
E leser quela vintitrc genaro 
Ano mile otocento e trentasete. 
L'invidia po che pronta 
A Focasion 

La buta, stando sconta, 
Su el balon, 
E con inique trame 
La lo buta sta infame 

In niodo tal 

Da far belo che 1 casca de presenza 
Sul perfido brazzal 
De nialdicenza, 
Che co la verita mai avilia 
La se trova in partia 
Continuamente, 
Ma che la fa andar fora 
Squasi sempre dal zogo socombente 
A forza de dessora 9 
L'invidia, lo ripeto, 
Maligno zefireto, 
Perverso venteselo, 
Che a bel belo a bel belo 
Co insistenza supiando 
El se va insinuando 
Co la quiete 
Per porte, veri, scuri, 
Per le sfese piu strete, 
E passa i muri, 
L'efeto a genera 
Che le lengue barone 
De omeni e de done 
De le quali ariva 

Ze da sti tempi el numero infinite, 
De mi per la cita 
Plagas ga dito, 
A grado che deboto 

Deventava sogeto da casulo. 
Pin de qualehe sventa, 

Che la testa ghe serve per intrigo, 

EI S* aveva sforza 

De provar che no so quelo che digo ; 

Sosteneva qualcun faglio decenza, 

Ma forsi persuaso 

D' esser a suficienza 

Provisto de bon naso 3 

Che ogni opera lata 

Da mi, ga avudo aceto in ritirafa, 

Dove la ga fenio . . . 

Sepolta neF oblio ; 

Qualehe povaro gramo, 

Qualehe testa de ola 

Co una dose de mamo 

Che consola, 

No fava altro che dir 

Che go F abilita de far dorhiir, 

Tantoche coi inii scriti i podaria 

Far de manco de Fopio in spiziaria ; 

Qualchedun che per Fabito ben fato, 

Per F ochialeto al colo 

Se ritien leterato 

E ze pandolo, 

Che no a passa la prima elemental-, 

Ossia, dita in volgar, 

Qualehe tamburo, 



Digiti 



zed by G00gle 



207 
Voleva sostentar 
Che no me so spiegar, 
Che scrivo oscunx, . 
Quando inveee la cossa la dipcude, 
Che molti lese poco e manco i intende, 
Anzi precisamente 
Tre terzi boni no capisce gnente; 
Diseva qualche misero cervelo, 
Che per vardar el cielo, 
Scalda la testa co l'astronomia, 
Pregiudico el servizio, 
Perche so assae distrato e stago via 
Le ore co le ore da l'ufizio, 
Gnancora conoscendo ste marmote 
Che porta el mio mistier 
Dc dover lavorar sempre dc note, 
E lasso che lo diga mia muger. 
La qual spesso la trova so mario 
Fra le tenebre in specola indurio ; 
E qualche can da toro, 
Qualche ladro da onor, 
Che d' ogni mio lavoro 
El conosce 1'intriiiseco valor, 
Coram populo a dito 
Che de quelo che 6 scrito 
In tante carte 
Roba mia no la ze 
La magior parte j 

Se se ne acorze subito, pcrclie 

Quando la giuba I' aseno se mole 

El se lassa scovrir da le rhiopelc. 
E questi ze de quei 

Galanti cicisbei 

Che insensa la eita cui bergamoti, 

Co l'aqua de cologna, 

Per confondcr el tufa da dindioti, 

La spuzza da carogna ; 

Che tuto el santo zorno, 

Dapertuti i cantoni 
/Se vede aiidar atorno, 

Incomodi mosconi, 

Ridicole figure, 

Con un certo vestiario carieato, 

Identico ritrato 
De quele eargadurc 
Che ze frequentemente 
Sui ventoli depente, 
Co do dei do crovata, 
Camisa colorata, 
Braghesse co le sfese, 
Yelada a la francese, 
Mescola per baston 
Per la so profession, 
Che le destira 
Del peso d' una lira, 
Coi mustachi da gati, 

Co la barba da frati, 
Che disendola qua 
I me par capucitii in bursoa; 
Arditi, pretendenti, 
Sfrontai, che vol entrar 
In qualunque sia sorte de argomenti, 
E che co se li sente a batolar 
Pararia che tornasse 
La bela eta de l'oro, 
Nela qual se pretende che parlasse 
La piegora el molton la vaca el toro, 
E tute quele bestie che ze stae 
In te 1' area sarae. 
Mi povareto che me desservelo 
Nei misteri astrttsissimi del cielo, 
Mi che vegio le ore de la note 
Vestio da don Chissiote, 
E sfido le procele 
Contemplando le stele 
Una per una, 
Ch' esamino la luna, 
E per vederla piena 
So resta qualche sera senza cena; 
Mi che 6 fato suar le stamparie, 
E co l'opere mie, 
Coi mii lavori, 
Go emenda tanti erori 
Go sciolto ogni problema . 

27 

Stabilindo un sistcma 
Cussi vero, 

Che tuti i altri ze ridoti zero; 
Mi che ra' 6 sconcerta 
U economia 
Causa 1' astronomia, 
Avendo prodiga, 
Speso tesori 
Nei strumenti 
Ocorenti, 

E in t' una gran racolta de acessori; 
Mi che a tropo tirar de canochial 
M' 6 consola da festa, 
So un omo da ospeal, 
E stago ben co go dolor de testa ; 
Mi che q vantagio de la societa, 
Me son sacrifica, 
Me son distruto, 

Mi go da aver sta sorte de tribute? 
Senza lagnarse co rassegnazion 
Se pol tor tuto quelo 
Che capita dal eielo, 
Ma a le persecuzion 
De tanti ingrati, 
Ghe cere** de umitiarme 
Co parole e co fati 5 
No posso, qo gh'e caso, rassegnarme 
J^c i& cosae che un omo come mi > 

Che studia note e di, 

Che spende e spahde 

Da per tute le bande, 

E per genio e per zelo, 

Daga volta al cervelo, 

Le ze decisamente baronae 

Per le qiiali reclama 

L' opinion e la fama 

Maltratae : 

Son stufo, stomega, 

Ve lo eonfesso 

De esser giudica 

Con un ecesso 

I)e invidia e d'ignoranza 

Da tanti barbassori 

Che ga la so balanza 
Pezo, ma pezo assae, dei pescaori, 
E che con nova tatica 
Rompe el . . capime, e mi lo so per pratica. 
Mi da trent'ani in qua 

La note fasso vita 

In specola sara 

Dessu in sofita 

Per aquistarme '1 publico favor, 

Per poder farme onor, 

Per meritarme ua posto nela storia 

Eternando cussi la mia memoria, 

E apagando la vogia, 



Digiti 



zed by G00gle 



212 



Che 1' alboro de casa eambia fogia ; 

E go mo da trovar 

De quela zente 

Che me vol tormentar 

Continuamente ; 

E ga da saltar fora 

Dei vasi 

Malegnasi 

De Pandora, 

Col disegno decisa 

De a la mia gloria spegazzarghe '1 viso; 

E s' a da combinar tanti indiscreti, 

Che co le so parole 

Fassa le gambariole 

Ai mii progeti ; 

E sinamente ga da capitar 

Chi contro el mio bon nome« el mio decoro, 

S' abia da imaginar 

Calunie nove 

Per no aver visto el solito lavoro 

L' ano mile otocento e trentanove, 

Senza considerar da grossolani, 

Che in pochissimi ani 

A son de schena 

Da mia posta go da dei risultati, 

Che podarave apena 

Dar cento leterati 

Uniti insieme, 

Vivendo i zorni de Matusaleme. 
Mia siora nona curta assae de visla> 

Ma che se suponeva 

Un quinto evangelista, 

La diseva, 

Basandose su cossa, Dio lo sa, 

Che so venudo al mondo fortuna; 

Mia siora mare po de qttando in quando 

La me va tontonando, 

Povareta, 

Che mi so nato co la camiseta, 

Intendendo cussi sta bona dona 

De confermar el dito de la nona, 

E in barba a l'intelcto, 

Insultando el criterio 

Stabilisce Tefeto, 

El desiderio, 

Perche che fusse nato fortuna 

Ela lo bramara 

Sicuramente, 

Ma no ghe son, lo provo facllmente. 
In quanto a possession 

So a pezo condizion 

Del bovolo che ga 

La casa almanco de so proprieta 

Senza pagar un soldo de predial, 

E che vedendo ben 

Coi so ochi bislonghi a canochial 

Quanto el mondo de smafari ze pien, 
Lassando malfidentc che i ghe diga, 
Dota de prccauzion, 
Trando le bave da la gran fadiga, 
In tute le stagion 
El se la porta atorno; 
Mi mo, no me vergogno, 
Mi proprio no go un corno, 
E tanti ghe i\ a piu del so bisogno ; 
Tutiquanti i mii scudi, i mii poderi, 
I consiste in t'un pochi de piteri, 
No go un strazzo de campo, una chiesura, 
No possedo un pilastro, una tavela, 
E per quanto che fassa, e che procura, 
No capita in scarsela 
Che '1 salario, 

El qual, se tin fia me slargo co le spese, 
Se no me circoscrivo al necessario, 
Finisce prima che finissa el mese. 
In genere de amori 

Go scomenza assae presto, 

E x> fato, no lo nego, i mii furori 

Insina che 6 podesto; 

Go avudo per morose 

Certi tochi de tose 

Ghe da el beco a lo stele. 

Ma me so messo a rischio 

Impetola in-tel vischio 

De lassarghe la pele, 

E gh 5 e certi mumenti, 

Magari no, che le me ze present!. 
A qualche dona 6 fato el cascamorto, 

Ma per non esser sta tropo prudente 

EI mario se n a acorto, 

E quantunque co tanti indiferente, 

Mi 6 prodoto l'efeto prodigioso, 

Che 'I deventa gelosQ 

Oltre l'ecesso, 

E dopo averghe messo, 

Per usar una frase assae modesta, 

Dei griB per la testa, 

Go avudo de ritorno el regaletq, 

Ma i talari dai fora, 

Che me comodaria, 

No so come la sia, 

Li aspeto 

Ancora. 
Dopo de quarant' ani, 

Che come i pipistreli, i barbagiani, 

Mi go passa la vita 

In t'una casa iucomoda e ristreta, 

Che la pareva proprio una sofita, 

Un deciso tugurio da poeta, 

De fazza, da una parte a l'ospeal, 

E da st'altra al sepolcro general; 

Dopo de tanto che so anda cercando 

Via da le fondamcnte 
Un alogio piu grando 
E piu decente; 
Dopo averghene visto 
A centenera 
Me so alafin provisto 
Una cagnera 

Coi muri mezzi marzi, col sofito 
Sbusa come un crielo, 
Dal qual in ogni sito 
Penetra l'aqua che vien zo dal cielo, 
In modo tal che co ze '1 tempo roto, 
Mia mare e mia sorela 5 
Che le ze sempre in moto. 
Le camina per casa co 1' ombrela ; 
Infati tuti i incomodi se trova, 
Che ga una casa vechia che gar nova, 
E basta dir che sina la ze priva 
D una strazza de riva, 
Motivo per el qual go el sacrifizio 
De no tegnir piu barca al mio aervizio. 
Riguardo a sanita so da gran ani 
Ataca da una fiera malatia 
Con carateri oscuri e cussi strani, 
Che no se sa capir cossa la sia 
Perche nissun la vede 
Avendo fato sede 
Con sensazion molesta 

De drento de la panza, 

Ne adesso piu me resta 

Un ragio de speranza 

De tornar 

A aquistar 

La mia salute, 

Se za r a provae tute 

Senza efeto 

Ogni Esculapio che ze sta al mio leto. 

Mi no ve posso dir 

Per cercar de guarir 

Quelo che 6 fato, 

E cossa, mi no so, 

Che no go para zo 

Per sto gargato: 

Dei stera de boconi, 

Tinazzi de decoti, 

Lavativi a milioni, 

E manteche e saroti, 

Fumenti e vissiganti, 

E tonici e purganti, 

Sinapismi, sanguete, 

E distrazion e quiete j 

Mi 6 fato fanghi e bagni, 

Abuso de veleni, 

Mi go prova sedagni, 

Le aque a sechi pieni, 

El decoto de Fior, 

28 

La camara a vapor, 

Le botiglie del Rob, el Leroa; 

Me sou eletrizza, 

E go da sinameute 

Vacanza al canochial, 

Ma no s'a fato gnente, 

Ma me resiste el mal, 

E son a la parola 

Per certe cosse nn omo pensionato, 

Un deposito vero, una cariola, 

Ogn ano che l)io a fato 

Condana de sofrir 

Per el manco cinquanta setimane, 

E de sentirme a dir 

Quel da le rane. 
Se mai scrivo in poesia per acidente 

No rischio che de far trista figura; 

Sc scaena dei arcadi el torente, 

Che i arzeri sormonta e fa paura; 

El sito che l'inonda prepotente 

Vien dal fango imbonio de la censura, 

E ze a la raegio supera el flagelo 

Se devento sogeto de bordelo. 
Publico ogn' ano la niia profezia, 

Ma andando de sto troto 

Rcsta tute le copie in stamparia, 

Perche oramai fora "de qualche doto, 

De qualche leterato, 

Genere ricereato 

Ai di present], 

Che eonoscendo a fondo 

1 mii talenti, 

La compra casea el mondo 

Costassela un milion, 

Per le so gran rason. 

Per i so fini, 

Tuti i altri va a casa macarini, 

Ne tanto me despiase che passivo 

Me sia quelo ehe scrivo, 

Quanto che me rincresce 

Veder che'l fritolin 

Coi libri de Nalin 

L'incarta el pesce; 

L'imaginarme quante volte e quante 

I servira a qualch'uso piu umiliante, 

E sentir tuto el di 

Che al confronto de mi 

Tanti el schieson 

Lo crede un erudito, 

Un Ciceron, 

E quando i trova scrito 

— Ghe fa l'amor Pomponio a Polissena, 

Dunque presto predigo luna piena — 

Solecita la sposa de Petronio 

Ga anticipa la prole al matrimonio, — 

E eonsimili trati, 

I ride come mati. 
Dopo el quadro che vo fato 
Cussi ingenuo, eussi esato, 
Co Hcenza de mia mare 
Pararia che k comare 
Dito avesse una panchiana 
Deponcndo a quel mumento 
Che sia nato fica drento 
Quela spezie de membrana, 
Che vien dita da la zente 
Camiseta volgarmente; 
. Ma se mai per caso raro 
Co sta sorte de tabaro 
Fusse al mondo capita, 
Da mi dunque ze provato, 
Che nol serve gnente afato 
A far l'omo fortuna, 
Perche son sora la tera 
Trata in modo, in tal maniera, 
Che se mai dona dal cielo 
No gavesse un bon fradelo, 
Muger cara, un dolce fio, 
Mia speranza, idolo mio, 
Una mare, una sorela, 
La farave veder bela: 
Nela panza d'una bote, 
Mi soleto zorno e note 
Yoria viver tuto Fano 

Su Fesempio de quel strano, 
De quel gran filosofon, 
Per po farghe del cocoii 
A qnalunque che tentasse, 
D'ogni sfera e d'ogni classe, 
De voler vegnir la drento, 
Gratuito tratamento, 
De sto niondo tristo e sctoco 
Veramente stomega, 
Dove 1'omo ghe sta poco, 
E l'e sempre tormenla. 
Un certo conte Anibale Stival, 
Dota de gran talento, 
Bfista dir che d'arzento 
Gaveva sinamente formal, 
Av setanta ariva 
Pien de schinele, 
Coi ossi mal coverti da la pele, 
Un' opera a stampa 
Contro el bel sesso 
Per esser sta piu volte sasona 
Ncla qual el Va espresso 
AI terzo tomo 

Con un breve episodio sora 1'omo, 
Che in sta vale tristissima de afani 
Ne mete a so capricio la natura 
per zorni o per mesi o pur per ani 
A far vilegiatura, 

Acordandoghe ai miseri mortali 

El ben de vero e de diamante i niali; 

Che semo proprio oseli de passagio, 

E quel clie al trenta april ga bona ciera 

Pol esser soto tera 

Al primo magio; 

Che in consegnenza ogni fedel cristian 

Sin che Te vivo e san, 

Avanti ehe ghe ariva el sera -sera 

El ga matina e sera 

Da star pronto 

Se vien la schizza per saldarghe'l conto; 

E po filosofando 

L'andava dimostrando, 

Che sto mondo de vizi ze un ridoto 

Averto note e di, senza conGai, 

Un deciso easoto, 

Del qual nu semo tanti buratini, 

Un gran eampo d' armada, 

Indove per podersela sticar 

Ocore de tirar 

Sempre de spada. * 

E senza farghe oltragio a la moral 

El conclude col dir, l'e un ospeal, 

Dove fida compagna 

Gavemo la molestia o la magagna, 

E dove mal esperto 

S'inganarave certo 

Quelo che aprofiiando dei conlenli 
Sperasse de blandir, 
credesse guarir 
Dai so torment^ 
Perche la farmacia 
Del moado ze la pezo che ghe sia, 
E tal la ze protesto 
Per esser 1'esercente poco onesto, 
E per esserghe la 
A coinun beneficio 
Averto spalanca 
El vaso abominevole del vizio, 
Quel vaso per el qual s'a chiama gramo. 
Ma tropo tardi, Adamo, 
Che ga scalda la zuca, 
E n'a servio de barba e de peruea. 
Mi mo che no minchiono, 
Mi che ghe vedo drento, 
Che penso, che ragiono, 
Come sa ragionar chi ga talento, 
E che me piase in fato 
El parlar iigurato, 
Mi con dei paragoni, 
Piu evidenti, 

E in forza de argomenti 
Assae piu boni, 
Trovo el mondo una lorta, 
Una polenta. 

De la qual vari ga piena la sporta, 

E tanti, come mi, ghe ze che stenta, 

inutilmente aspeta 

De averghene una feta, 

Essendo scrito che magnar ghe toca 

Quel che ai altri ghe casca da la boca; 

Lo batizzo un bordelo, 

Una cloaca, 

Nela qual no se gode che'l porcelo, 

Che l'aseno, che'l beco, che la vaca, 

Che la cavra, che'l mulo, che'l molton, 

Per esser senza lume de rason; 

L'e la liaba te digo 

Del mio cavalo antigo, 

Alzighe la so coa co tuto quelo, 

Che i me contsva suso da putelo; 

Lo intitolo un pestrin, 

E che'l sia tal lo provx 

Se sina da bambin, 

Anzi apena se ze fora del vovo, 

La prima che i ve peta 

Sul miiso cossa zela? l'e una teta. 

Se po qualcun vora 

Sentirlo pitura 

In t'un modo assae vario, 

Che'l ricora al mio Kegno lmag'mario, 

Za vint' ani al 5 incirca publica, 

Dove co alcune olave me son fato 

De sto mondazzo el quadro scelerato. 
Ma a sta gran destirada de saroto 
Prevedo che deboto 
Me diga qualchedun poco paziente, 
Che invece de studiar I'astronomia 
Leso co del profito sorprendente 
I libri del profeta Geremia, 
E che la mia virtu 
Consist e spezialmente in tirar su: 
No ze vero, el mio lagno, el mio lamento, 
L'e un pontelo, una spezie de palada 
Per far che'l fondamento 
D'una fama aquistada 
Co stenti, co suori, 
Resisla a l'urto forte 
De quei persecutori, 
Che per mia mala sorte 
Procura a la parola 
Tutequante le vie perche la erola: 
No ze vero, lo replico; indefesso 
Me ocupo senz' altra distrazion 
Nela scienza scabrosa che professo, 
E la mia predizion 
Del trentanove 
La gera preparada, 
I manoscriti ghe ne ze le prove ; 
Che se no I'd stampada, 
Ze chiaro, ze evidente, 

El tempo m'a manca precisamente. 
Per piu de qualche di 

Qua e la zirando 

Fra el giubilo anca mi 

So sta nel trentaoto contemplando 

Quel' astro che a onora 

Per so clemenza 

Sta vechia cariolada de cita, 

E che ah so partenza 

N'a profuso le svanziche e i favori, 

Ma n'a porta via i cuori, 

Tributo volontario che ga da, 

E da meritamente, 

Ogni classe de zente 

A so Maesta. 
Tre mesi boni se poi dir deboto 

Squasi ogni zorno mi so sta distrato 

Per i foresti che ghe gera in moto, 

Perche a qualunque pato, 

Savendo che me trovo in slo paese, 

Vinti trenta a la volta, 

Certi de no aver spese~ 

I a volesto osservar la mia racolta, 

E mi sempre cortese 

Per ospitalita, 

E acid no ghe la mostra la inassera, 

Me so sacrifica 

Tre ore la matina e tre la sera, 

Lassando porta averla a Hutiquanli, 
E ghe n 6 visto lanti 
Co tuta la so chiacola 
SorpresL imatonii, 
Confusi, sbalordii, 
Da quela racola, 
E diversi restar come stivai, 
Val a dir come i gera capital 
Nel trentaoto ben incamina 
De casa m'o cambia, 
Gambianza che m'a fato 
Assae deventar mato 

Per trasportar senza che i vada in pezzi 
Tuti quanti i mil atrezzi, 
Ghe ghe n'o un arsenal, 
Le machine, i aparati, 
L'imenso canochial, 

Ghe me costa un bel grumo de ducati, 
La mia gran libraria 
Sora l'astronomia, 
El mio rico museo d'antichita, 
De scienze e d'arti, 
Ghe oramai contara 
Cento e piu mile pezzi senza i scartij 
Le mie carte geografiche, i model), 
I disegni, le stanipe, le piture 
De classici peneli, 
Le mie dote scriture 

E i scartafazzi. 

Dove ogn idea sora lastroitomia 

Apena digcria 

La molo a brazzi. 
Per i afari d' Ufizio 

In numero magior del consneto 

A qualehe straordinario sacrifizio 

Me so trova costreto, 

E per dirvele tute 

Nei'ano trentaoto 

Go avudo un scopeloto 

A la salute. 
Ma per l'ano quaranta, che rest a 

Me ze nel precedente 

Qualehe ora del zorno in liberla 

Da meterme in corente 

Con coragio, 

Eco che stampo el solito presagio, 

E per poderlo dar, 

Come che 6 sempre fato, positive^ 

Perche i astronomi possa regolar 

Le so bambine idee su quel che scrivo, 

Ritratando le buzzare patently 

I sonori stramboti, 

Le lasagne imponenti, 

Che'l titolo de doti 

Mendicando, 

I ze andai semenando, 



Digiti 



zed by G00gle 



229 

Go esteso ogni piu ardita osservazion 

Sora le stele fisse e le vaganti, 

Sora 1 pianeti e le costelazion, 

E sui corpi celesti tutiquanti, 

A ognuno con un caleolo infinito, 

Col massimo rigor 

Stabilindoghe'l sito, 

El grado de calor, 

La materia, la forma, la distanza, 

La gravita real 

A peso scrupoloso de balanza, 

El splendor natural, 

Che da ogni banda 

E in ogni punto el manda, 

L' orbita che '1 percore 

Diligente, 

El tempo che ghe ocore, 

L'impulso diferente, 

La so eletricita, la so influenza, 

La so corispondenza, 

El so volume, la so direzion, 

La varia posizion 

Nela qual el se mete, 

E la so relazion 

Co le comete, 

Soportando, bisogna che lo diga, 

Co massima pazienza 

Qualunque sia fadiga 

E soferenza. 
Ma se 6 fato una vita da mazzarme, 

Se m'o sacrifice 

Quelo che 6 rileva 

Pol compensarme, 

Perche dal studio esato 

Su tuto el firmamento, 

Sora tuto el creato, 

la qualunque mumento, 

E in modo franco, 

So al caso gnente manco 

A chi mai vol 

De provarghe che '1 sol, 

Quel' astro bencdeto 

E portentoso 

Sin adesso sogeto 

Clamoroso 

De bizzare induzion, . 

E de tante question, 

El ze una selva ardente 

Rotonda de figura, 

De mole sorprendente, 

Che Fimaginazion no la misura, 

De quele che sa far la Providenza 

Co la so onipotenza, 

Atorno de la qual rapido el fogo 

Per opera divina 

Mile ani ardenlissiipo el camina 

Avanti de tocar Y istesso logo, 
Tantoche col ghe torna a capilar 
El lo torna a trovar 
De albori vestio 
Come mil'ani indrio. 
E cussi se mantien perenemcnle 
E eterna cussi dura 
Quela massa caiorica potentc 
Che scalda tutaquanta la natura, 
Quel 5 imenso fornelo, 
Quel lampion, 
Che fa figura in cielo 
Da paron. 
Rispeto po a la luna 

I nostri patentati osservalori 

No i ghe n'a dito una, 

E sempre in gran contrasto fra de lori 

A forza de osservar, 

Dopo tanto studiar, 

Dopo tanto arguir, 

I finisce col dir : 

\J e un corpo opaco, 

Cossa che la sa anca Marco Caco : 

Mi invece che nei ani precedenti 

Go dito che la luna ga raontagne, 

Ga i so mari, i so fiumi, i so torenti, 

Ga minicre, ga boschi, ga campagne, 

Che la ga zorno e sera 

E che come la tera 
L'e abitada, 

Me I'd nel trentanove avieinada 
Tanto coi telescopi e i canochiali 
Che go distinto omeni, cavali 
E manze e cavre e piegore e vedeli, 
Che 6 visto coi mii ochi 
Case, boteghe, chiese e campanieli 
Co tanto de batochi, 
E in mezzo del silenzio qualche note, 
Le creda o no le creda, go sentio 
El sordo mormorio 
De le so bote. 
S'anca per el passa 

Coi lavori dificili che 6 fato 
Mi no gavesse da 

Sicuro un dato 

De la bravura mia 

Sora 1' astrononiia, 

Per dir ^uclo che 6 diio 

No le me pol negar 

Che bisogna studiar 

Co del profito; 

Che se deve star su le note intiere 

A contemplar le sfere; 

Che ocore aver avudo la pazienza 

Ani coi ani de tratar sta scienza; 

Che ghe vol dei talenti 

Superiori ai comuni e sorprendenti, 

E che ze necessario 

Aver infuso un genio leterario. 
E sicome benigna ia natura 

M'a da come ga tanti 

Do rechie dc misura 

Esuberanti, 

E un pep de sporteloni 

Con tuti i requisiti, con quei doni, 

Che ocorarave a vari 

Per far Fufizio de referendari, 

Mente sempre sercna e assae bon naso, 

Cussi col mio talento, 

Che ascolto, vardo, taso, 
' Stago atento, 

E procuro da into 

Cavarghene un costruto, 

Da dei meri acidentr, 

Da cosse indiferenti 

A lutiquanti. 

Mi go fato scoperte interessanti. 
Basta dirve che un di l'ano passa 

El caso m'a porta 

De doverme trovar 

Co niia muger e co altre do signore, 

Che d'acordo s'a messo a batolar, 

E dopo, per dir poco, un per de ore, 
Che a diverse so amighe e conoscenti 

Le ga fora dei denti 

Tagia zoso un tabaro 

Co le franze, coi fiocbi e col colaro 

Fruto de le lizion 

D'ogni conversazion, 

Andando come viole, 

A forza de parole 

EI discorso a cambia, 

E le se n'a ocupa 

De capei, de galani, de scufiete, 

De sciarpe e mantelinc, 

De cinture, colari e camisete, 

Sin che le ze arivae su le bustine, 

Su la necessity 

Che tantissime ga 

De dopararla, 

Sul modo de tagiarla, 

Su la vera maniera che i la impira, 

Acid no la ghe tira, 

Dove casca la grespa opur la pieta, 

Dove sj'a da imbotirla, 

E come per tegnirla 

piu larga o phi streta, 

A dito una, 

Bisogna regalarse co la luna 

Apogiando el so assunto a la rason, 

Che quanti al mondo semo 

Secondo le stagion 

In tel peso specifico variemo; 
Che alterandese 1 peso va sogeto, 
No gh'e gnente da dir, 
El volume a sentir 
L'istesso efeto; 
E che per conseguenza 
Quando una diferenza 
Se combina 

Ghe vol piu o manco larga la bustina. 
Sto fin ragionamento 
M'a fato star atento, 
E se da quelo che gaveva inteso 

Gera resta sorpreso, 

Go po avudo motivo de stupir 

Go 6 visto a comparir 

Tirada fora, 

No so se per dessoto o per dessora 

Una steca de fero irusinia, 

Ghe drento la bustina custodia 

Gaveva una de ele 

Per tegnir in sequestro le buele. 

Sto arpese da panze esorbitante, 

Sta robusta armadura^ 

Ghe a la dona galante 

Serve per farghe far bona figura, 

A mi invece che sempre stago a Ferta 

La m'a servio per far una scoperta. 
Me ze venudo in mente 

Sto tragico acidente: 

Una de quele note, 

Che'I caldo molestava, 

In situazion rimote 

Se trovava 

Senza viste barone 

Do omeni e do done, 

Quando da su marubio ia tun mumento, 

Scravazzi che no lassa un pel de suto, 

E lampi e toni e vento, 

S'a fato el tempo bruto, 

S'a sublima i vapori, 

L'eletrico s'a unito, 

E dove i gera iori, 

In quel'istesso sito 

Ga el fulmine sbroca, 

E de pre&enza adosso el ghe ze anda; 

Le do done eolpie 

Ze restae la sbasie, 

Ma i omeni no a trato 

Ghe un potente scorlon 

Dal strepito ehe a fato 

L' esplosion, 

Avendo mi presente 

Sto caso veramente 

Singolar, 

Ghe a da tanto motivo de parlar; 

E st'altro ricordando, 

Ingrato per Yenezia e memorando 

De quele do sartore 

Povarete, 

Che poco dopo le vintiquatr'ore, 

Go la so santa quiete, 

Senz'ombra de paura 

De un fia de scontraura 

Butada su da poco 

Dal vento de siroco, 

Las&andose trovar ste disgraziae 

In cale del pandok) a san Cassan 

Co le so forfe in man 

Nome guae, 

Una saeta suta l'a incandie^ 

E l'a destese in tera incenerie, 

Fandoghe solamente 

A chi ghe gera arente 

In quelistante 

Subitaneo l'efeto de un purgante; 

Mi a la steca pensaiido 

Go un lucido intervalo, 

Fati i eonsiderando 

Go stabilio nel fero senza falo 

Un atraente 

Al fulmine potente, 

E go per eonseguenza rileva, 

Gome diverse per parer piu snele 

Ga drento la bustina sequestra 

Un nemigo imponente a la so pele, 
Gome sconta le ga una calamita, 
Che le tien in pericolo de vita, 
E podarave esser la rovina 
De quei che le avieina. 
Oltre po d'esplorar miuutamente 
E i misteri e i prodigi de natura, 
Me so ocupa con studio diligente 
Nei retagi del tempo a la letura 
Su le scienze, raJ'arti, su la storiu, 
E dota de grandissima memoria 
Me ricordo aver Ieto 
Un' opera in dialeto 
Venezian, 

Che certo Pantegan, 

IXumismatico iraenso, 

E pien d'erudizion 

Co assae bon senso, 

Co molte ilustrazion, 

Ga publica 

Credo del mile cento e vintisete, 

Co la qual l'a prova 

Che le svanziche no, ma i disisete 

Squasi tuti col huso, 

E che i daoti 

Sin dai tempi remoti 

I gera in uso. 
Go avudo per le man 

Un ppema toscan 

A Monaco stampa 

Tresent'ani sara 

Dal celebre botamco Caligo, 

Che ga parla ex professo 

Su la muger del figo, 

Pianta da tuti conossuda adesso. 
Go impara da un antico calepin 

La maniera de rider in latin, 

El modo phi sicuro 

Per for el muso duro 5 

E 6 visto come un senator roman 

Ga prova che'l biscoto no ze pan. 
Da un foglio leterario, 

Che se stampava impreteribilmente 

Soto el regno de Dario 

Giornalmente, 

Son venudo a saver 

Che ze de un ingegner 

Chiama Variola 

El ritrovato de la cighignola, 

La qual per vari ani 

Diversi cortesani 

La doparava invece de botoni 

Per comodo magior sui pateloni. 
Scartabelando 1' enciclopedia, 

Tomo cento cinquanta a carte oto ? 

Go trova che in Turchia 

L'uso dei lavativi e sta introdoto, 

E me par de aver leto, 

Dal medico Kulim 

Ai tempi de Maometo 

Go s'a amala Ibraim, 

Uso che dopo vari 

Efeti salutari 

Col progresso dei ani, 

E con del frato, 

S'a propaga fra i popoli cristiani, 

E in seguito pertuto. 
E nela storia antica d trova scrito 

Che un ^orsaro da mar certo Mazepa, 

Omo robusto e ardtto, 

El sia sta el primo che a invents la slepa. 

La qual co vari esempi prova un doto, 

Che la ze diferente dal sberloto. 
Dele aitre scoperte interessanti 

Co le mie osservazion far go podesto, 

E per utilita de tutiquanti 

Me lusingo assae presto 

Poder esser in caso de stamparle 

Per dopo regalarle, 

Sicuro in sta maniera, 

Perche go l'e&perienza, 

D'esitarghene a miera, 

E garantirle da la maldicenza. 
Go sto emporio de rare cognizion, 

Co sto fagoto imenso 
D' estese erudizion, 
Co sta dose squisita de bon senso, 
Lasso che tuti canta, 
E buto zo el presagio del quaranta. 
Inverno bon assae 
Pien de bele zornae, 
Perche la bora 
Ogni secondo di vegnara fora 
Dal cielo a cazzar via 
Qualunque porcaria, 
£ supiara indefessa 
Acid no se impossessa 
Quei cani de sirochi 
Che ve riduse a tochi, 
Che ve mazza a dretura, 
E a tanti ghe fa far bruta figura. 
Dai calcoli prevedo 
Che gavaremo un fredo 
Pochissimo molesto, 
Ma nonostante a questo 
Numerosa che mai 
La classe dei giazzai, 
Essendoghene za 
Anca de gran ista; 
Una strage, un sproposito de zuche, 
Sia sante che baruche, 
E tempi sempre boni 

Per i magnamaroni, 

Perche se gavara de sto bon fruto 

Abondanza grandissima pertuto. 
Sara la prim&vera stravagante, 

La bava da borin, 

El vento da levante, 

E i refoli frequenti de garbin 

Mantegnara severa 

Oltre '1 mese de april 1' atmosfera, 

Ma eirca a mezzo magio 

Faremo un gran passagio, 

1/ aria radolcira, 

Sara gradita, 

La natura dara 

Segni de vita, 

E quando la stagion sara iinia 

La eampagna vestia 

D' erbe e de fiori 

Prometara tesori. 
In quanto sia V igta 

Nol variara de un ete 

Da quelo che 6 stampa 

Per el mile otocento e trentasete, 

E se pur ghe sara 

Qualche cambianza 

Questa consistara 

NeF abondanza 

De zizole, de gnochi, de meloni, 

' Ma tuti senza sugo e poco boni, 

E de bachiri veri, 

Genere de meloni forestieri. 
I tre mesi de autuno tuti bei 

Assae megio de quei, 

Ve li predigo, 

Che s' a avudo nel' ano trentanove; 

Qualche di de caligo, 

Un pochete de piove 

E po zornae beate, 

Sere da polastrelo, 

Note da passegiate, 

Limpidissimo el cielo, 

E un' aria in ogni sito 

De quele che conserva Y apetito. 

El racolto pertuto andara ben, 

Gran caneve de vin, 

Gran montagne de fien, 

Quantita de formento e cinquantin, 

Legumi d' ogni sorte a bataglion, 

E de panochie, sive formenton , 

Ghe n' avare, prometo, 

De piu del consueto. 
Sara po V ano, tolto in general, 

Fora de qualche fia de teramoto, 

Un fradelo carnal 

Del trentaoto, 

E tanto che con quelo 

EI parara zemelo: 

Ma sicome me ze una seeatura 

l)e tornar a dir su quelo che 6 dito, 

E se lo fasse gavaria paura 

Che i podesse imputarmelo a delito, 

Opur che pronto alora 

Me capitasse fora 

L' indiscreto 

A dir che me ripeto, 

Cussi 6 determina 

A sto punto ariva 

Lassar che i canta, 

E finir el presagio del quaranta. 
Chi po vora saver 

Su sto mondo galioto el mio parer; 

Chi conoscer vora 

Come la penso sul vegnente ista; 

E chi sul ben, sul mal 

De l'ano in general 

Amasse de informarse 

Per aver un timon da regolarse 

A tute quante T ore, 

E menarselo quandp che ghe ocore, 

Che i lesa le mie opere stampae 

Dove ste cosse chiare le se vede, 

E se no i 1' a comprae, 

Ne imprestar ghe le vol chi le possede, 

Mi no posso che darghe le minute, 

Ma da Chiarussi le se trova tute. 

tjuantunque per meriti 
Me sia za convinto 
De aver fra i piu celebri 
Un posto distinto; 

D' entrar nel catalogo 
Indove a gran stenti 
Non entra che omeni 
De somi talenti, 

E d' esser no dubiti 
De quei che la storia 
Tramanda coi seeoli 
Gloriosa memoria, 

Se ormai da academie 
Se ormai da atenei 
Patent! me capita, 
Diplomi a cavei, 

Se adesso un gran numem 
De doli iinparziali, 
Se opere classiche, 
Se fogi e giornali, 

Scordando i preteriti 
Che ga studia el cielo, 
De elogi me fulmina. 
Me fa de capelo, 

Ne tema el pericolo 
Che qualche nemigo 
Azarda de oponerse 
A quelo che digo, 

Perche i mii pronostici 
De cossa so bon 
Ga da a vari stolidi 
Piu d' una lizion ; 

Quantunque, lo replico, 
Quantunque la fama 
Col nome de astronomo 
Pertuto me chiama, 

Quantunque in ogn angola 
Mi ancuo fassa testae 
Dota de earatere 
Alquanto modesto, 

Per far el pronostico 
De F ano presente, 
E nel mio proposito 
Per esser coerente, 

Cioe col principio 

Che quanto gh' e in tera 

De fluido, dq solido, 

De legno, de piera, 
De grando, de picolo, 

De longo, de streto, 

De duro, de tenaro, 

De storto, de dreto, 
Le femene, i omeni. 

Le piante, i metali, 

I bechi, le piegore, 

I mussi, i eavali, 
Mossati, formigole, 

Le tarme, i mosconi, 

I vermis le rusole, 

I ragni, i scarpioni, 
E pesci e volatili, 

E mari e montagne, 

E nave e trabacoli, 

E boschi e campagnc, 
E mobili e stabili, 

Ordegni e stromenti, 

I atrezzi, le machine, 

I beni, i torraenti, 
El cibo, le bibitc, 

E sin le scarselc 

Influsso grandissimo 

I ga su le stele; 

Che seme e garatoli* 
E tochi e boconi, 
La sabia, la polvere, 
I magnamaroni, 

La zuca, el cogumaro, 
I fruti da Y osso, 
La lista dei debiti, 
La dona da grosso, 

La pase, la colera, 
La vita, la morte, 
El salto, la tombola, 
I cesti, ie sporte, 

El balsemo, el tosego, 
La dopia., el daoto, 
La gema purissima, 
El culo de goto, 

Bocai de magiolica, 
Antiani e pignate 
De ogni calibro 
Sia rote che intate, 

Le sponze,, le mescole, 
El fuso, la roca, 
I fruli> le cogome, 
El zogo de F oca, 

I fati, le ipotesi, 
E sin T intenzion 
Coi astri stretissima 
I ga relazion, 

Mi vero filantropo, 
Che pien de talento, 
Assiduo, istancabile 
No perdo mumento 

Per esserghe utile 
Al geneie umano, 
Da bestia strussiandome 
Studia go sto ano 

Percossa la lagvema 
Ghe vien a le vide, 
Percossa Democrito 
De tuto se ride, 

Percossa che i vechi 
No magna biscoto, 
La causa legitima 
Che tira el saroto, 

Percossa spessissimo 
Un toco de legno, 
Usa a tempo debito, 
Ne svegia 1' inzegno, 

Percossa che 1 gambaro 
Apena Y e coto 
El veste la porpora 
De sora e .dessoto, 

Percossa che Leucade 
Scalda s' a la zuca, 
Percossa Demostene 
U andava in peruca, 

Percossa la fregola, 

Lo sa ogni marzoco, 
. Ze sempre piu picola 
Ma moito del toco. 

Perche a tolto Socrate 
La grega piu bruta, 
E ga po da stolido 
Bevuo la cicuta, 

Percossa, credeghela, 
Quel prode roman 
Zurando sul tripode 
Se brusa la man, 

Perche andava Romolo 
In spada e sacheto, 
Percossa che i musici 
I parla in falseto, 

Percossa se dopara 
Pertuto i bruschini, 
Da cossa ga origjne 
I fioi setemini, 

Percossa che '1 publico, 
E mi 1' o provada, 
Se volta co un aseno 
El da la ragiada, 

Perche la luganega 
Ze fata a murei, 
Se ai mondo i bo picoli 
Ze i soli vedei, 

Perche a Y emicranie 
Sogeti che mai 
Se trova da secoli 
Chi ze niaridai, 

Perche del preterito, 
E mi son sicuro, 
Diversi se ocupa 
Piu ehe del futuro, 

Perche tanti miseri 
In mezzo dei stenti 
Licando la mescola 
I vive contenti, 

E invece chi spapola 
I megio boconi 
Ze sempre co Y anima 
Nel strucalimoni, 

Percossa Lugrezia 
Da vera stordita 
Ga i'ato el sproposito 
De torse la vita, 

Se za co giustissimo 
La fava el so conto 
Sfidar quel pericolo 
El gera un pan onto. 

E po co la regola 
Dei quatro cantoni, 
Con sforzi de logica 
Che suga i polmoni, 

Coi feri acutissimi 
De la diligenza, 
A furia del trapano 
Che ga la pazienza, 

Col mezzo mecanieo 
Del tirabosson 
Cavae da le tenebre 
Le vere rason, 

In un gran catalogo 
Liga a lustro fln 
L' 6 messe col titolo: 
Tesoro Nalin. 

Co tanti miracoli 
De raro talento. 
Co tuta sta sgnesola 
Gnancora contento, 

De opere classiche 
Su ogni sogeto 
E edite e inedite 
Fornio a marteleto, 
% Seguindo el mio metodo, 
Che ben ponderando 
El ga del magnifico, 
So anda via studiando 

El son de le svanziche 
Pestae sui daoto, 
El canto dei talari 
Per chi ze candioto, 

L' impulso del mascolo, 
El pum dei canoni, 
Le facili scariche 
De tanti tromboni, 

La strage de agricoli 
Che impianta carote, 
L' imensa foragine 
Dei secabalote, 

La morte del stupido, 
El cuor de Y avaro, 
La ciera de Lazzaro 
Co el fava tabaro, 

La torta de bigoli, 
La pasta sfogiada, 
Le machine eletriche 
Che zira per strada, 

I coli de Ceneda, 
El monte Elicona, 
L' emporio de omeni 
Col muso da dona, 

Le strussie diaboliche 
Che fa el manganelo, 
I casi che merita 
Campanamartelo, 
Le ingiurie dei secoli, 
Le legi del fato, 
Le scarpe col scricolo 
Che usava Pilato 

Le rechie de Cerbero 
Col sente el paron, 
De Giuda -bonanima 
La corda e 1 saon. 

La forma del ichese, 
L' ochieto de Te, 
La testa assae picola 
De quanti che se, 

Le bote del timpano, 
Dei corni el sussuro, 
El strepito ineomodo 
De qualche tamburo, 

Le zizole ezotiche 
Ohe zira el paese, 
Le molte gramatiche 
Che insinua el francese, 

L'odor de la fritola, 
La carne de tasto, 
La roba sul stomego 
De chi vive casto, 

El senso stranissimo 
Che fa la sorpresa, 
I efeti de l ? aria 
Che vien da la sfesa, 
La tomba do Etore, 
La tore de Pisa, 
La slepa che capita 
A brusacamisa, 

El pugno retangolo 
Che fra capo e colo 
A Fombra de Ncstorc 
Ga da Marco Polo, 

La nota baritona, 
La chiave de basso. 
El viagio ingratissimo 
De andar a Patrasso, 

El sugo del pampano. 
La meola del zoco, 
L' estrato de mamara, 
El gusto del gnoco, 

El grasso del pevare, 
El fior de farina, 
I ossi invisibili 
Che ga la puina, 

L' odor dei crepuscoli, 
Dei poli la base, 
La spuzza del tropico 
Che imorba le case, 

Del cuor de le femene 
La falsa aparenza, 
La prova infalibile 
De amar per urgeiiza, 

El stilo a tre angoli 
Col qual Baiasete 
Co el va zo dei bazzari 
I pomi fa a fete, 

La siega che Ercole 
Sui coli asolatii 
Tagiava via el manego 
Ai bonicristiani, 

La tragica britola 
Che a Lio sui sabioni 
U ardito Temistocle 
Castrava i maroni, 

La lama finissima 
Del prode cortelo 
Col qua! Eliogabalo 
Trinzava el vedelo, 

Del fiero Caligola 
La spada impontia, 
Che mazza le rusole 
Per tuta Turchia, 

La forfe de Bortola, 
Muger de Lutero, 
Che a gratis benissimo 
Mocava el pavero, 

La morte teribile 
Che a fato Pipin 
Sbrana dai corogoli 
In piazza a Turin, 

El strazzo de abito 
Che ga la virtu, 
La forza simpatica 
Del caro culu, 



Digitized by 



Google 



257 



Le spezie tantissime 
Dei cani da toro, 
De Pilade i talari, 
De Creso el tesoro, 

Le dopie spendibili 
Che ga Messalina, 
De Ortensia belissima 
L' imensa musina, 

La sorte dei omeni 
Che ga i denti chiari, 
I incerti legitimi 
De tanti compari, 

L' umor de la pegola, 
I spini del struto, 
\J amor a varigola 
Che sbusa pertuto, 

£1 nostro me magnela, 
La chiapa, la toga, 
El gran me ricevela 
Che adesso ze in voga, 

El zogo de tombola 
Zoga a modo mio, 
L' efeto che '1 genera 
Apena fenio, 

I pomi da Modena 
Racolti a la Mota 
Del mile e quatordese 
Un soldo a la bota. 

El pie nel preterite, 
Che verso Noventa 
Bertoldo al so asen* 
Ga da Y ano trenta, 

El baso simbolico 
Che nel disisete 
Amor & Tersicore 
Ga da su le sete, 

La piomba de Atico, 
Che co la so cana 
Bastopa le notole 
Dessuso in altana, 

La testa mecanica 
Che inventa la carta, 
La man espertissima 
Che trova la quarta, 

El tagio romantico 
De varie sartore, 
L' amor mimismatico 
De tante signore. 

El fia de la vipera, 
L' odor del vedelo, 
El gusto de Titiro 
Co el gera putelo, 

]E1 bon che la specula 
Cig^ndo sia premi, 
El tristo che prodiga 
In barca 9 do remi, 



Digiti 



zed by G00gle 



25d 



L' ilustre sarcofago, 
Che i ga a Malamoco, 
Co drento la cenere 
Racolta da un zoco 5 

Le cene economiche 
De came de colo, 
Che 6 fato <k zovene 
In campo a san Polo, 

Le brute maranteghe 
Che dise magari, 
La sposa de Tantalo 
. Che sfida danari, 

El crudo Anassagora 
Che co la so spada 
£1 tagia finissima 
La robasalada, 

Didon che trovandose 
Con Poro de sera 
Per no cotnprOmeterse 
La volta bandiera, 

El tristo Cartesio 
Che su una fugassd 
In zorno de tempori 
Ga fato man bassd, 

Chiapa da un' artritide 
Scipion african, 
Che arente de Tetide 
Se cava el pastran, 

Bootc che fandoghe 
Da orso a Megera 
El mola le redene, 
El va de cariera, 
Mnemosine in cotolo 
Che tirfa una note 
Gomenta co Lepido 
Cornelio Nipote, 
Vicin Forapopuli 
Dionisio el tiran. 
Che visto el carnefice 
Ghe struca la man, 
Netuno che in gondola 
Senta co Susana 
Sorpreso dal refolo 
Se cazza in cavana, 
El mostro che Andromaca 
S' a messo a magnar 
Sui scogi de Cataro 
De dopo disnar, 
Aspasia che a Procolo 
De sera in laguna 
Facendo un apostrofe 
Ghe mostra la lima, 
Goldoni drio un alboro 
Atento che varda 
Le ninfe. a far licite 
Sul lago de Garda, 



Digiti 



zed by G00gle 



261 

Tancredi ch' Erminia 

Sorprende in mumento 

Che alza ga le cotole 

Un colpo de vento, 
Russo che se morsega 

I dei da melon, 

Volter che decrepito 

El zoga al balon, 
El nono de Pindaro 

Che tira sarache 

Perche nol ga elasiico 

In te le tiraehe, 
Neron col so seguito, 

Che tardi pentio 

El va a ca del diavolo 

Che 1 par un conio, 
Orfeo senta al cembalo 

Che solo soleto 

In chiave de alamire 

El canta un dueto, 
Cartesio da picolo 

Che vede le stele 

Co el mestrOj quel burbaro, 

Ghe da le sardeie, 
Michiel Paleologo, 

Mercante da ochiali, 

Che mostra a Desdemona 

I so capitali, 

Bufon che se ocupa 
De una sansuga, 
El primo botanico 
Che pela latuga, 

El celebre Ipoerate 
Che sura un capon 
Coi denti anotomiei 
El fa la sezion, 

Sul mar adriatico 
Galeno insolente 
Corsaro da svanziche 
Go sporca patente, 

El barba de Antenore 
Che basa sior am*a 
Nel' ato de andarsene 
In Mesopotamia, 

L' infame Epimeaide 
Che sul bacala 
Da bote teribili 
A caso pensa, 

Tremante Proserpina 
In sponda a la Piave, 
Che in brazzo del satin* 
La buta le bave, 

A Chiozza? sul pergolo 
Senta Epaminonda, 
Che arente de Momola 
Ghe giusta la tonda, 

Phitoii c i so satrapi 

Che ze in gran facende 

Co r orzo de rovere 

Per dar le marende, 
Virtu malineonica 

Che crepa da fame, 

El Vizio che giubila 

Magnando polame, 
L'Onor in incognito, 

Che stenta a trovar 

Secondo i so meriti 

Un sito da star, 
Giustizia dai omeni 

Tenuda in caena, 

Che de poder moverse 

In caso ze apena, 
V Ingano che medita 

Co tanto de niuso, 

Amor che ficandose 

El va in ogni buso; 
E dopo al mio tavolo 

Senta in dirindela 

Co un strazzo de mocolo, 

Che gera candela, 
Insin che le notole 

Su e zoso le zira, 

Co grandi, co picoli 

Le slache destira, 

No essendo pussibile 
Che in altri mumenti 
Mi possa con comodo 
Tratar sti argomenti, 

Go fato F analisi 
De tute ste cosse 
Co un metodo chimico 
Che pochi conosse, 

Ne'l genio mancandome, 
Ne quela energia 
Che ze indispensabili 
Per F astronomia, 

De note tardissima 
Col mio canochial 
Che ga qualche radego ; 
Ma senza Y egual, 

Perche Y e ben debole 
Un poco de susta, 
Ne in tera un artefice 
Ghe ze che lo giusta, 

Ma a far esatissime 
Le mie osservazion 
Eh eh ghe ne fussela! 
Ancora Y e bon, 

So anda dessu in specola 
Co! globo e la sfera. 
Con carte geografiche, 
Balanza e staliera, 

Con stanghe e con perteghe 
Per far la salita, # 
Co prismi e baromotrij 
Co la calamita, 

Con camare otiche, 
Col sbusamontagne, 
Co machine eletriche. 
Col spazzacampagne, 

Coi tubi idrostatici, 
Compasso a la grega, 
La sponza, la sessola, 
La piana, la siega, 

La scala portatite, 
La corda e '1 saon 
Se mai de valermene 
Gavesse ocasion, 

Le lenti diuretiche. 
La piera del toco, 
L' automa spasmodico 
Che segna el siroco, 

El spechio a riverbero 
Che vede pertuto, 
L' imenso pantografo 
Che regola el suto, 

El tachigoniraetro 
Che pesa Y odor. 
La pila vulcanica 
Col so bataor, 

La nosa a # tre eosle, 
L' estrato de ftilmine 
Co el va per le paste, 

El timpano idraulico, 
Le so brave mazze, 
La canola isterica, 
El mio cavastrazze, 

El milimilimetro 
Che catcola el fia, 
Le trombe sordometre 
Per star desmissia, 

El pelo de X istrice, 
La mumia, V aborto, 
Cavei de mandragola, 
EI cragno da morto, 

La squara, la bussola. 
La scuria, i speroni, 
El noto notissimo 
Crivel da raeloni, 

La vesta da camara, 
Un per de braghesse 
Per tuto quel diamberne 
Che nascer podesse, 

Relogio col pendolo 
Ombrela e gaban, 
De r aqua potabile, 
Un toco de pan, 



Digiti 



zed by G00gle 



267 

El mio barilometro 

Co un sechio de vin, 

Baston fato a crozzola, 

El saltamartin, 
Un per de pantofole, 

Un fla de faral, 

La bozza de spirito 

Se mai me vien mal, 
I fosfori, el cotego 

Col lardo taca, 

El vaso cacometro, 

El mio papaga 
E la, logo magico, 

Dai qual vegiio fora 

Co nasce i crepuseoli, 

Co sponta Y aurora, 
Ze dove che intrepido 

Cimento i'onor, 

Corendo sui secoli 

Iu barca a vapor, 
Ze dove che in estasi 

Movendome apena 

Sin che done e omeiit 

Se slapa la cena, 
E sin che scordandose 

Disgrazie e malani, 

Che da a f-uman genere 

Sta vale de afani, 

Sul leto pacifico 
De morte aparente 
I aspeta che capita 
El zorno vegnente, 

Supiando da mantesi 
Coi ochi sarai, 
fando le tombole 
Se i ze desmissiai, 

Mi povaro diavolo 
Atorno del cielo 
La mente me logoro, 
Me limo el cervelo, 

Misuro ogni spazio, 
Percoro ogni sito, 
Su tuto me ocupo, 
De tuto aprofito, 

Distrugo T idrogeno, 
Disperdo i vapori, 
Anichilo i atomic 
Divido i colori, 

Sospendo r eletrico, 
Perseguito i venti, 
Dispono F amalgama 
Dei quatro dementi, 

Dilato le imvole, 
Sparpagno el baligo, 
E osservo le Pleiadi 
Che gode Y amigo, 

E Orion e Mercuric, 
E Giove e Saturno 
Atorno de Venere 
Secondo el so turno, 

E Pegaso e Andromeda 
E Ocipite e Marte, 
Che investe la Vergine 
Da tute le parte, 

I Pesci, F Aquario, 
El Can, el Serpente, 
La Sirio o Canicola, 
El Caro lusente, 

La Copa, el Triangolo, 
L'Ariete, el Scarpion, 
El Toro ardentissimo 
Dadrio del Lion, 

E Castore e Espero 
Arente la zona, 
La Spiga, la Lucida, 
E F Orsa e Corona, 

E tuti tutissimi 
I astri del cielo, 
Dei quali ze inutile 
Che fassa I'apelo, 

Se za al magior numero, 
De assae curta vista, 
I ze nomi arabi, 
Sa apena che i esista, 

E co arivo al termhic 
De le osservazion 
La pena me teinparo, 
Me cazzo in canton, 

L'idee racapitolo 
Senta a tavolin, 
La testa me strucolo 
Per far Y iadovin. 

Torturo la logica, 
Estenuo el bon senso, 
Lambico la fisica, 
Ghe studio, ghe penso, 

Me strussio, me snombolo, 
Me slongo, me scurto, 
Me ponzo, me pizzego, 
Me fraco, me urto, 

Me pugno, me morsego, 
Me slargo, me strenzo, 
Me sgrafo, me supego, 
Me tiro, me spenzo, 

Me puzo, me colego, 
Me levo, me sento, 
Me calmo, me concito,- 
Risolvo, me pento, 

Averzo parentesi, 
Consumo tratati, 
Estendo i mii calcoli 
De mile segnati, 

Divido, moltiplico, 
Ghe cavo, ghe meto, 
I dati retifico, 
Barato el progeto, 

E liquidi e solidi 
Mi meto a contato, 
E numero i atomi 
I)e tuto el creato, 

Me pianto le ipotesi, 
Me creo dei sistemi, 
Me fisso le regole 
Me sciolgo i problems 

Compono la cabala 
Stil libro del fato, 
De r orbe teraqueo 
Conteniplo el spacato, 

E co semicircoli, 
Con curve, con rete, 
Con angoli elitici 
Da F un sin al sete, 

Su F ago magnetico 
Tegnindo la man, 
Inoltro le indagini 
Nel tardo lontan; 

Sorprendo i fenomeni. 
Esploro i destini, 
Rimonto a 1' origine, 
Determino i fini. 



Digiti 



zed by G00gle 



272 

Rilevo le cause, 
Colpisso l'efeto, 
E a far el pronostico 
Alora me meto. 

Sta vita diabolica. 
Ste strussie da can, 
Che torna a vautagio 
Del genere tmian, 

Sta vita fra Y improbe 
La pezo de tute, 
Che va consumandome 
E bezzi e salute. 

Da quaudo so astronooio 
No go esercita 
Piu atenta* piu assidua 
De r ano passa, 

Ma 6 scrito uii pronostico 
Che ze cussi esato, 
Che ze su ogni articolo 
Cussi detagliato, 

Che un quadro da Xeusi 
Ve fa del futuro, 
Che spiega chiarissimo 
E in modo sicuro, 

Non solo i fenomeni 
De F atmosfera, 
Ma anca el gran numero 
Che gh' e su la tcra, 

E a quei che de lezerlo 
Ghe tira la gola 
Ze pronto de darghelo 
Sior Checo Andreola. 

lYlia nona bonanima, 
Che morta de venere 
La ze a saa Cristofolo 
Un grumo de cenere, 
La gera una vechia 
De circa otant' ani, 
Dureta de rechia 
Senz altri malani, 
Piu asvelta, piu agile 
De una farfala, 
De vita stretissima, 
Ma larga de spala, 
E sina nei ultimi 
Estremi mumenti 
De vista acutissima 
Co tuti i so denti. 

Mia nona, che qn secolo 
Sarave campada . 
Se ancora piu comoda 
L'avesse lassada 
El nono, che stupido 
Deboto el so stato 
A forza de budele 
Magnar el s'a fato, 
La gera, credemelo, 
La gera una dona 
Piutosto godibile 
Tagiada a la bona, 
D' umor lepidissimo, 
Portada a ogni spasso, 
Lontana dai scrupolu 
Amante del chiasso, 
E che in ilo tempore 
Ga fato furor; 
Ma zura le cronache 
Senz' onta al so onor, 
Che a chi poco onesto 
Ga piasso i potachi, 
La ga ben savesto 
Mostrarghe i mustachi, 
Co l'ochio vardandolo 
E sera e matina 
De lovo da piegore 
De osel da rapina. 

Mia nona da zovene 

La gera un serpente, 

De quele dificili 

Che mai ze contente, 

Che mai co le chiacole 

Le se induse a pati, 

E che na le calcola 

Senon chi ga fati; 

E al noiio medesimo, 

Che come mario 

Con tre chiare letere 

S'aveva esibio, 

La ga per risponderghe 

Volesto la quarta, 

E che co le regole 

Sia estesa una carta. 
Mia nona bonanima 

Cristiana de fondo, 

Maocante de logica, 

Ma dona de mondo, 

Dotada de la massima prudenza 

La ga sempre parla per esperienza, 

E osservando che mi sin da putelo, 

Quando che la massera me menava 

A scuola col cestelo, 

Indizi positivi palesava 

Che in seguito avaria 

Studia F astronomia, 

Disendo la me andava 

Tuto ei di 

— Te F assicuro mi 5 

E so come che parlo, co la luna 

Se pol ben far ma no se fa fortuna— 

Credendo, se capisce, povareta 

Malissimo istruia, 

Che tuto in quel pianeta 

Se limitasse el studio de Y astronomia . 
No ghe gnente da dir, 

Perche assae presto 

Go mia nona 6 dovesto 

Convenir, 

Avendomene acorto 

Co le prove de fato 

Che gnanca da sto lato 

La ragionava storto, 

Perche a studiar el cielo, 

A voler scrutinar nela natura, 

Me son deboto consuma el cervelo, 

Wb la salute rovina a dretura, 

E quantunque per dir la verita 

Marno m' abia trata 

La Providenza, 

Dei bezzi go sin perso la semenza. 
Ma se F astronomia 

M' a in modo sconcerta ¥ economia 

Che a meterme in giornata 

Ghe yorave de clopie una peata, 
Go la sofita piena come un gheto, 
Le camare, le sale, 
La specola famosa, el gabineto, 
E magazzeni e scale, 
E go i mezzai 
Tutiquanti ocupai 
De ogeti d' un valor 
Ghe ve lo pieso, 

Se d' esitarli me saltasse el grilo 
Devento un Creso 
E no son piu Camilo. 
E se pep la rason del canochiaV 
Che a una vita bestial 
JVT a condana 

So ridoto una renga, un bacala, 
Una stracaganassa, una castagna, 
Ghe ga ado&so perpetua la iftagagna, 
Go per altro el dileto 
De esserghe ritiscio net gran progeto 
De tute palesaiy * 
Nissuna ecetuata, 
E de retificar 

Quele bestialita de nova data 
Che a dito, che a stampa, 
Da Adamo sina qua 
Su vari punti 
1 aslronomi defuati, 

Go la sodisfazion 
Co le mie osservazion 
Che 6 fato ogn ano 
De aver trato d' ingano 
A centenera, 
Che conoscendo apeiia 
La bussola, la sfera, 
Co la luna ze piena, 

co imperfeta 

Ne presenta una feta; 
Che per saver a mente 
Tanti nomi imparai 
Come precisamente 

1 papagai, 

E essendo per fortuna possessor! 
De un raro canochial senza difeti 
I spuava sentenze da dotori, 
I se credeva astronomi perfeti, 
Apunto come alquanti 
Che avendose compra, 

avendo eredita, 
Dei libri tanti, 

Col vardarghe i cartoni, 

Opur per farla granda el froQhspizio, 

1 se ritien ridoti Ciceroni, 

E i pronuncia su tuto el so giudizio; 
Gusto la compiacenza, 
Filantropo al de la, 

De aver co la mia scienza 

Ilumina 

QueForda strepitosa de viventi 

De meschini talenti, 

Ossia meloni, 

Garnpestri e citadini, 

Che ghe ne ze a milioni 

Gompresi i rampeghini, 

I quali in bona fede 

Sui afari del cielo 

Ascolla e crede 

Intieramente quelo 

Ghe ghe infenochia suso 

Qualche cervelo sbuso; 

Go el contento che 1 nome de Nalin, 

El qual sin Faltro di pareva in fato 

Gondana dal destin 

A restar in tel fango che Y e nato, 

Adesso che parlemo 

El ze, no se burlemo, 

Un nome da cartelo, 

De quei da dover farghe de capelo; 

Go T alto onor, go la sodisfazion, 

Ghe fogi; che giornali; che gazzete 

Go tuta T espansion 

Encomi i me ripete 

Ogniqualtrato, 

E el pin gran leterato, 

Che vol dir Tomaseo, 

Omo da rispetar, omo europeo, 

Co un pezzo, de mi degno veramente, 

El ga stampa nel fogio 

In data diese marzo del corente 

Ai mii studi astronomici un elogio^ 

Dal qual se vede, a dirla m venezian, 

Che F e un oselo che conosce '1 gran; 

E finalmente go per i mii nieriti 

Quelo che sina qua 

No ga podesto aver che dei preteriti, 

Ossia, se no me fusse ben spiega, 

Senon dopo esser stai 

In tera da bocai, 

El premio val a dir che in taenia 

La Fama a gran carateri tien scrito 

El nome de Nalin, 

E lo va propagando in ogni sito, 

Demodoche oramai no ghe ze di 

Che no vegna da mi 

Da academic direti, 

No digo per lodarme, 

Dei valenti sogeti 

A consultarme; 

E ze tanta la publica opinion 

Su le mie cognizion, 

Che sinamente 

Diversi che de casa me sta arente 

36 

I me vien a sonar la campanela 

Per saver se i a da tor suso Y ombrela. 
£ che ariva mi sia 

Al non plus ultra de 1' astronomia, 

La prova (T ogai prova prevaiente 

Ze '1 numero imponente 

De quei che ga el vantagio 

De aver un per de rechie che fa agio, 

La proprieta del gnoco, 

L' istinto de Y aloco, 

I quali quel che scrivo analizzando 

Co un' invidia acanita 

Come i cani da vita 

I va sbragiando, 

Ma poco favorii da la fortuna 

I ghe sbragia sti stolidi a la luna. 
Difati tante volte testimonio 

S' a combina che m' abia da trovar 

Nel mumento che Tizio, che Sempronio 

S' a messo a eriticar 

Senza pieta 

Parola per parola 

I lavori che ogn ano go stampa 

In velina coi tipi de Andreola, 

E go, ve T assieuro, go sentio 

A dir T ira de Dio, 

Cosse ga manda fora qualche boca 

Che m' a fato vegnir el peio d' oca. 

Ma mi vechio deboto e navega, 
Che in mezzo m' 6 trova 
Per ani tanti 
De zente del bon ton, 
Dove ghe ze abondanza d' ignoranti 
De qualunque nazion; 
Mi che o corso un gran stadio de la vita 
Fra insulsi pretendenti 
Quando per una certa calamita, ? 
Che opera portenti, 
Gera adeto al servizio de le bele, 
Apunto nei mumenti 
Che 6 scomenza a veder tute le stele, 
Dota de assae bon naso 
M' d fato persuaso 

Che '1 cercar de istriiir chi la presume 
Ze 1' istesso che a un orbo farghe iume, 
Come che col zucon 
El magior torto ze de aver rason; 
E so pago a sto mondo, 
Son coniento 
Che me conossa a fohdo 
Chi pol starme a copela per talento 
Senza bever la garba 
A sentir certi musi da simioti 
Che co tanto de barba 
I ga la privativa dei stramboti, 
E co la so bardela 

Par che i tegna in scarsela 

La patente 

Per secarghe intendemose a la zente. 

De la mia scienza certo, 

Del fato mio sicuro, 

Rido a quatro ganasse, me diverto, 

Paso la testa al muro, 

E lasso che ste lengue maldicenti 

Le fessa prepotenti 

El so mistier, 

No avendo altro pensier, 

No avendo cura 

Senonchfe quela de studiar nature. 
E ehe sia qiiesto el mio proponimento 

Una prova solene e clamorosa 

Ye la daro al mumento 

Che stamparo quel' opera famosa, 

Indove una per una 

Sara descrite le roie osservazion 

Su le stele, sul sol, sora la luna, 

Rendendove rason 

Cussi palmari, 

Che se mai no volessi convenir 

Sarave quanto dir: 

Semo somari; 

Intanto adesso per no star de bando 

Ve dird a f uso vechio tuto quelo, 

Che col mio canochial ben contemplando, 

Per el quarantado promete '1 cieio. 
Seguindo scrupoloso 1' espediente 
Da piu ani adota 
Felicemente 

De abandonar ogni prolissita, 
E senza che una silaba me avanza 
Parlar su Y esenzial, su la sostanza, 
Perche gnanca sta volta 
Vogio che se indormensa chi me ascolta, 
Ma invece che a NaKn 
Grazie i ghe diga co i ariva al fin; 
Perche per un mio pari, 
Nela seienza che frato professor, 
I meschini detagli da lunari 
Farave poco onor; 
E po per la rason 
Che s' anca la facesse da schieson, 
Col spifararve qua minutamente 
Tuto quel che dir suso podaria 
Sie mesi lavorando assiduamente 
Gnancorq i bastaria, 
Se la carta che mi go consuma 
Solo F ano passa 
Per far la descrizion 
Precisa esata 
De le mie osservazion 
M' a deboto impenio la ritirata. 
In base a sti motivi ragionati, 

In conseguenza a un studio complicate*, 

In seguito dei computi piu esati 

El presagio ze fatoj 

Ecolo qua, 

E son sicuro de no aver fala. 
L' inverno drio dei calcoli 

Sara discreto assae, 

Le note in pien passabili, 

In pien bele zornae, 
El fredo insoportabile 

Sentir nol se fara, 

EI giazzo o che nol capita 

presto el niolara, 
La bora tanto incomoda 

La supiara de raro, 

E sempre per pochissimo, 

E sempre per far chiaro, 
No vegnara strasordini, 

No ghe sara bufere, 

Apena fara vederse 

La neve su ste piere; 
E i soli senza macula, 

Le lune da amirar, 

1 inverni climaterici, 
Fara desmentegar. 

La primavera amabite 
E deliziosa e cara, 
Quantunque piu del solito 

Variabile c bizzara, 

Ancuo giazzai dal grizzolo 
Ne parara genaro, 
Doman tasendo el rcfolo 
Ne pesara el tabaro; 

Ora sara el di nuvolo, 
Ora le zornae bele, 
Ora sara le tenebre, 
Ora sara le stele, 

Ma ativa, ma solecita, 
Se mostrara la tera, 
Ma generosa e prospera 
Sara la primavera, 

E i prai, le piante, i albori, 
Carghi de foge e fiori 
Per tuto a 1' uman genere 
Prometara tesori. 

L' ista belo belissimo 
Quanlo se pol raai dar, 
El cielo sempre limpido, 
Sempre tranquilo el mar; 

Quel caldo insoportabile 
Che note e di sua 
Ve tien, ne pode movervc, 
Per poco el durara; 

No gavaremo turbini, 
Tempesta qualche gran, 
No cascara zo el fulmine, 

el petara Ionian; 
Ortagie, broli, pergole, 

El campo, la foresta, 

1 piani, i monti, i grehani, 
Sara vestii da festa, 

E i venteseli, i zefiri, 
Le piove da salata 
Manteguara alternandose 
Una stagion beata. 

Rico dei so bei pampani 
A cazzar via Y ista 
Bon dal principio al termine 
L' autuno vegnara, 

I zorni scuri e umidi, 
I cani de sirochi, 
Ghe indebolisce nn Ercole, 
Che ve riduse a tochi, 

Le piove dirotissime 
Che porta tanti dani, 
I venti insolentissimi 
Che fa tanti malani, 

Le nebie che ve penetra, 
El fresco da sofrir, 
Per grazia de T Altissimo 
No se fara sentir, 

Ma un aria sempre tepida^ 
Zornae da spassizzar, 
Ma sere sempre lucide, 

Ma note da viagiar, 
Parlando po de T ano in general 
Non solamente 
No s' a mai da Y egual, 
Ma assae dificilmente 
Uno compagno ghe ne vedare 
Se campessi la vita de Noe; 
Difati el tempo bon, 
1/ ordine regolar 
De le quatro stagion, 
El deve generar 
L' utile efeto, 

Che caneve, graneri e magazzeni, 
Sia tutiqvianti pieni 
A marteleto, 

E che nassa panochie de sta peta, 
Anca dove ehe manco se se aspeta; 
Legumi, erbagi, fruti 
E spezialmente fien, 
Ghe ne sara per tuti 
Da star ben; 

Ma de gnochi, de zuche, de meloni, 
Per aitro poco boni, 
Una tal abondanza, 
Una cueagna, 
Che per quanto se magna 
Ghe ne avanza; 
Bestiame in quantita 

De ogni qualita. 
Ma in modo prevalente, 
De mole veramente 
Smisurata, 
I aseni, i porcei. 
Le vache, i so vedei 
De nova data; 

Oseli de ogni specie tantofati, 
Grosso el polame, e pesci ricercatl. 
Questa basada, su Y astronomia, 
Ze del quarantadd la profezia. 
I conti uno per uno Y 6 provai, 
N& dunque resta logo a dubitar, 
Ma se per caso mai 
Qualchedun, che ghe piase a dotorar, 
Curto de luminaria e pretendente, 
Che adesso in ogni sito 
El iramero ze pin che suficiente, 
Gavesse da che dir su quel che 6 scrita 
Che '1 me chiama davanti la pretura, 
Che i musi roti no me fa paura, 
Sicome po lo sa 
Quei che me ascolta, 
Perche ghe Y 6 prova 
Qualch' altra volta, 
Che sto mondo ze un nesso 
Del qual qualunque parte 
E se rege e ze reta sui compiesso 

Da ia natura fabrica eoti arte; 

Che qualunque porz*on$ 

£e manifesto, 

Se troVa in relazioii 

Co tuto el resto, 

E che fce 1 rimanente 

Per forza <T arrtionia 

Co ogni cossa aderente, 

E toca via, 

Pemodoche fra lori tiiti ga 

1 ogeti del creato 

prossimo contato, 

afinita, 

E se pol dir la mossa d' nn cavelo 

Ze mossa coriseguente in tera e in cielc^ 

Cussi volendo ancorat 

A tuti i pati, 

Che per dei ani el candchial lavdra, 

E che 1 daga felici risultati, 

El mio assunto premesso e ragidnato 

Con tuta latitudine aplicando, 

Vado de tratb in trato 

Certe cdsse aquistando 

Che a tanti pararia 

Straniere afato per f ftstronomiaj 

Ma a mi che la s6 longa, a mi che gtf 

Per fortuna un cervelo, 

Che '1 par quel d' un vedelo. 

Quel d' un bo, 

Co 1' ochio indagator de la pazienza, 
Coi mii considerando, 
Analizzo la forza, la potenza, 
El come, el cossa, el quando, 
I moventi, Y origine, Y efeto 
De qualunque sia ogeto, 
Penso, vardo, misuro, 
Ragiono, congeturo, 
E studiando con genio e co atenzion 
Ghe so cavar da tuto 
Per le mie osservazion 
Qualche costruto. 
Fra i aquisti che 6 fato ultimamente 
De ogni genere, specie, e qualita, 
Che una suma imponente 
I m' a costa, 

Da un signor de bon sesto 
Che parlava foresto 
Go compra, 
Piutosto abomarca 
Una lanterna magica curiosa, 
Unica, sorprendente, e prodigiosan 
Unica perche mi, come le sa, 
Che me son procura 
Dei libri a miera, 
E che matina e sera 
Scartabelo 

Ora questo ora quelo, 

Provisto de inteleto, 

Dota de gran memoria, 

Me ricordo aver leto 

Nela storia 

Che '1 profeta Maometo 

Quela spiuma de dreto, 

Quel galioto, 

El qual, come ze noto 

A tutiquanti, 

Assistio dai so degni sacerdoti, 

Nel' extension del termine birbanti, 

Ga scalda la cucuchia a quei dindioti 

Co cabaie, co impianti 

E con ingani, 

Quando che Y e ariva 

De setant' ani, 

Val a dir in eta 

Che nel saragio 

Ghe mancava el coragio 

De butar coi so fini el fazzoleto, 

El trovava diieto 

Unicamente 

Co una lanterna magica curiosa, 

De vedute copiosa 

Estremamente, 

De star in tel so arem tute le sere, 

E qualche volta de le note intiere; 

E questa, no gh' e ingantf, 

L' e giusto quela de la qual mi adesso 

Ghe ne son al possesso, 

La prova la se ga n6\ alcorano, 

Indove a un certo passo ghe ze esati 

De sta machina iinensa i conotati; 

Sorprendente perche 

Su qualunque sogeto 

La ghe ze 

Un numero completo 

De classiche vedute, 

Che senza compliment! 

Se ghe pol dir a tute 

Sorprendenti, 

E diversi tabid curiosi e strani, 

Sui costumi vetusti 

Dei popoli otomani, 

E sui so gusti; 

Prodigiosa alafln per la rason 

Che senza distinzion, 

Oineni e dotte 

Vechi, de eta discreta, opiir bardasse?, 

De qualunque sia classe 

Vardando sta lanteriia otien Y efeto 

Che se ghe avem in bota 1' inteieto, 

Ne F istessa maiiiera 

Nel modo per apunto prodigioso, 

Che ga fato la piera 

A quel Cornelio a Lapide famoso, 
El qual venudo al mondo 
A la parola tondo, 
Con una testa voda, 
Che ancuo torna de moda, 
Voi dir testa de quele 
Che se stenta a trovarghe le cervelo, 
Dopo che una pierada, 
D' un del so veri amici a tradimenlo 
Ghe F a senza far chiacole sbusada, 
El se deventa un onjo de tqlento; 
Un vero leterato; 
E qua su sto sogeto 
Pando come va fato 
Una breve parentesi, rifleto, 
Che adesso de quei amici da la piera 
Bisognaria che ghe ne fusse a miera, 
Perch& gh' 6 de Corneli una masnada, 
Ma de quei che no a avudo la pieruria, 
Per po d^rghe una prova a chi no credo 
Su la celebrita de sta lantern^ 
Ghe diro che se vede 
jn te 1q sq caverna, 
Quei can de quel serpente, 
Che in modo seduceute, 
Co un astuzia barona, 
Ga cerca che la dona, 
Al primo omQ 

La ghe sporza c[uel pomo, 

Del qual hi da marzoco 

El ghe ri a magna un toco, 

E a fato in sta maniera 

Che sia piena la tera 

De disastri, 

E che de tuti nu fassa natura 

Sina che 'I mondo dura ? 

Quelo che '1 galiner fa dei polastri. 
Orlando paladin nei gran conflito, 

Ch' essendo sta tre di senza magnar, 

Stimola dai furor de Tapetito 

Su r ora del disnar 

El cimenta la vita 

Assaltando al nemigo la marmita. 
El centauro Chiron 

Vicin de Ariana 

Che fa conversazion 

Nela so tana, 

E quando che ghe par la chiapa a brazzo 

Dando a la porta tanto de caenazzo. 
Reduci da turchia, 

In bona compagnia 

Come veri fradei, 

Pilade e Oreste 

Che se tagia i cavei 

Sui monti d' Este. 
Nel so antico castelo Coriolan 

Che dopo da el tantunque a la gastolda 

El se lava le man 

Co r aqua calda. 
Gofredo co la sposa in diligenza, 

Direti da Pisistrato a Torcelo, 

Che ghe fa da compare de 1' anelo, 

Salva la relativa conseguenza. 
Orazio in mezzo al ponte 

In scarpe coi galani, 

Nel' ato de far fronte 

A un numero infinito de toscani, 

Che se Y a fata adosso 

Co i ga visto el palosso. 
De Napoli la bela scaletera, 

Che vedova restada 

Apena maridada, 

A forza de maniera, 

A furia de pandoli, 

La s' a arleva tre fioli 

Da signora, 
t E facendo una vita da regina, 

Co la ze morta la gaveva ancora 

Una bela mosina. 
Demetrio Falereo che col s' a acorto, 

Che i turchi gera entrai nel so palazzo 

L' e anda zo a corpo morto 

Sul pagiazzo. 
El mandarin Ali, 

38 

Fio de mi no so chi, 

Che inseguindo a la cazza 

Un torobuso, 

Casca longo desteso, e peta el muso 

In mezzo de presenza una smegiazza, 

E biastemando co la boca streta, 

El ghe sura ai preteriti vendeta. 
In camara dei spechi, 

Sora un sola de indiana, 

Sentada fra i do vechi. 

La pavara Susana, 

Che fa lu penitenza 

\Y eaercitar tula la so pazienza, 
El nono de Sanson. 

Che su le sete 

Fa una partia al balon 

Soto le piete, 

E per no Ihrse mal, 

La fa senza brazzal. 
Erminia disparada, 

Che a penini arivada 

In cerca de Tancredi su T Eufrate, 

Quantunque in gran disagio, 

La se fe dap do ponti a le zavate 

Per proseguir el viagio, 
Paolo Lucio Anafesto, 

In rugagiufa, 

Co r a cata barijfa 

Co un foresto, 
Che ga avudo el coragio 
De dirghe, alzando V ose 5 
Testa de palamagio 
Al prime dose. 
El qual ga perdon^ 
Ma r a pero oblige 
Che sul mumento 
El fassa testaments 
Robinson Crusoe, 
Su la spiagia arivat de Pelestrind, 
Che brustola el cafe 
Co la fassina, 
E che al so magiordomo ghe preceta 

De farlo masenar co la man dreta. 
Angelica e Medoro 

Scalmanai, 

In camara sarai, 

Che i lira el toro, 

E senza averzer boca 5 

Tuti do fa la parte che ghe toca. 
La testa d' un fator 5 

Che ze tnorto signor, 

La qual conserva intati 

Tutiquanti i so denti tantofati, 

% cossa veramente singolar, 

Col moto ancora che se fa a magnar. 
El baston de quel vechio leterato, 

Che a consuma la vita 

Cazza dessu in sofita, 

A scriver un tratato, 

Basa 8ii l'esperienza, 

Per dir la diferenza 

Che ghe passa 

Tra la femena magra e quela grassa. 
La mescola d' albeo 

Col mezzo de la qual 

EI mago Alfesibeo 

Ze deventa imortal, 

Destirando lasagne, 

Che alora no ghe gera le compagne, 

Ma che presentemente 

No le valaria gnente, 

Perchfc quele dei nostri diletanti 

Ga manco sal, ma ze piu esuberanti. 
Un ricamo laora 

Da quela tosa, 

Che cent' ani sara 

Stava de casa in corte de la nosa, 

La qual da certi dati, 

Essendosene acorto 

Che '1 moroso gaveva fato un torto, 

La ze venuda a pati, 

E te perdono tuto 5 la ga dito, 

Se ti me mostri el corpo del delito. 
La scultura de marmo de carara ; 

Che s' a trova a Ferara, 

Nela corte del pozzo d' un palazzo 

De F altezza d' un brazzo, 

Rapresentante un doto 

Su la publica strada 

Che divora biscoto, 

E a tola parechiada 

Un ignorante 

Che slimega crocante. 
La sponza che Belona, 

Sul campo de lonor, 

La s'a suga el suor 

De la persona. 

Quel zorno che la festa, 

La ga fato a la testa 

De un zigante, 

Co la qua!, se Y istoria ze sincera, 

La ga coto al so amante 

I risi a la bechera. 
La carega da poso 

D' un medico famoso, 

Che col gera chiama, 

Prima gnanca de veder Y amala, 

Ne de saver che malatia el gaveva, 

Le ricete scriveva, 

E in sta maniera 

L' a avudo una riuscita 

Da salvarghe la vita 



Digiti 



zed by G00gle 



302 

A centenera, 

Che co Ie vere regole curai 

I sarave crepai. 
L' asola a rampegort, 

De quel tabaro 

De scarlato verdon, 

Che se meteva adosso Sanazzaro, 

Tute Ie sere che per bonta soa 

\J andava a far soneti co la coa. 
La vesta e la pemea 

Per coverzer la gnuca, 

EI bavaro, la stola, 

EI gile a camisiola 

Co tanto de scarsele, 

E Ie braghe de pele, 

Che doparava i veneti signori 

Andando dal Gran Turco ambasciatorh 
Un belissfmo vaso 

Coi maneghi <T arzento, 

Indove ghe ze drento, 

Involto in tel bombaso, 

De forma singolar 

Un manego de znca, 

Che per ben giudicar 

Se santa o se baruca, 

I botanici, i doti, i leterati, 

E vicini e lonlani, 

1 ze deventai mat* 

Quarant' ani, 

E dopo gran question, 

Dispari d' opinion, 

I r a po terminada 

Col stabilirla santa imbarucada, 

Spezie che al di presente 

Se propaga pertuto imensamcnte. 
El sigilo de azzal 

De un avocato 

De squisita moral 

De principii a Y estremo delicato, 

El qual perche no i diga 

Che '1 sparagna fadiga, 

]E per gcrupolo vero de conscienzq 

De no abusarse de la providenza, 

Nel' fetessa question 

In modo acorto, 

Co coreva el sabion, 

El difendeva el torto 

IE la rason. 
\J album d' una putela, 

E bona e br^va e bela, 

Delizia da vederla, 

Che ga cerca de esser una perla, 
ha testa de Medusa 

Avanti che i la sbusa, 

Ossia del tempo prima *che i serpenll 

Crhe petenasse i bucoli cqi (Jenti. 

La vera curamela 

Che tegniva in scarsela 

El re de mori, 

Per poder darse '1 filo ai rasadori. 
I stivai coi speroni, 

Che portava i schiaoni 

Ai dt passai 

Apena maridai. 
L' imensa petorina, 

Tutaquanta ricami.e fornimenti, 

Che a la maga Sabina 

La ghe tegniva snso i recipients 
El famoso compasso 

Col qual i versi misurava el Tasso, 

Che ai poeti del secolo presente 

Ghe podaria servir mirabilmente, 

E sora tuto a quei 

Che conta i pi coi dei. 
La machina a martelo, 

Co la qual da putelo 

Pico de la Mirandola, 

Rompcva i ossi per magnar la itiandola. 
El mastelon da bagni, 

Dove senza bragoni 

Se lavava i calcagni 

Per metodo Goldoni. 
El capelo d' Esopo, 

Che chi se Y a prova 

Che 1 gera marida 

M' a dito dopo. 
Un petene de geto, 

Col qual in gabineto 

Messalina 

Se petenava spesso la matina. 
De le altre vedute in quantita, 

Poco su poco zo de sto ealibro, 

La mia lanterna ga, 

Che a dirle tute se farave un libro, 

E la ga po la serie riservata 

Sora i antichi costumi de turchia, 

Con diversi lablo de nova data, 

Sforzo d' una bizzara fantasia, 

E questi qua ze quei 

Che a omeni, che a femene, a putei 

Sicuramente 

I produse Y efeto 

De svegiarghe la mente, 

De sviluparghe in bota Y inteleto, 

Nela maniera istessa ricordada, 

Che ga fato a Cornelio la pierada. 
Chi dunque a avudo el don 

Da la natura 

D' esser de testa dura, 

Ossia zucon, 

E volesse al difeto rimediar 

Col farse lanternar, 

39 

Senz' aver sugizion, 

Senza riguardi, 

Sia abonora che tardi, 

Tute Tore del di, 

A qualunque mumento, 

Lo abitito a vegnir franco da mi, 

Che ghe lo pieso el restara contento: 

E sicome de teste con cerveli, 

Che senza pregradizio podaria 

Baterse coi cormeli, 

No se ga carestia, 

Anzi ghe n' e pertuto in abondanza, 

Cussi go la speranza, 

De aver dal far del zorno a negra note 

La casa sempre piena de marmote. 

Oe in qualche profezia, che go stampa 
Per el tempo passa, 
Go dito che la tera 
Da per tuti i cantoni 
La ga miera coi miera 
l)e meloni, 

Anzi che a conto fato 
Con un calcolo esato 
Un dodese per cento ze le zuche 
Fra sante, e fra baruche, 
Un sedese i tamburi, un diese i alochi, 
Un do i bonicristiani, un vinti i gnochi, 
Un quaranta i dindioti, 
E el resto doti, 
Che no me so ingana, 
Che no m' 6 iluso. 
Che quel che 6 dito suso 

Ze pura verita, 
L' e una sentenza. 
Sto ano T 6 prova 
Co F esperienza. 
Difati nissun credo 
Ghe ze al mondo, 
Per quanto che '1 sia tondo, 
Che a sta ora no sapia che possedo 
Quela lanterna magica curiosa 
Al somo prodigiosa, 
Che a ogni classe de zente 
La ghe svegia la mcnte, 
E co le so vedute, 
Sia omeni, sia femene, sia pute 
Otien pronto Y efeto 
De sbrgarghe le vie de Y inteleto; 
El scioco se fa acorto 
In quahmque raporto: 
L' ignorante deventa sul mumento 
Un omo de talento: 
\J aseno tantofato 
Se cambia in leterato: 
El gran secreto aquista 
De far colpo sicuro a prima vista 
Le done de ogni sfera: 
E le tose che se vol maridar 
Impara la maniera 
De farse ben amar 

Da questo e quelo 5 



Investindoghe i nervi del cervelo: 



E sicome da mi 

Tuto F ano passa la note e 1 di 
Ze sta un porto de mar prccisamcnlc 
Dal concorso de zente, 
Per bisogno de esser lanternada 
Aposta capitada 
Da paes' vicini, 
Da paesi lontani, 
Da siti oltramarini, 
Da loghi oltramontani 3 
Cussi so sta a portata, 
Tegnindo nota esata 
De tuti i prescntai 
Per esser lantemai, 
E a ognuno atribuiudoghe a Y aspelo 
El grado d' inteleto, 
De tor la proporzion 
Co la popolazion, 
E aver sicuro el dato 
Per poder far quel calcolo che 6 fato. 
Prescindendo dal vero mio stupor 
Per vederme davanti a capitar 
Certuni che in onor 
No in avaria podesto imaginar, 
Ch' essendo nel catalogo dei doti 
Ghe restasse un fondachio de dindfcti; 

Prescindendo, ripeto, 
Dal disgustoso efeto, 
Che ga su mi prodoto 
Saver in sta maniera 
Che no gh' e un vero doto 
Su la tera, 
ffl a proprio stomega 
\J esser eerto eussi, 
Che per esuberanza 
De la crassa ignoranza 
De sti di 

Nissun ghe sara sta 
Che gabia aprofita 
De le opere mie, 
Le quali d' ano in ano 
Dai torchi de Andreola ze sortie, 
Col plausibile fin de trar d'ingano 
Queli che ga la paca, 
La mania, 

Senza saver un aca, 
De far da mestri su Y astronomia, 
E a fiiria de spropositi, d' impianti, 
Dal numero dei veri scimuniti, 
Dai sciochi, dai ignoranti, 
Che semo in tuti i siti 
Ben provisti, 

Vien calcolai per novi evangelisti: 
• M' a urta teribilmente 

De veder palmarmente, 
Che no ghe ze compenso 
A bater sta cariera 
Co la continua guera 
Che se ghe fa al bon senso, 
E le sconfite 
Che in sti tempi baroni 
El riceve infinite 
Da la funesta armata dei zuconi, 
Demodoche go fato sul mumento 
Solene zuramento 
De lassar in casson T astronomia, 
Stabilindolo tempo buta via, 
E secondando el medico a la cura 
Trascurar ogni studio de natura. 
Co sto proponimento invelena 
Coro nela mia specola in sofita, 
Dove le intiere note 6 consuma 
Quarant' ani continui de la vita 
In mezzo a soferenze e patimenti, 
Misantropo ridoto, 
E la strenzendo i denti, 
Col sangue messo in moto, 
Trasporta da la bile^ risoluto, 
Fra pugni e fra scalzae colpisso tuto, 
Ridugo in mile pezzi, 
In fregole, in sfrasele, 
E machine e strumenti e ordegni e atrezzi, 

Che m' a servio per contemplar, le stele, 
Senza riguardo a quela bagatela 
De ruspi e de dobloni, 
Che 6 dovudo dar fora de scarsela 
Per aquistarli e per averli boni, 
E po co un corpo e fora, 
Fasso vegnir dessora 
La massera, 
Che m' a credesto mato 
Co go ordina ipso facto, 
Che la sera 
Col solito lucheto 
Quel logo, che go dito, maledeto, 
Quel logo che sin la, 
No serve che lo zura, 
Me gera sempre sta 
Dileta cura, 
Delizioso pensier, 
Quantunque mia muger 
Son certo che 1' odiava 
A la parola, 

Parte per la rason che ghe tocava 
Squasi tute le m>te a dormir sola, 
E parte per paura povareta 
Che me facesse mal 
A tirar de continuo la careta 
Co quel mio portentoso canochial. 
Mausa come che gera 

In divisa de astronomo ogni sera 

De andar a ritirarme 

In gabineto, 

E drento de sararme 

Per star tranquilo e quieto 

A far T ufizio mio 

Sin la matina drio, 

Me so alora trova 

Un omo imbarazza, 

E per quanto che gabia pensa sora 

No go mai cata fora 

A st' indole de vita, 

A sta mia ocupazion 

Una sostituzion 

Per mi gradita, 

Tanto perche dal fato, 

Nissun lo negara, 

Ze belo e comprovato 

Che in t' una certa eta 

Semo, fando astrazion da casi rari, 

Tuti abitudinari, 

E po per la rason 

Che senza adulazion 

Dir se me podaria 

Un omo nato per Y astronomia, 

Avendo prodiga su mi natura 

Qualunque requisite 

Del grado piu squisito, 

40 

Come saria bravura, 
Imensa ativita, 
E slanzo, e intraprendenza, 
Memoria, volonta, 
L' inzegno, la pazienza, 
E la dose abondante de criterio. 
Ch' esige un argomento cussi serio. 
Titubante, perplesso, 
Incerto de mi stesso, 
E stufo e mal contento 
Per no poder trovar 
Modo da utilizzar 
Del mio talento, 

Sicome ogn' ano impreteribilmenle 
Mando a star in campagna, 
Qua darente 
La mia fida compagna 
Che mia morosa stabile ze stada 
Dal di che Y 6 sposada, 
Avendo tuto quel che ga da aver 
Una bona muger, 
E va con ela el mori, 
Voi dir el mio putelo, 
Fruto dei mii sudori, 
Che ze graziando el cielo 
Bravo abastanza e bon, 
Unanzolo, un paston, 
Tanto che in tuto el mondo 

No gh' e, le me permeta, 

El so secondo 

Se se lo cerca co la cahdeleta; 

Sicome co la vita scelerata, 

Per un corso de ani 

Da mi fata, 

M' 6 procura una strage de malani, 

Son deposta ridoto 

Svoda come un subioto 

Da per tuto, 

Ne bia che me vergogna, 

Unomo de rifiuto, 

Una carogna, 

Aflito ogni qual trato da dolori, 

E inutilmente predico e tambasco 

Coi dotori, 

I quali a fato fiasco, 

Voi dir che i ga tenta 

Co la so abilita 

De medicarme, 

Ma no i ghe ze riuscii che a tormentarme 

Co impiastri e bevaroni, 

Co stera de boconi, 

Co bagni e sofumigi, 

Co F uso dei prestigi, 

Che ga la medicina, 

E co tanti sempiezzi 

Per farme spender bezzi, 

Procurando a" spizieri una intradela 

Col sagrifizio de la mia scarsela; 

Sicome vari amici e mii parentis 

Che ghe ri 6 una caterva, un regimento, 

Vedendo malcontenti 

Che gera trati al vento 

Tuti i medicamenti, 

No i faceva altro fin che predicarme, 

Che se voi liberarme, 

Senz' altre porearie da la magagna, 

Nela bona stagion vaga in campagna; 

Sicome tuti i medici anca lori, 

E insigni professori, 

I quali prevedeva, 

Che se mai de quel troto seguitava 

El mal tanto cresceva 

Che presto terminava 

Certamente, 

Perche i capiva de no capir gnente, 

Me andava a la lontana 

Sonando la campana, 

Che T aria de campagna me saria 

Un refrigerio per la malatia, 

E sin qualche coniare patentada 9 

Che tien barca a do remi, 

Da mi nei casi estremi 

Consultada 

Per cercar de guarir 

Dal mal che me adolora, 
No me fava che dir 
Che andasse foraj 
E sicome anca mi 
Per verita 

Gera un poco alarma, 
Capindo de di in di 
Che '1 fisico e 1 moral 
Per la vita bestial 
Che aveva fato, 
gera per andar, 
gera andato, 
Metendome a pensar 
Sora el mio bruto caso 
Seriamente, 

E da taute proteste persuaso, 
Che un metodo de vita diferente 
Da quel che gera solito de far 
Me podesse giovar 
poco o molto, 
Me so alafin risolto 
De domandar per qualche setimana 
Un permesso de assenza da Y ufizio, 
Cossa che a tuti quanti a parso strana 
Dopo trentacinqu ani de servij$io ? 
Nei quali tropo onesto 
Piu de tre qua^ro di no 6 mai volesto. 
Presento la mia istanza regolar 

Co la fede del medico a T apogio, 
E fra zorni me vedo a capitar 
La licenza de far 
Quelo che vogio, 
Ossia me vien concesso 
Sie setimane intiere de permesso, 
Acioche possa dedicarle tute 
A tentar de rimeterme in salute. 
Contenta mia muger, bona creatura, 
Per aver el ristoro 
De far vilegiatura 
Col so moro, 
Oltreche co so fio. 
La ga ringrazia ldio, 
E scomenza ga alora 
A butar soto e sora 
El guardaroba; 
La stnissia, la se sgoba 
Come un can, 
E in manco de mezz' ora 
Facendose dar man 
La tira fora 
Abiti e sopraveste 
A bataglion, 

Per i di de laoro e per le feste, 
Da tute le stagion, 
E schieti e de color, 
E de lana e de seda e de vapor, 

Cotoli, sotocotoli, bustine, 

Camisete, capoti, manteline, 

Bavari 3 colarini, 

Sortimento de sciali, 

Borse, borsete, ventole, ombrelini, 

Gran scarpe, gran stivali. 

E manizzete e guanti, 

Capei mi no so quanti, 

Scufie, piume, galani, 

E merli e strafanici, 

E cento mile impici, 

Che ghe ze da sti ani 

Per le done, 

Cossa, che zuro, iinpone. 

Fora fora camise, 

E nove e vechie e sbrise, 

De tela e de coton, 

Calze d' ogni rason 

Picole e grande, 

Stomeghini, mudande, 

Quantita de coleti e de sciarpete, 

Le so mate bochete, 

Fazzoleti, gile, 

Mage, fanele, 

E tuto quel che gh' e 

Nele cassele: 

Fora dai armaroni 

Braghesse, veladoni, 

E paleto e giachete, 
Le veste, le barete, 
Ligambi a centenera, 
Tirache d' ogni sfera, 
Un gran saco de scarpe e de prussiani 
Che no se frua in dies' ani, 
Un fasso de bastoni, 
Dopia porzion de ombrele, 
Colari e colaroni 
Co la pele, 
Gaban, tabaro, greca, 
Infati un equipagio, 
Come se fasse 1 viagio 
De la Meca, 

Quanrlo, che uissun senta, 
Se trata de la Breuta 
Per fennarse a la Mira 
Sin che '1 permesso spira, 
Dove, T o prova mi, 
Per el tempo cativo qualche di, 
E me vien dito qualche setimana, 
No se va gnanca su la maresana. 
Per po condizionar 
Tuto pulito 
In modo che Y atrito 
No possa rovinar, 
Oto zorni filati 
Semo deventai mati, 

Laorando da fachini 
Se pol dir dai matini 
Sin a sera 

Co F assistenza de la camariera, 
E de altre do done che 6 volesto 
Stipendiar a zornada 
Acid se fassa presto, 
E sia tuta la roba ben nichiada, 
No abadandoghe gnente 
A mia muger, 

Che de Y ordine amante estremamente, 
Voleva che chiamasse un ingegner 
Per far che Y equipagio el meta via 
Coi preceti che da la geometria. 
Dopo tanti fastidi e tante cure, 
Dopo tante premure, 
Dopo de averse tanto sfadiga, 
Perche tuto proceda esatamente, 
Mi, la Giulia, el mio Bepi e mio cugna 
El mese de setembre finalmente, 
E no me ingano, el zorno disisete, 
Fra bauli, valise, fra sachete, 
Fra i bastoni, i gabani, fra Ie ombrele, 
Strucai come sardele, 
Sepolti nei fagoti, 

Se imbarchemo a Ie nove de matina, 
E ai diese boti 
Se ze za a Fusina. 

M 

Col sussidio de zente 

Ben pagada 

Ze in t' un ora crescente 

La roba scaricada 

Sul pontil, 

E el ricetop gentil, 

Co r a sentio che mi son sior Nalin 

Ga dito a plena boca 

A la guardia zelante de confin, 

La no se 4oca 

Perchfe a chi ga la so camisa neta 

No s'a da domandarghe la boleta, 
Gera za preparai 

El legno e do cavai, 

Che Checo, altro cugna 3 

El n' aveva mauda, 

E co s* a fato tuto 

Quel che gera da far, 

In manco d' un minuto 

El cochio va a tacar; 

In legno su montemo. 

E favorii da tempi benedeti 

In viagto se metemo 

Insieme a tre careti. 

Che aveva requisio 

Perche i ne vegna drio, 

Sui quali gera stai 

Con sicura maoiera 



Digiti 



zed by G00gle 



323 

Bagagi e camariera 

Caricai, 

E co quel treno tanti. 

Che gavemo incontra, 

N' aveva batizza 

Per comedianti. 

Andando de bon troto, 

In punto a mezzo boto, 

Coi musi spolvarai 

Semo a la Mira Veehia desmontai. 

Apena s' entra in casa 

Se se strucola e basa 

Fra i parenli, 

E se fa i complimenti 

Che se usa; 

lntanto a la refiisa 

In t' un mumento 

La roba i porta drento, 

Che messa tuta in tera, 

Co precauzion perche no la se bagna, 

Da tanta che la gera 

Pareva una montagna 

De presenza, 

E malgrado ¥ usada diligenza 

Per far che no suceda confusion 

Nela dfetribuzion, 

De la qual mia muger 

S' a da tuto el pensier, 

Mi el zorno drio 

M' 6 messo le braghesse de mio fio, 

Che me fava sacheto, 

E m' 6 la prima sera trova in leto 

Dopo de aver stuada la candela 

Per camisa da note una intimela. 

Chi va dessuso in canmra a lavarse, 
Chi se averze '1 haul, chi la sacheta, 
Chi se mete da fisso a petenarse, 
Chi el fango, chi le sacole se neta, 
Chi sporco come un porco va a cambiarse* 
Chi se ritira a far qualche cosseta 
De quele che le pol imaginarse, 
Quando se sente Anzolo, el gastaldo, 
Co la bela parola 
Chi vol magnar de caldo 
Vegna a tola. 

Mi alora, mia muger, el mio putelo 
E do dei mii cugnai, 
Do babi da afamai, 
Se va in tinelo, 

E la col muso in piato tuti ziti, 
Come fussimo frati certosini, 
Se magna da decisi parassiti, 
Se para tuto zo ? che no gh' e spini: 
Una bona manestra de lasagne 
De prima qualita, 
Che forsi no se trova le compagne 



Digiti 



zed by G00gle 



325 

Nele fabriche estese de cita; 

Un lesso de polame 

A 1' uso de campagna, 

De quelo che se magna 

Senza fame; 

Pastizzo de patate 

A maravegia fate, 

Essendo i macaroni 

Che se trova a la Mira 

Dei nostri manco boni 

Per quanto i se imbotira; 

Un toco de stufe 

Che stuzzega el palsu 

Piato che fa fiirori 

In tola dei signori; 

Un frito de carote prelibate, 

Che la le ze tanfate, 

E se ga a basa, 

Perche da tanti le ghe nasce in casa, 

Un rosto de dindioti 

Arlevai a polenta 

Per ecelenza coti, 

Dei quali su la Brenta, 

E mi lo so per prova 

Sempre se ghe ne trova; 

El so bodin de late a crepapanza, 

Che la nol costa gnente 

Per la gran abondanza 

De le armente; 
La salata montada, 
De la roba salada, 
Formagio piasentin 
Che ga la giozza, 
Un bon goto de vin 
Co la simozza; 
Pan fresco de farina 
De la piu molesina 
Ben coto e ben leva 
Che 'I par un buzzola, 
E per fruti dei gnochi saporiti, 
Perche quelize i siti 
Che per Y aria beata 
In qpalunque stagion se ghe ne eafa. 
Tuto insuma ben fato, 
Tuta roba ecelente, 
Abondante ogni piato 
Da poder replicar comodamente 
Tanto che per un ora 
La no se magna minga, se divora; 
E per render complete 
El tratamento 

Teraglia fina, tovagiolo neto, 
E sin possae d' arzento. 
Per po faeilitar la digestion 
Se beve elso rosolio maraschin, 
El so cafe col zuearo panoo, 

E se se mete in gringola, in morbin; 
Sucede fra de nu la confusion 
Prodota dai vapori che ga el vin, 
Se argoinenta, se ciga, se questiona; 
Ma no go cuor de dir che se ragiona. 

Alafin se levemo sasonai 

Dopo squasi tre ore de sentada; 

I calzoni ze streti deventai, 

E se ghe da una gran desbolonada; 

Chi lagnandose d' esser agravai 

In piena liberta tra la rutadaj 

E chi va a far el chilo sul sola 

Come un vero porcelo stravaca; 

Chi supia de presenza piu d' un folo, 

Chi stenta la parola a articolar, 

Chi sta duro impala tanquam pandolo, 

Chi el stomego se sente a reballar, 

Chi un passo no se fida de far solo, 

Chi se mete tranquilo a rumegar, 

Chi de la digestion da el primo indizio. 

E chi cerca de far qualch' altro tifizio. 

Mi che gera ridoto 
Una baga decisa, un bariloto, 
Che me sentiva un rantego, un cataro. 
Per el massa magnar, 
Impizzo el mio zigaro. 
E a la romana senza saludar 
Togo suso el capelo. 

EI mio baston, 
E a passo de poltron 
Lasso el tiaelo: 

Go tuta la mia quiete vago solo 
Prima a darghe un' ochiada 
A F orto, al brolo, 
E po finisso ia strada, 
Indove sul mumento 
Ghe peto el muso drento 
A amici e conoscenti, 
Ghe andava via baucando, 
E su vari argomenti 
Disputando. 
Apeaa che i me vede 
Go una cordialita 
Ghe nissun crede 
Tuti m' a saluda 
Faadome in conclusion 
Le nenie, le domande 
Che se fa de ordinario in ste ocasion; 
Da quando da ste bande? 
Da dove capita? 
Astu fato bon viagio? 
Bravo, cussi, coragio, 
Bia moverse, straviarse, 
Ne per far Y indovin 
S' a da mazzarse 
In specola o a taolin; 

Sentistu che siroco? 

Che polvere insolente! 

Te fermistu qua un toco? 

Te fa bisogno gnente? 

Gavemio novita? 

Tizio coss alo dito? 

Caio s' alo spiega ? 

Sempronio galo scrito? 

S'a Piero marida? 

Ze Polo torna indrio? 

Martin zelo guario? 

In piazza ghe ze molo? 

La diga come vala? 

E toca de sto troto, 

E via co sta cavala. 
Rispondo a tuto e dopo ringraziando 

La compagnia de tanta so premura, 

Me informo, ghe domando 

Chi sto ano ghe ze in vilegiatura, 

E cossa che se fa su sta riviera 

Da la matina sinamente a sera. 
Alora con un ton de compiacenza 

Ingiotindo dal gusto la saliva, 

A dir cussi scomenza 

Un de la comitiva: 

Parlandote, Camilo, 

Su quel che piu interessa, de signore, 

Gavemo de sutilo. 

42 

Sto ano qua ghe ze quauto che ocore, 

Gh' e vechie de bon sesto 

Fornie de qualita. 

Done, che te protesto 

Sa star in societa, 

E un numero de tose 

Piu fresche de le rose, 

Care, graeiose e bele, 

Musoti che ve tenia, 

Che se pol dirghe stele 

Dela Brenta, 

E gavemo el vantagio 

Segnalato, 

Che dal Dolo, dal Tagio 

Vien qua de trato in trato 

Co manco se se aspeta 

Qualche bela doneta: 

In conclusion 

Senza esagerazion 

Bia confessar, 

Che rispeto a bel sesso 

Se stenta de trovar 

Megio complesso; 

Oltre la quantity 

Squasi ecedente, 

Se ga la qualita 

Bona, ecelente, 

Che cerca tuto el zorno, 

Co bravura 

De render piu gradito sto sogiorno, 

E che la ne procura, 

Ognitanto sogeto 

De qualche bel caseto 

Per far in mode onesto, 

Del chiasso e del bordelo 

A spale ora de questo 

Ora de quelo. 
Del sesso maseolin mi no te parlo, 

Ti podara sociando giudicarlo, 

Ma se pol djr in pien 

Anca su sto raporto de slar ben, 

Perche se ve trove 

Co qualcun se capisce che no i ze 

Pico, Rutilio, o el capucin da Cento, 

Ma onesti, boni, e pieni de talento. 
Ariya po qua spesso 

Atirai dal bel sesso 

Tanti e tanti, 

E da tuti i cantoni, 

De sti nostri galanti, 

Ossia rondoni, 

col caval che monta i capucini, 

Che vol dir a penini, 

co la so vetura, 

Opur, caso assae raro, per le poste 

A magnarghe le coste 

A la zente che fa vilegiatura, 
La qual sempre cortese, 
Senza abadar a spese 
Coltiva fra i piaceri 
Quelo deaver in casa forestieri, 
Un numero dei quali, la ze chiara, 
Per darghe una capara 
A chi li favorisce de agradir 
La so ospitalita, 
Se vede a eomparir 
Co gran facility 
Combinando la basa 

De star a loco e foeo in qualche easa. 
Rispeto po a la vita che se fa, 
Mi te diro che qua 
In mezzo del bagordo e del solazzo 
Se fa precisamente 
La vita che faceva Michielazzo. 
Sive gnente; 

Apena averti i ochi la matina 
Se tol per colazion 
caie e late quanto una puina. 
un quarto de capon, 
El zorno avanti vegnu zo de tola, 
un scapin de formagio, ma de quelo, 
una bona brisiola 
De vedelo, 

E chi ga T apetito che lo agiuta, 
Gome apunto go mi, polenta suta. 

SSina po che vien Y ora del disnar 
Tuti qualcossa se se mete a far; 
Chi va co la so fiaca 
A le Porte, a la Mira, al Tagio, al Dolo, 
Chi fuma, chi tabaca, 
Chi cerca de star solo, 
Chi drio de le signore 
Impiega le so ore, 
Facendoghe '1 galante, 
E chi, squasi scordandose le bele, 
che zoga al volante, 
a le burele; 
Tuti fa quel che i crede, 
Ma in tanti no se vede 
Nissun che se procura 
L' insulsa compagnia de la letura, 
E questa ze la prova 
Quanto ben qua a la Mira se se trova. 
A le do, le do e mezza, e ghe ne ze 
Sinamente a le tre, 
Se va a sentarse a tola parechiada, 
E se da una magnada, 
Che par dal canto mio 
No s' abia visto mai grazia de Dio; # 
Quando s' h ben disna, 
Destesi sul sofa, 
Opur butai sul leto, 
Se fa el so pisoleto, 

E dopo se se leva paladini; 

Se va per sti casini 

A trovar le signore, 

Se ride, se tambasca, se discore, 
Se dise suso anedoti 

De quei che ga la barba, 

Se cerca a qualche pampano 

Farghe ingiotir la garba; 
Gh' e forfe inesorabili, 

Che tagia zo tabari 

Co un estro inarivabile, 

Co franze e con colari; 
Ghe ze trati de spirito, 

Gh' e sesti, ghe ze moti, 

Se conta su le fufigne 

De queli che ze coti ; 
Se gode chi ze zovene 

A passegiar in strada, 

I vechi che ghe incomoda 

Fa invece la trotada; 
Carozze de ogni genere 

Se incontra co frequenza, 

Se vede impreteribile 

Passar la diligenza; 
Se va su e zo, se tatara, 

Fra el Tagio e fra la Mira, 

Finche '1 mumento capita 

Che tuti se ritira. 

Alora infacendac, 

Sempre a porte sarae, 

Va le signore 

A far la so taoleta, 

E quelo che ghe ocore 
• Fin F ora consueta 

De la conversazion, 

Col progeto se sa de parer bon. 
Ancuo qua, doman Id, ghe ze ogni sera 

Numerosa e brilante compagnia; 

Done care, graziose, e de maniera, 

Che dispone al dileto, a 1' alegria, 

Tose, musi da basi, con dei ochi 

lnsolenti, batochi, 

E per spiegarme in termini che usa 

El linguagio de moda, 

De queli che ve brusa, 

Che ve inchioda. 
Omeni disinvolti e cortesani, 

De spirito provisti e de idee chiare, 

Qualita da sti ani 

Che ze rare, 

E la senza etichet'a, 

Senza formalita, 

Se chiacola, se ride mezz oreta, 

Se se conta a vicenda novita, 

Ga logo i so bomo, la barzeleta, 

Che piase in societa, 

Scampa de quando in quando 

La lasagna, 

Che ao ze contrabando, 

Non essendo de quelc che se magna, 

E dopo se se mete 

Chi a zogar a tressete, 

Chi a qualeh'altra partia, 

E chi a zoghi de quei de compagnia, 

Ma la piu parte a tombola, che qua 

St'ano s'a combina 

La chiapa voga, 

Avendose trova fra sti signori 

Diversi che la zoga 

In modo da chiamarli professori. 
Verso la mezza note ze fenio, 

Se tol suso i capeli, i so bastoni, 

Se rancura el done, e co un adio, 

Che se ghe da ai paroni, 

Per esser in sto sito 

Bandii, come t'o dito, 

I complimenti, 

Tuti quanti contenti 

Se va a cena, 
. E questa ze la vita 

Veramente gradita, 

Che se mena 

Dal far del zorno sinamente a sera 

L'ano quarantado su sta riviera, 

Vita che se capisce 
A qualunque carogna conferisce, 
Perche la mediciaa 
Del dolce no far gnente 
Ne sera ne matina, 
El star alegramente, 
Scordar tuti i pensieri, 
Tonfarse de piaceri, 
Magnar a crepapanza, p ,] 

Dorniip soni beati, 
Ze in sostanza 
La unica maniera 
Per vegnir tanfofati 
Su la tera. 
Dopo sta destirada de saroto, 

Dopo una conclusion cussi eloquente, 

Convinto se pol dir, sta vita adoto, 

Sta vita fra le vite divertente, 

E in pratica capisso da la poco, 

Che a no farla sin qua so sta un aloco. 

In quarantado di che 6 passa fora, 

Lo devo confessar, 

No 6 avudo un quarto d* ora 

Da poder dir mi no so cossa far, 

Ma anzi a Y incontrario 

Stentava sina de trovar mumento 

Per qualche mio afareto necessario, 

E no gh' e sta che 1 vento 

43 

Che m abia molcsla, 
Avendome obliga 

De star do zorni intieri a casa mia 
Per la paura d' esser porta via; 
E qua quelo che 6 scrito, 
Quelo che ancora 6 dito 
Torno a dir, 
Bisogna convenir 
Che la natura, 
Se spesso ne procura 
Dei dileti, 

La ze per altro piena de difeti. , 
Fando astrazion dal numero dei mali, 
Se pol dir infinite, 
Che sora dei mortali 
La spande in ogni sito, 
E fa cu9si che poveri e signori 
Viva tanti mumenti 
In mezzo dei dolori 
Per esser presto o tardi socombenti: 
Fando astrazion dai miera 
E de inseti e de bestie, 
Che no da su la tera 
Che molestie, 

Gh' e '1 caldo che ne mazza, 
Gh' e '1 fredo che ne giazza, 
Ghe ze brose la note, 
Ghe ze piove dirote, 

Ghe ze neve, tempeste maledete, 

Gh' e lampi, ghe ze toni, gh' e saete, 

Gh' e caligo a fagoti, 

Vulcani, teramoti, 

E a tiitequante Y ore, 

Se campessi mil' ani, 

Una strage de afani 

E de malore, 

Fra le quali 1' amor, 

Che ghe riduse '1 cuor 

Sin ai Neroni 

A fregole, a boconi, 

E ehe del mio, 

No me vcrgogno a dirlo, 

El ga fato desio 

Senza lassar speranza de guarirlo; 

Ma no gh' e secatura, 

Anzi no gh' e tormento 

Che daga la natura 

Pezo, secondo mi, pezo del ventoj 

Lu spianta albori, 

Lu atera fabriche, 

Facendo vitime . 

Senza pieta; 

Lu eoi so refoli 

1 mari agita, 

Dove perieola 

L' umanita ; 

La piova cossa zela? 

1/ e aqua che no bagna 

Quando se ga T ombrela; 

La tempesta fa oltragio a la cainpagna, 

Ma la dura minuti 

E no la toca a tuti; 

La neve povareta / 

Vien zo tranquila e quieta, 

E cussi biancoiina 

La par giusto puina; 

Ze '1 caligo neutral, 

Nol fa ne ben ne malj 

El fogo dei vulcani 

No scota mai co se ghe sta lontani; 

Per lo piu el teramoto cossa falo 

Co i so ido tre scorloni? 

Una festa da balo 

Senza soni; 

Ma el vento ze molesto, 

El vento ze funesto, 

EI vento no se vede e se lo sente, 

L' e 5 se pol dir un gnente, 

Che per altro ve investe, ve maltrata 

Co una forza cKe ze de nova data; 

Lu in qualunque sia buso. 

Per quanto ben stropa 

Co gran facilita 

Se cazza suso; 

Lu entra in ogni sfesa 

Per qnanto la sia streta e sia difesa, 

E mi un dopodisnar 

Impazienta 

Dal so tropo supiar, 

Mi go esclama: 
Mo finissila spietato, 

Bruto riiostro, can da toro, 

Vento infame, scelerato, 

Mi le abomino, te aboro; 
Va a ficarte nel' inferno, 

Va per sempre a la malora, 

Va a supiar nel fogo eterao, 

Ne da la vegnir piu fora, 
Ya nel baratro piu basso, 

Nel profondo de V abisso, 

Ya compagno a satanasso, 

Che de cuer te maledisso, 
Va fra mezzo tuti i diavoli, 

Coi so comi che t' impira, 

Ne vegnirghe a secar V anima 

Ai viventi de la Mira: 
Dei tormenti d' ogni genere, 

D' ogni mal, d' ogni dolor, 

Che natura daga ai omeni, 

Ti e F estremo, ti e V oror, 
Ti ti ze la pena massima, 

Ti ze '1 crucio, ti e '1 flagelo 

Piu tremendo, piu teribile 
Che provar ne fassa el cielo, 

Ti e 'I castigo piu funesto 
Che mandar possa el Signor, 
Ti ze sina, lo protesto, 
Ti ze pezo de Y amor: 

E amor, tuti 16 sa, che Y e un bricon, 
L' e astuto, Y e busiaro e zarlatan. 
U e un delirio, un tormento. una ilusion, 
L' e ladro, stochizzanle, Y e rufian, 
L' e un Atila, # un Dionisio, Y e un Neron, 
El ze un bogia, un sicario, Y e un tiran, 
L e un traditor, Y e un empio, el ze spietato. 
El ze fio del demonio, un scelerato; 

L' e nn mostro da Y inferno vegnu fora, 
L' e un drago che se fica in mezzo el sen, 
L' e piu infame del vaso de Pandora . 
1/ e un orso, Y e una tigre senza fren, 
Che '1 cuor barbaramente ne divora, 
L' e una spada, Y e un stilo, Y e un velen, 
Che agisce lentamente e i nervi irita, 
Che ne tormenta e spesso tol la vita. 

Si, r e un velen in forma de piatanza, 
Che ne seduse e stuzzega el pala. 
E mi che assae me brontola la panza, 
Causa qualche bocon che go magna, 
Vogio sti quatro zorni che me avanza 
Viver megio che posso, e lusinga 

D ? esser presto giiario perfetamente, 
Amor detesto e stago alegramente. 

Ma tornando a sto passo in argomento, 
Prescindendo dal vento, 
Che per do di filai 
L' a in modo imperversa 
Da tegnir tuti in casa sequestrai, 
Tanto ben m' 6 trova. 
Che, lo confesso, 
Scadendo el mio permesso- 
Gera squasi tenta, 
Fingendome gnancora ben guario, 
De cercar che '1 me fusse proroga 
Per megio esercitar Y ufizio mio, 
Come go visto a far 
Chi no ga vocazion per lavorar, 
Ma pensandoghe su 
E caspita vedendo che in virtu 
De la vita beata e benedeta, 
Che per sie setimane aveva fato, 
Me gera spario el muso da poeta, 
Pareva se pol dir squasi rinato, 
Forte, robusto, in ton, de bona ciera, 
Un becafigo, un tordo de risera, 
E in conseguenza che no sdria creto, 
Senza esitar go abaudona el progeto. 

Dunque ai trenta de otobre verso un boto, 
Dopo uua generosa colazion, 

Go tolto su el fagoto, 
El capelo, l'.ombrela, el mio baston, 
E. rassegna, comosso al magior segno 
Col fazzoleto in man so monta in legno 
Dando a tuti un adio, 
Che ga da aver i sassi intenerio. 
Lasso la, ma basai col cuor in boca, 
Lasso la la muger, la lasso el fio, 
Anzolo cortesan la scuria schioca, 
Andemo.che nissun pol starne drio, 
K intanto che i cavai pesta la zampa 
Case, casini e la campagna scampa; 
Qualche minuto dopo i qualro boti 
Arivo a casa e trovo che in tinelo 
Ghe gera i risi in tola apena coti; 
Me sento co mia mare e mio fradelo 
Ma la manestra, el lesso, el rosto, el Into 
No magno piu del solito apetito. 
Passa un, passa do, passa tre di, 

Va de qua, va de la, pur per distranne 

No saveva piu cossa far de mi, 

No trovava argomento da ocuparme 

Tutaquanta la sera, 

E spezialmante in leto, 

Senza muger e usa come che gera 

De star sin squasi a zorno in gabineto 

Per la mia profession 

Fata da ani 

Col canochial in man sempre al balcon, 
Tirando i ochi come i barbagiani 
Per scovrir co un esempio de bravura 
I reconditi arcani, 
De natura^ 

E tuti cosultar col mio talento 
I corpi che ghe ze nel firmamento. 
Quando una certa note, 

Che no ghe gera caso de dormir, 

M' a parso de sentir 

In sofita dei colpi, dele bote: 

Co le rechie a penelo stago atento, 

Per esser ben sicuro, 

E, no gh' e dubio, sento 

Del sussuro; 

Sbalzo fora de leto 

Risoluto, 

Le zavate me meto, 

Me impiro el soratuto, 

Me togo su un bon legno, 

El mio lumin che tegno 

In camara de pato, 

E asvelto come un gato. 

In sta figura, 

Vago dessu a bel belo 

Per no farghe paura 

a la dona, o a mia mare, o a mio fradelo. 

Che i ga cuor quando i ariva a indormensarse 

Dormir dies' ore senza mai voltarse. 
Varda, ascolta, procure, 

E studia la maniera 

Piii sicura 

De arivar a saver cossa che gera 

El strepito, el fracasso, 

Che gaveva sentio slando dabasso; 

No vedo anima nata, 

No so bon 

De capir la rason 

De quela malegnasa serenata. 
Sorpreso, incerto, inquieto, 

Sospeso, duro e dreto, 

Resto come un stival, 

Quando che finalmente 

Me par de sentir zente, 

Opur qualche animal 

Che rosega, che becola, 

Indove, indovine? nela mia specola. 

Come za quarant' ani avaria fato, 

Se s' avesse trata 

De la morosa, 

Con un colpo spietato, 

La porta 6 sfracassa <■ 

Come una nosa, 

E tuto in t' un mumento, 

Rabioso, inviperio, 

Co la bile sui lavri coro drento, 

Disposto a far desio, 
Scnza pieta, 

De T empio, de I' ardito, 
Che gavesse trova 
Sconto in quel sito: 

Ma ! no ghe ze nissun, no gh' e vivente, 
E no se move gnente; 
Vedo per altro in mezzo quei frantumi, 
Opera de ste man do mesi fa 5 
1 mii imensi Yolumi, 
Che gaveva buta 
In tanta so malora, 
Dai sorzi rosegai 
Drento e de fora, 
E convinto che gera el tananai 
Da ste bestie prodoto, 
Che ghe trovava gusto a rosegar 
Le mie fadighe megio del biscoto, 
Me so messo a eselamar: 
Oh! sorzi scelerati, 
Brutissimi aniinali, 
Che se dei leterati 
Nemici capitally 
Desidero che a un trato 
Fini barbari mostri in boca al gato, 
E che la providenza 
Estirpa de vualtri la semenza. 
Passa po el simiton me so sentio, 

Per quel logo svegiarse 1 sentimento, 
Che tegniva con forza sepelio; 
Del guasto che 6 comesso mal contento, 
Magao a quatro ganasse '1 pan pentio, 
E son la per andar in svanimento, 
Ma pur tropo da quando che so nato 
Go inteso a dir che quel ch' e fato e fato. 

Dopo de sto acidente, 

Resto de mal umor, col muso duro, 
So de andar in sofita renitente, 
Ma no passa oto di che co fa scuro, 
Me calumo dessuso co la quiete, 
E me trovo za belo e capita, 
Dove go contempla 
Stele e comete, 
Provando un senso ingrato 
De la strage crudel che aveva fato. 

Alora co pazienza e con impegno, 
Sospirando, le crepe me rancuro, 
De unirle tute e de meterle a segno 
Per quanto ze pussibile procuro; 
Spendo un mondo de bezzi per comprar 
Quelo che no se pol piu governar; 
Con tuta r atenzion 
Frego, pulisso, neto, 
E drento de novembre in conclusion 
El canochial ze za sul cavaleto. 

Intanto che faceva sto festin, 

A casa note e zorno capitava 

Al chiarissimo astronomo Nalin 

Letere condanae che me mandava 

Da per tute le bande, 

In modo urgente, 

Con supliche e domande 

I astronomi del secolo presente, 

I quali al mio confronto, 

Senza farghe un afronto, 

Se pol dirghe ignoranti, pantaloni, 

tuto al piu schiesoni, 
Pregandome con termini purgati, 
Con proteste de stima e de rispeto, 
E coi distinti elogi meritati, 

Che ghe spedissa come '1 consueto 
El presagio sicuro 
Anca per 1' ano prossimo futuro, 
Per poder regolarse a spale mie 
Nele so profezie, 
E con linguagio franco 
Dir dei miera de buzzare de manco. 
Alora, lo protesto ingenuamente, 

Me ze venudo el scrupolo, el rimorso 
De veder su la tera tanta zente, 
Che senza el mio socorso 
Tuto el tempo de ¥ ano \ 

1 gavarave '1 dano 

De no saver co el fredo ne molesta, 

Co el caldo ne descola, 
Co nevega, co piove, co tempesta, 
Co el vento tirq o mola, 
Co vien el teramoto, 
Co supia la bufera, 
Ne deboto deboto 
Co fa sera. 
Per sto principio de filantropia, 
Che in mi ze inato, 
Torno da capo co Y astronomia, 
Torno a deventar mato 
Per el ben dei mortali 
Con bussole, con prismi e canochiali, 
Con barometri e lenti, 
E co la gran caterva dei striimenti, 
Che come a mi, sarave necessari 
A tanti disparai che fa lunari, 
E ai trenta de decembre in punto e in broca. 
Co la spiuma a la boca 
Dal strussiar, 
Arivo a completar 
La predizion, 

Per F ano che ze prossimo a vegnir, 
Co una tal precision 
Da far stupir. 
Go subito disposto de stamparla, 
Ma sicome qualunque vede chiaro 
Che 'I tempo m'a manca de publicarla 

Per el primo del mese de genaro, 
Cussi per riparar a Y emergente, 
Go adota 1' espediente 
De ordinarghe a Andreola, 
Che senza far parola, 
Senza far ecezion, 
A chi co sto mio libro vegnara 
Da lu co ze stampa 
La predizion, 
El ghe n' abia da dar 
Gratis, vol dir per gnente, un esemplar. 
Perche po no se creda che mi donna 
Su sto serio argomento, 
E tuti gabia norma 
De regolarse sina quel mumenlo, 
Intanto ghe diro, che in general 
Co F agiuto special 
De Quel Dessora, 
Nu gavaremo un ano che inamora, 
Un ano che dara 
Abondanza de tuto e sanita, 
Salve, cussi fissa ze da le stele, 
Le ingrate malatie de le scarsele. 

FINE 

dei pwnostici e del vol. I. 

